IPL 2021 | മാക്സ്‌വെല്ലിനെ 'നല്‍കിയതിന്' പഞ്ചാബിനോട് നന്ദി പറഞ്ഞ് ആര്‍സിബി, ക്ലാസിക് മറുപടിയുമായി പഞ്ചാബ് | The RCB-Punjab tweet on Glenn Maxwell is the talk of the town – News18 Malayalam\nആദ്യ മത്സരത്തിലെ പ്രകടനത്തിന് ശേഷം മാക്സ്‌വെല്ലിനെ തങ്ങള്‍ക്കു നല്‍കിയതിന് പഞ്ചാബിന് ട്വിറ്ററിലൂടെ ആര്.സി.ബി. നന്ദി അറിയിച്ചിരുന്നു\nLast Updated : April 11, 2021, 15:47 IST\nഐപിഎല്ലിലെ ഉദ്ഘാടന മല്‍സരത്തില് ഓസ്‌ട്രേലിയയുടെ സൂപ്പര് ഓള്‍റൗണ്ടര് ഗ്ലെന് മാക്സ്‌വെല്ലിന്റെ പ്രകടനം റോയല് ചാലഞ്ചേഴ്‌സ് ബാംഗ്ലൂരിന് ആവേശം പകർന്നിരിക്കുകയാണ്. കഴിഞ്ഞ കുറച്ച് സീസണുകളിലെല്ലാം നിറം മങ്ങിയ ഓസ്ട്രേലിയൻ ഓൾ റൗണ്ടർ ഇത്തവണ ആര്‍സിബിക്കായി അരങ്ങേറ്റ മല്‍സരത്തില് തന്നെ ഗംഭീര ബാറ്റിങാണ് പുറത്തെടുത്തത്. 28 പന്തിൽ നിന്നും 39 റൺസാണ് അദ്ദേഹം അടിച്ചെടുത്തത്.\nകഴിഞ്ഞ സീസണില് പഞ്ചാബ് കിങ്‌സ് (കിങ്‌സ് ഇലവന് പഞ്ചാബ്) ടീമിന്റെ ഭാഗമായിരുന്നു മാക്‌സ്‌വെൽ. ബാറ്റിങ്ങിൽ അദ്ദേഹം പാടെ നിറം മങ്ങി പോയി ബൗളിങ്ങിലും കാര്യമായ സംഭാവന നല്‍കാന് മാക്‌സിനായില്ല. 13 മല്‍സരങ്ങളില് നിന്നും വെറും 108 റണ്‍സാണ് അദ്ദേഹം നേടിയത്. ഒരു സിക്‌സര് പോലും ഇതിലുണ്ടായിരുന്നില്ല. വലിയ തുകക്കായിരുന്നു പഞ്ചാബ് മാക്സ്‌വെലിനെ ടീമിൽ എടുത്തിരുന്നത്. താരത്തിൻ്റെ പ്രകടനത്തെ വിമർശിച്ച് കൊണ്ട് മുൻ ഇന്ത്യൻ താരം സേവാഗ് രംഗത്തെത്തിയിരുന്നു. മാക്സ്‌വെല്ലിന്റെ ഐ.പി.എൽ. സീസൺ വലിയ തുക വാങ്ങി അവധിക്കാലം ആഘോഷിക്കാൻ വരുന്നതിനോടാണ് സേവാഗ് ഉപമിച്ചത്.\nമാക്സ്‌വെല്ലിൻ്റെ മോശം പ്രകടനത്തെ തുടർന്ന് സീസണിനു ശേഷം പഞ്ചാബ് അദ്ദേഹത്തെ ഒഴിവാക്കുകയായിരുന്നു. ഇതോടെയാണ് മാക്സ്‌വെല്ലിനെ ലേലത്തില് സ്വന്തമാക്കാന് ആര്‍സിബിക്കായത്.\nആദ്യ മത്സരത്തിലെ പ്രകടനത്തിന് ശേഷം മാക്സ്‌വെല്ലിനെ തങ്ങള്‍ക്കു നല്‍കിയതിന് പഞ്ചാബിന് ട്വിറ്ററിലൂടെ ആര്.സി.ബി. നന്ദി അറിയിച്ചിരുന്നു. ഇതിനു ഒരു ക്ലാസ് മറുപടിയാണ് പഞ്ചാബ് നൽകിയത്. "റെഡ് ആന്റ് ഗോള്‍ഡില് ആദ്യത്തെ മാക്‌സി-മം, ചെന്നൈ ഗ്രൗണ്ടിന് പുറത്തേക്കാണ് അടിച്ചുപറത്തിയത്. നന്ദി പഞ്ചാബ് കിങ്‌സ്, സാമൂഹികഅകലം പാലിക്കണമെന്നില്ലായിരുന്നെല്ലെങ്കില് നിങ്ങളെ ഞങ്ങള് കെട്ടിപ്പിടിക്കുമെന്നായിരുന്നു," ആര്.സി.ബി. ട്വീറ്റ് ചെയ്തു.\nഇതിനു മറുപടിയായി പഞ്ചാബിൻ്റെ രസകരമായ കമൻ്റ് വന്നു. "ഓ, ക്രിസ് ഗെയ്ല്, കെ. എല്. രാഹുല്, മന്‍ദീപ് സിങ്, സര്‍ഫറാസ്, മായങ്ക് അഗര്‍വാള് എന്നിവരെ നൽകിയതിന് ഞങ്ങളും തിരിച്ച് നന്ദി പറയുന്നു," ഇതായിരുന്നു പഞ്ചാബ് ട്വിറ്ററിലൂടെ നല്‍കിയ മറുപടി.\nഗെയ്ല്, രാഹുല്, മന്‍ദീപ്, സര്‍ഫറാസ്, മായങ്ക് എന്നിവരെല്ലാം നേരത്തേ ആര്.സി.ബി. ടീമിന്റെ ഭാഗമായിരുന്നു. ഇപ്പോഴാവട്ടെ ഇവര് പഞ്ചാബിന്റെ അവിഭാജ്യ ഘടകങ്ങളുമാണ്. ആര്.സി.ബി. തഴഞ്ഞ രാഹുലാണ് പഞ്ചാബിന്റെ നായകൻ. കഴിഞ്ഞ വർഷം പഞ്ചാബിന് വേണ്ടി ഓറഞ്ച് ക്യാപ് നേടിയതും രാഹുലാണ്. ക്രിസ് ഗെയ്ൽ തൻ്റെ വെടിക്കെട്ട് ശൈലി കൊണ്ട് ഏതു ബൗളിംഗ് നിരയെയും അടിച്ചൊതുക്കാൻ കെൽപ്പുള്ളയാൾ.\nനേരത്തെ, ഉദ്ഘാടന മല്‍സരത്തില് മുംബൈയ്‌ക്കെതിരെ നാലാമനായാണ് മാക്‌സ്‌വെൽ ക്രീസിലെത്തിയത്. 28 ബോളില് മൂന്നു ബൗണ്ടറികളും രണ്ടു സിക്‌സറുമടക്കം പുതിയ കുപ്പായത്തില് അരങ്ങേറ്റം ഉജ്ജ്വലമാക്കുകയും ചെയ്തു. തന്റെ ട്രേഡ്മാര്‍ക്കായ സ്വിച്ച് ഹിറ്റ് ഷോട്ടുകള് വളരെ മികച്ച രീതിയില് മാക്‌സ്‌വെൽ കളിക്കുകയും ചെയ്തു. ആദ്യ ഓവർ എറിയാൻ വന്ന രാഹുൽ ചഹറിൻ്റെ ആദ്യ പന്തിൽ തന്നെ അദ്ദേഹം സ്വിച്ച് ഹിറ്റിലൂടെയാണ് സിക്സർ നേടിയത്. പിന്നീട് പല തവണ ഈ ഷോട്ട് അദ്ദേഹം പ്രയോഗിച്ചു. സ്പിന്നർമാരെ ഫലപ്രദമായി നേരിടുവാൻ താരത്തിനായി. കളിക്കിടെ താരം പറത്തിയ സിക്‌സറുകളിലൊന്ന് സ്‌റ്റേഡിയത്തിനു പുറത്തായിരുന്നു ലാന്‍ഡ് ചെയ്തത്.\nമല്‍സരത്തില് നായകന് വിരാട് കോഹ്‌ലിക്കൊപ്പം 52 റണ്‍സിന്റെ കൂട്ടുകെട്ടിലും മാക്‌സ്‌വെൽ പങ്കാളിയായിരുന്നു. ഈ കൂട്ടുകെട്ടാണ് അവരുടെ വിജയത്തിൽ നിർണായക പങ്ക് വഹിച്ചത്. ഇരുവരും കുറച്ചുനേരം കൂടി ക്രീസില് നിന്നിരുന്നെങ്കില് ആര്‍സിബിയുടെ വിജയം എളുപ്പമാവുമായിരുന്നു. രണ്ടു വിക്കറ്റുകള് ബാക്കി നിർത്തി അവസാന പന്തിലായിരുന്നു ആര്.സി.ബി. വിജയ-റൺ കുറിച്ചത്.\nSummary: RCB thanks Punjab for giving Maxwell inatweet. Punjab gives an interesting reply, taking the rivalry off the field\nFirst published: April 11, 2021, 15:47 IST


ജെഎന്‍യുവില് കാണാതായ വിദ്യാര്‍ഥിനിയെ കണ്ടെത്തി\nദില്ലി: ജെഎൻയുവിൽ നിന്ന് കാണാതായ വിദ്യാർഥിനിയെ കണ്ടെത്തിയതായി ദില്ലി പൊലീസ് ഡെപ്യൂട്ടി കമ്മീഷണർ അറിയിച്ചു.\nവിദ്യാർത്ഥിനി സ്വന്തം താത്പര്യപ്രകാരം പോയതാണെന്നും പ്രശ്നങ്ങളില്ലെന്നും പൊലീസ് വ്യക്തമാക്കി. പൂജ കസ്ന എന്ന 25കാരിയായ ഗവേഷകയെയായിരുന്നു കാമ്പസിൽ നിന്ന് കാണാതായത്. ഇതുസംബന്ധിച്ച് രക്ഷിതാക്കള്‍ൽ തട്ടികൊണ്ടുപോകലിന് വസന്ത്കുഞ്ച് പൊലീസിൽ കേസ് നല്‍കിയിരുന്നു. കാമ്പസിലെ ഷിപ്ര ഹോസ്റ്റലിലെ അന്തേവാസിയാണ് കസ്ന.\nകാണാതായതുമുതൽ ഫോൺ സ്വിച്ച് ഓഫ് ആയിരുന്നു. ഗാസിയാബാദിന് സമീപം താമസിക്കുന്ന രക്ഷിതാക്കൾ അവസാനം മകളുമായി സംസാരിച്ചത് കഴിഞ്ഞ പത്തിനാണ്. രാത്രി ഭക്ഷണം കഴിച്ച് ഹോസ്റ്റൽ റൂമിലേക്ക് മടങ്ങുകയാണെന്നാണ് കസ്ന അന്ന് രക്ഷിതാക്കളോട് പറഞ്ഞത്. പിന്നീട് ഫോണിൽ ലഭിക്കാതെ വന്നതോടെ രക്ഷിതാക്കൾ ദില്ലിയില് എത്തിയപ്പോള് ഹോസ്റ്റൽ റൂം പൂട്ടിയ നിലയിലായിരുന്നു. രണ്ട് ദിവസമായി റൂം അടഞ്ഞുകിടക്കുകയാണെന്നും കസ്ന വീട്ടിൽ പോയതാണെന്ന് കരുതിയതായും ഹോസ്റ്റലിലെ ഏതാനും വിദ്യാർഥികൾ രക്ഷിതാക്കളോട് പറഞ്ഞു. രക്ഷിതാക്കൾ കസ്നയുടെ സുഹൃത്തുക്കളുമായി സംസാരിച്ചെങ്കിലും അവർക്കും വിവരങ്ങളൊന്നുമില്ലായിരുന്നു.\nകസ്നയെ എവിടെ നിന്നാണ് കണ്ടെത്തിയതെന്നോ മറ്റു വിവരങ്ങളോ പൊലീസ് വെളിപ്പെടുത്തിയിട്ടില്ല. നേരത്തെ എ.ബി.വി.പി പ്രവർത്തകരുമായ തർക്കമുണ്ടയ ഒന്നാം വർഷ എം.എസ്സി ബയോടെക്നോളജി വിദ്യാർഥി നജീബ് അഹമ്മദിനെ 2016 ഒക്ടോബർ 15 മുതൽ ജെഎന്‍യു കാമ്പസിൽ നിന്ന് കാണാതിയിരുന്നു. വിവാദമായ കേസ് ഇപ്പോൾ സിബിഐ അന്വേഷണത്തിലാണ്.


നിര്‍ഭയ കേസ് പരിഗണിക്കുന്നതില് നിന്ന് ചീഫ് ജസ്റ്റിസ് പിന്‍മാറി | chief justice opts out hearing review plea nirbhaya case\nനിര്‍ഭയ കേസ്: പുനപരിശോധനാ ഹര്‍ജി പരിഗണിക്കുന്നതില് നിന്ന് ചീഫ് ജസ്റ്റിസ് പിന്‍മാറി\nDelhi, First Published 17, Dec 2019, 2:51 PM\nഈ കേസില് വലിയ സമ്മര്‍ദ്ദമുണ്ടെന്ന് അക്ഷയ് സിംഗിന്‍റെ അഭിഭാഷകന് കോടതിയില് പറഞ്ഞു. ഇതിനെത്തുടര്‍ന്നാണ് താന് ഉള്‍പ്പെടുന്ന ബെഞ്ച് ഈ കേസ് പരിഗണിക്കേണ്ടതില്ലെന്നും പുതിയൊരു ബെഞ്ച് പരിഗണിക്കട്ടെ എന്നും ചീഫ് ജസ്റ്റിസ് പരാമര്‍ശം നടത്തിയത്.\nദില്ലി: നിര്‍ഭയ കേസ് പരിഗണിക്കുന്നതില് നിന്ന് സുപ്രീംകോടതി ചീഫ് ജസ്റ്റിസ് എസ് എ ബോബ്ഡെ പിന്മാറി. നിർഭയ കേസിലെ പ്രതി അക്ഷയ് സിംഗിന്റെ പുനപരിശോധന ഹർജി പരിഗണിക്കുന്നതില് നിന്നാണ് ചീഫ് ജസ്റ്റിസ് പിന്മാറിയത്. ചീഫ് ജസ്റ്റിസിന്റെ അനന്തിരവൻ അഡ്വക്കേറ്റ് അർജുൻ ബോബ്ഡേ ഇരയുടെ കുടുംബത്തിന് വേണ്ടി നേരത്തെ കോടതിയില് ഹാജരായിരുന്നു. ഇക്കാരണത്താലാണ് ചീഫ് ജസ്റ്റിസിന്‍റെ പിന്മാറ്റമെന്നാണ് സൂചന.\nകേസിലെ മറ്റ് പ്രതികളുടെ പുനപരിശോധന ഹർജികൾ പരിഗണിച്ചപ്പോഴാണ് നിർഭയയുടെ കുടുംബത്തിനായി അർജുൻ ബോബ് ഡേ ഹാജരായത്. ഈ സാഹചര്യത്തില് കേസില് വലിയ സമ്മര്‍ദ്ദമുണ്ടെന്ന് അക്ഷയ് സിംഗിന്‍റെ അഭിഭാഷകന് കോടതിയില് പറഞ്ഞു. ഇതിനെത്തുടര്‍ന്നാണ് താന് ഉള്‍പ്പെടുന്ന ബെഞ്ച് ഈ കേസ് പരിഗണിക്കേണ്ടതില്ലെന്നും പുതിയൊരു ബെഞ്ച് പരിഗണിക്കട്ടെ എന്നും ചീഫ് ജസ്റ്റിസ് പരാമര്‍ശം നടത്തിയതും കേസില് നിന്ന് പിന്മാറിയതും. വധശിക്ഷ ശരിവച്ച ബെഞ്ചിലെ അംഗങ്ങളായിരുന്ന ജസ്റ്റിസ് ആർ ബാനുമതി, ജസ്റ്റിസ് അശോക് ഭൂഷൺ എന്നിവരാണ് മൂന്നംഗ ബെഞ്ചിലെ മറ്റ് അംഗങ്ങൾ. പുതിയൊരു ബെഞ്ച് നാളെത്തന്നെ കേസ് പരിഗണിക്കുമെന്നാണ് ഇപ്പോള് ലഭിക്കുന്ന വിവരം. നിർഭയക്കേസ് പ്രതികളുടെ വധശിക്ഷ ഉടൻ നടപ്പാക്കുമെന്ന അഭ്യൂഹങ്ങൾ ശക്തമാണ്. കേസിലെ പ്രതികളായ വിനയ് ശർമ്മ, പവൻകുമാർ ഗുപ്ത, മുകേഷ് സിംഗ് എന്നിവരുടെ പുനഃപരിശോധന ഹർജികൾ സുപ്രീംകോടതി നേരത്തെ തന്നെ തള്ളിയിരുന്നു.\nകേസിൽ കുറ്റക്കാരാനായ വിനയ് ശര്‍മ്മയുടെ ദയാഹര്‍ജി പിൻവലിച്ചതോടെ ഇയാളെ കഴിഞ്ഞയാഴ്ച തീഹാർ ജയിലിലേക്ക് കൊണ്ടുവന്നിരുന്നു. ദില്ലിയിലെ മാൺഡൂലി ജയിലിലായിരുന്നു ഇയാളെ പാർപ്പിച്ചിരുന്നത്. കേസിൽ കുറ്റക്കാരായ അക്ഷയ്, മുകേഷ് സിംഗ്, പവൻ ഗുപ്ത് എന്നിവർ തീഹാർ ജയിലിൽ തന്നെയാണ് ഉള്ളത്. പ്രതിയായിരുന്ന റാം സിങ്ങിന്‍റെ ആത്മഹത്യക്ക് ശേഷം ഇവരെ പല സ്ഥലങ്ങളിലേക്ക് മാറ്റിരുന്നു. കൂടാതെ കഴുമരം സ്ഥിതി ചെയ്യുന്ന തിഹാറിലെ മൂന്നാം ജയിലിന്‍റെ മരാമത്ത് പണികളും ഇതിനിടെ പൂർത്തിയാക്കിയിരുന്നു\nഏഴ് വർഷങ്ങൾക്ക് മുമ്പ് 2012 ഡിസംബർ 16 ന് ദില്ലിയിൽ ഓടിക്കൊണ്ടിരുന്ന ബസ്സിൽ വച്ചാണ് പാരാമെഡിക്കൽ വിദ്യാർത്ഥിനി കൂട്ടബലാത്സംഗത്തിന് ഇരയായത്. മൃതപ്രായയായ യുവതിയെയും കൂടെയുണ്ടായിരുന്ന സുഹൃത്തിനെയും വഴിയിൽ തള്ളുകയും ചെയ്തു. പിന്നീട് ദില്ലി എയിംസ് ആശുപത്രിയിൽ പ്രവേശിപ്പിച്ച പെണ്‍കുട്ടിയെ സിംഗപ്പൂരിൽ വിദഗ്ധ ചികിത്സയ്ക്കായി കൊണ്ടുപോയെങ്കിലും ഡിസംബർ 29ന് മരണത്തിന് കീഴടങ്ങി.\nLast Updated 17, Dec 2019, 4:40 PM\nഎസ് എ ബോബ്ഡെ


സ്ലാട്ടൺ ഇബ്രാഹിമ്മോവിച്ചിന് വീണ്ടും പരുക്ക് - Indian Express Malayalam\nപരുക്കിന് മുന്നിൽ തളർന്ന് സൂപ്പർ സ്ട്രൈക്കർ\nDecember 31, 2017 02:17:44 pm\nസൂപ്പർ താരം സ്ലാട്ടൺ ഇബ്രാഹിമ്മോവിച്ചിനെ വേട്ടയാടി വീണ്ടും പരുക്ക്. ഒരു വർഷത്തിലധിമായി പരുക്ക് മൂലം വിശ്രമത്തിലായിരുന്ന സ്ലാട്ടൺ ഇബ്രാഹിമ്മോവിച്ച് കഴിഞ്ഞ മാസമാണ് മൈതാനത്തേക്ക് മടങ്ങിയെത്തിയത്. എന്നാൽ ഇന്നലെ സത്താംപ്ടണെതിരായ മൽസരത്തിനിടെയാണ് ഇബ്രാഹിമ്മോവിച്ചിന് വീണ്ടും പരുക്കേറ്റത്.\nസ്ലാട്ടൺ ഇബ്രാഹിമ്മോവിച്ചിന്റെ കാൽമുട്ടിനാണ് പരുക്കേറ്റിരിക്കുന്നത്. ഉടൻ തന്നെ താരത്തെ മൽസരത്തിൽ നിന്ന് പിൻവലിച്ചു. സ്കാനിങ്ങിന് വിധേയനാക്കിയതിന് ശേഷം താരത്തിന് ഒരു മാസം വിശ്രമം ഡോക്ടർമാർ നിർദ്ദേശിച്ചു.\nഅതേസമയം മാഞ്ചസ്റ്റർ യുണൈറ്റഡിന്റെ സ്ട്രൈക്കറായ റൊമേയു ലുക്കാക്കുവിനും ഇന്നലെ പരുക്കേറ്റു. എതിർ താരവുമായി കൂട്ടിയിടിച്ച ലുക്കാക്കുവിന്റെ തലയ്ക്കാണ് പരുക്കേറ്റത്. ലുക്കാക്കുവിനും2ആഴ്ചത്തെ വിശ്രമം വേണമെന്ന് ഡോക്ടർമാർ നിർദ്ദേശിച്ചിട്ടുണ്ട്.\n2 സ്ട്രൈക്കർമാരും പരുക്കിന്റെ പിടിയിൽ ആയതോടെ യുണൈറ്റഡ് പ്രതിസന്ധിയിലായി. പ്രിമിയർ ലീഗിൽ മൂന്നാം സ്ഥാനത്താണ് യുണൈറ്റഡ് ഇപ്പോൾ.\nചെറുതാടിയിൽ ചുളളനായി മോഹൻലാൽ, പുതിയ ലുക്കിൽ വായ്മൂടി വിമർശകർ


കാശ്മീര്: സ്മൃതി നാശം സംഭവിക്കാത്തവര്‍ക്ക് ചില വസ്തുതകള് | islamonlive\nHome/Human Rights/കാശ്മീര്: സ്മൃതി നാശം സംഭവിക്കാത്തവര്‍ക്ക് ചില വസ്തുതകള്\nപി.പി അബ്ദുറഹ്മാന് പെരിങ്ങാടി 25/09/2019\nകാശ്മീര് വിഷയം ഇന്ത്യയുടെ സ്വാതന്ത്ര്യത്തോളം പഴക്കമുള്ള ഒന്നാണ്. ഇന്ത്യയുടെ സ്വാതന്ത്ര്യം ഒരു ഇരട്ട പ്രസവമായിരുന്നു. 1947 ല് ഇന്ത്യാ വിഭജനം നടന്നുവെന്ന് പലരും പ്രസ്താവിക്കുന്നത് അത്ര ശരിയല്ല. അത് കേട്ടാല് തോന്നുക നേരത്തെ ഇവിടെ സുശക്തവും സുഭദ്രവുമായ ഒരു രാഷ്ട്രമുണ്ടായിരുന്നുവെന്നാണ്. വസ്തുത അങ്ങനെയല്ല. പരസ്പരം പോരടിച്ച /പോരടിക്കുന്ന നൂറുകണക്കിന് നാട്ടുരാജ്യങ്ങളായിരുന്നു ഇവിടെയുണ്ടായിരുന്നത്. ഭാഷ, വേഷം, ആഹാരരീതി, ആചാര സമ്പ്രദായങ്ങള് ഉള്‍പ്പെടെ വൈജാത്യങ്ങള് മാത്രമല്ല, വൈരുദ്ധ്യങ്ങള് കൂടി ഉണ്ടായിരുന്നു. ഇവയെ ഇന്ത്യന് യൂനിയനില് സമര്‍ഥമായും കുറച്ചൊക്കെ ബലാല്‍ക്കാരമായും ലയിപ്പിച്ചതിന് പ്രതിഫലമായിട്ടാണ് കാല്‍നൂറ്റാണ്ടിലേറെക്കാലം ആ രാജകുടുംബങ്ങള്‍ക്ക് പ്രീവിപേഴ്‌സ് (മാലിഖാന്) നല്‍കേണ്ടി വന്നത്. പിന്നീട് ശ്രീമതി ഇന്ദിരാഗാന്ധിയാണ് അത് നിലനിര്‍ത്തലാക്കിയത്. ഇന്ത്യയിലെ വിവിധ സംസ്ഥാനങ്ങള്‍ക്ക് പ്രത്യേകമായ ചില സംഗതികള് വകവെച്ചു കൊടുക്കുന്നതിന്റെ കാരണം ഇന്ത്യാ യൂനിയനില് ലയിക്കുമ്പോള് നല്‍കിയ ഉറപ്പാണ്.\n”… കാശ്മീര് ഇന്ത്യയില് ലയിക്കാന് തീരിമാനിക്കുന്ന അവസരത്തില് കാശ്മീരീ ജനതയുടെ അനിഷേധ്യ നേതാവ് അബ്ദുല്ലയായിരുന്നു. മതേതരവും വികേന്ദ്രീകൃത ജനാധിപത്യപരവുമായ ഒരു ഉപരാഷ്ട്ര സമുച്ചയത്തില് ( family of Nationalities) ലയിക്കാനാണ് അദ്ദേഹം കാശ്മീരീ ജനതക്കു വേണ്ടി തീരുമാനമെടുത്തത്. അമ്പത്തിമൂന്നില് അദ്ദേഹത്തെ തുറുങ്കിലടച്ചത് എന്തിന്?\n”ആ ഒരു വര്‍ഷം എന്റെ ജീവിതത്തിലെ ഏറ്റവും സന്തോഷകരമായ ദിനങ്ങളായിരുന്നു. ഇപ്പോള് അവിടെ നടക്കുന്ന സംഭവങ്ങള് അറിയുമ്പോള് എന്റെ മനസ്സ് വല്ലാതെവേദനിക്കുന്നു. കുറെ കാര്യങ്ങളിലെങ്കിലും നമ്മുടെ സര്‍ക്കാറിന്റെ കൈകാര്യം ചെയ്യലിലെ താളപ്പിഴകളാണ് കുഴപ്പമുണ്ടാക്കുന്നത്. ജഗ്‌മോഹനെ ഗവര്‍ണറാക്കി കശ്മീരില് അയച്ചു എന്നതാണ് ഇന്ദിരാഗാന്ധി ചെയ്ത വലിയ തെറ്റ്. ജഗ്‌മോഹന് കശ്മീരികളെ ഒട്ടും സ്‌നേഹിച്ചിരുന്നില്ല. ജഗ്‌മോഹന് രണ്ട് പ്രാവശ്യം കശ്മീരിലുണ്ടായിരുന്നു. ബി.കെ. നെഹ്‌റുവായിരുന്നു ഒരു ഘട്ടത്തില് അവിടെ ഗവര്‍ണര്. അദ്ദേഹം വളരെ മാന്യനായിരുന്നു. അദ്ദേഹവുമായി നല്ല അടുപ്പത്തിലായിരുന്നു. വിരമിച്ചതിന്‌ശേഷവും അത് തുടര്‍ന്നു. ഇന്ദിരാഗാന്ധിയും ബി.കെ.നെഹ്‌റുവും തമ്മില് അത്ര രസത്തിലായിരുന്നില്ല, അവര് ബന്ധുക്കളാണെങ്കിലും. ഇന്ദിരാഗാന്ധി ബി.കെ.നെഹ്‌റുവിനോട് ഫറൂഖ് അബ്ദുല്ലയെ ഡിസ്മിസ് ചെയ്യാനാവശ്യപ്പെട്ടപ്പോള് അങ്ങിനെ ചെയ്യില്ലെന്നും അസംബ്ലിയില് ഭൂരിപക്ഷം തെളിയിക്കാന് കഴിഞ്ഞില്ലെങ്കിലേ പിരിച്ചുവിടുകയുള്ളൂ എന്നുമുള്ള നിലപാടിലദ്ദേഹം ഉറച്ചുനിന്നു. അന്ന് ബി.കെ.നെഹ്‌റു അമേരിക്കയിലൊക്കെ ലെക്ചര് ടൂറിന്ന് പോകാറുണ്ടായിരുന്നു. അപ്പോഴദ്ദേഹം ലീവെടുക്കാറില്ല.


വിദ്യാര്‍ഥികളെ ഹൃദയംകൊണ്ട് കേള്‍ക്കാന് അധ്യാപകന് കഴിയുന്നുണ്ടോ? | education and teaching\nSep 3, 2018, 09:22 AM IST\nക്ലാസ് മുറി വിട്ടുകഴിഞ്ഞും സിലബസ് മറന്നുകഴിഞ്ഞും കുട്ടികളില് അവശേഷിക്കേണ്ട സനാതനമൂല്യങ്ങള് സന്നിവേശിപ്പിക്കേണ്ടത് അദ്ധ്യാപകന്റെ ജോലിയാണ്.\n‘നിങ്ങള്‍ക്കിതു വായിക്കാന് സാധിക്കുന്നുവെങ്കില് നിങ്ങളുടെ അദ്ധ്യാപകരെ ഓര്‍ക്കുക’ - വളരെ അര്‍ത്ഥവത്തായ ഈ ചിന്തയുടെ അനുസ്മരണമാണ് ഓരോ അദ്ധ്യാപക ദിനവും പേറുന്നത്. ഡോ. എസ്. രാധാകൃഷ്ണന്റെ ജന്മദിനമായ സെപ്റ്റംബര്5അധ്യാപക ദിനമായി എല്ലാ വര്‍ഷവും ആചരിക്കുന്നു. ‘ഗുരു ഇരുട്ട് അകറ്റുന്നവനും ആചാര്യന് ചരിക്കേണ്ട വഴി കാണിച്ചുകൊടുക്കുന്നവനും’ എന്നുമാണ് നമ്മള് വിവക്ഷിക്കുന്നത്. അതുകൊണ്ട് അധ്യാപനം ഒരു തൊഴില് എന്നതിനെക്കാളുപരി ദൈവദത്തമായ ഒരു നിയോഗമായി കരുതിയാല് മാത്രമേ ഈ പുണ്യപ്രവൃത്തിയുടെ മാഹാത്മ്യം മനസ്സിലാവുകയുള്ളു.\nവിദ്യയാണ് ഏറ്റവും വലിയ സമ്പത്ത്. വിദ്യാഭ്യാസം എന്നും ഏറ്റവും ഉയര്‍ന്ന നിക്ഷേപവുമാണ്. ഈ നിക്ഷേപ മേഖല കാലാനുസൃതമായി പരിണാമ വിധേയമാണ്. ഓണ്‍ലൈന് വിദ്യാഭ്യാസവും ഹോം സ്കൂളിങ്ങും ഉണ്ടെങ്കിലും ഔപചാരിക വിദ്യാഭ്യാസത്തിന്റെ മര്‍മ പ്രധാനമായ ഘടകമാണ് അദ്ധ്യാപകര്. കുട്ടികള് വിദ്യാലയത്തിലൂടെ കടന്നുപോവുകയല്ല, മറിച്ച് വിദ്യ അവരിലൂടെ കടന്നുപോവുകയാണ് വേണ്ടത്. അതിനുള്ള ചാലകശക്തിയാണ് അദ്ധ്യാപകന്. കാരണം വസ്തുക്കളെയല്ല വ്യക്തികളെയാണ് ഒരു അദ്ധ്യാപകന് കൈകാര്യം ചെയ്യുന്നത്. അതുകൊണ്ട് സൂക്ഷിച്ച് കൈകാര്യം ചെയ്തില്ലെങ്കില് തകര്‍ന്നുപോകാന് സാധ്യതയുണ്ട്.\nലോക ചരിത്രത്തിന്റെ ആരംഭത്തില് അദ്ധ്യാപനം ഒരു പ്രത്യേക തൊഴിലായി കണക്കാക്കപ്പെട്ടിരുന്നില്ല. വിദ്യാഭ്യാസത്തിന്റെ പരമ ലക്ഷ്യം ആധ്യാത്മിക ജ്ഞാനമാണെന്നും വിജ്ഞാനം അതിലേക്കുള്ള മാര്‍ഗമാണെന്നും വിശ്വസിക്കപ്പെട്ടിരുന്നതുകൊണ്ട് ആധ്യാത്മിക ആചാര്യന്മാരെ അദ്ധ്യാപകരായി അംഗീകരിച്ചിരുന്നു. വിദ്യാഭ്യാസം സാര്‍വത്രികമായപ്പോഴാണ് അദ്ധ്യാപകര് എന്ന പ്രത്യേക വര്‍ഗമുണ്ടായത്. ഭാരതത്തില് നളന്ദ, തക്ഷശില തുടങ്ങിയവ വിശ്വ വിഖ്യാതമായ വിദ്യാഭ്യാസ കേന്ദ്രങ്ങളായിരുന്നു.\nഞാന് ഈ ലേഖനമെഴുതുന്നത് യു.കെ.യിലിരുന്നുകൊണ്ടാണ്. ലണ്ടനിലെ വിശ്വപ്രസിദ്ധമായ ഓക്സ്ഫഡ്, കേംബ്രിജ് സര്‍വകലാശാലകളും ലണ്ടന് സ്‌കൂള് ഓഫ് ഇക്കണോമിക്സ് എന്ന ബൃഹത്തായ സാമ്പത്തികശാസ്ത്ര പഠനകേന്ദ്രവും ഈ ദിവസങ്ങളില് സന്ദര്‍ശിക്കുകയുണ്ടായി. വിദ്യാഭ്യാസത്തിന്റെ സാര്‍വത്രിക മാനം അടുത്തറിയാനും ഒപ്പിയെടുക്കാനും സാധിച്ചപ്പോള് ഈ വര്‍ഷത്തെ എന്റെ അധ്യാപക ദിന ചിന്തകള് ഏറെ നിറച്ചാര്‍ത്തുള്ളവയായി അനുഭവപ്പെടുന്നു.\nവിദ്യാഭ്യാസ രംഗം ഇന്ന് മുമ്പത്തേക്കാളധികം മത്സരാധിഷ്ഠിത കമ്പോളമായിക്കൊണ്ടിരിക്കുന്നു. ഓരോ സ്ഥാപനവും അവരുടെ ഉത്പന്നത്തിന്റെ ഗുണമേന്മയും വ്യതിരിക്തതയും പ്രഖ്യാപിച്ചുകൊണ്ടിരിക്കുകയാണ്. യൂണിവേഴ്‌സിറ്റി ഗ്രാന്റ്‌സ് കമ്മിഷന് (യു.ജി.സി), നാഷണല് അസെസ്‌മെന്റ് ആൻഡ് അക്രഡിറ്റേഷന് കമ്മിറ്റി (എന്.എ.സി.സി. അഥവാ നാക്) തുടങ്ങിയ സംവിധാനങ്ങള് ഭാരതത്തിലെ ഉന്നത വിദ്യാഭ്യാസത്തിന്റെ ഗുണമേന്മയെ പരിരക്ഷിക്കാന് ഉണ്ടാക്കിയവയാണ്.\nതാത്ത്വികമായി ഇതെല്ലാം നല്ലതിനാണെങ്കിലും അവയുടെ നിബന്ധനകളും നാഷണല് റാങ്കിങ്ങില് സ്ഥാനം ലഭിക്കാനും മറ്റുമുള്ള പരിശ്രമങ്ങളും ഉന്നത വിദ്യാഭ്യാസത്തെ വിപണി അധിഷ്ഠിതമാക്കിയിരിക്കുന്നു. ഈ മത്സരാധിഷ്‍ഠിത കമ്പോളത്തില് സമ്മര്‍ദമേറുന്നത് അദ്ധ്യാപകര്‍ക്കാണ്. അധ്യാപകരുടെ ജോലിയെ യു.ജി.സി. അദ്ധ്യാപനം, ഗവേഷണം, എക്സ്‌റ്റെന്‍ഷന് പ്രവര്‍ത്തനങ്ങള് എന്നിങ്ങനെ തരംതിരിച്ചിരിക്കുന്നു. ചെയ്തുതീര്‍ക്കേണ്ട പ്രോജക്ടുകളുടെയും നടത്തേണ്ട സെമിനാറുകളുടെയും പ്രസിദ്ധീകരിക്കേണ്ട ലേഖനങ്ങളുടെയും സമര്‍പ്പിക്കേണ്ട റിപ്പോര്‍ട്ടുകളുടെയും സമ്മര്‍ദത്താല് പരസ്പരം സംസാരിക്കാന് പോലും സമയമില്ലാതെ കുഴയുന്ന കോളേജ് അദ്ധ്യാപകരെ കാണുമ്പോള് മനഃശാസ്ത്രജ്ഞന്മാരെ കോളേജില് അത്യാവശ്യമാണല്ലോ എന്ന് തോന്നിപ്പോവാറുണ്ട്. വിദ്യാര്‍ഥികളെ ഹൃദയംകൊണ്ട് കേള്‍ക്കാന് സാധിക്കാത്ത വിധം അവരുടെ ജീവിതം തിരക്കേറിയതാകുന്നു. കുളിപ്പിച്ച് കൊച്ച് ഇല്ലാതാകുന്നുണ്ടോ എന്ന സംശയം ഉണ്ടായിപ്പോകുന്നു.\nവിദ്യാർഥികളുടെയും അവരുടെ മാതാപിതാക്കളുടെയും സ്വഭാവ രീതിയിലും ജീവിതാഭിമുഖ്യത്തിലും വന്ന മാറ്റവും മയക്കുമരുന്ന് പോലുള്ള കുറ്റകൃത്യങ്ങള് വര്‍ദ്ധിച്ചുവരികയും ശിക്ഷയുടെയും ശിക്ഷണത്തിന്റെയും രീതികള് മാറുകയും ചെയ്തതിനാലും അദ്ധ്യാപകനായിരിക്കുക എന്നത് വളരെയേറെ വെല്ലുവിളികള് നിറഞ്ഞതാണ്. ചില അദ്ധ്യാപകര്‍ക്ക് ജോലി അനായാസമായ ഒരു ഒഴുക്കാണ്. ഏറ്റവും നല്ല അദ്ധ്യാപകന് പഠിപ്പിക്കുന്നത് ഗ്രന്ഥങ്ങളില് നിന്നല്ല, ഹൃദയത്തില് നിന്നായിരിക്കും. അദ്ധ്യാപക - വിദ്യാര്‍ഥി ബന്ധം മെച്ചമാകാന് വിദ്യാര്‍ഥിയുടെ ഭവനസന്ദര്‍ശനം ഒരു നല്ല മാര്‍ഗമാണ്. അങ്ങനെയാകുമ്പോള് അദ്ധ്യാപനം കേവലം ചില മണിക്കൂറുകളില് ഒതുക്കിനിര്‍ത്താവുന്നതല്ല.\nഎജ്യുക്കേഷന് എന്ന പദം ‘പുറത്തുകൊണ്ടുവരിക’ എന്നര്‍ത്ഥമുള്ള എജ്യുക്കാരേ എന്ന ലത്തീന് പദത്തില് നിന്നാണ് ഉത്ഭവിച്ചത്. അദ്ധ്യാപകന് അടിസ്ഥാനപരമായി പ്രചോദകനാണ്. കുട്ടികള് സ്രഷ്ടാക്കളാണ്, കേവലം ഉപഭോക്താക്കളല്ല എന്ന വസ്തുത അംഗീകരിക്കണം. ഒരു വിദ്യാഭ്യാസ സ്ഥാപനത്തിന്റെ അതിര്‍ത്തിയും മതില്‍ക്കെട്ടും കെട്ടിടം പണിതവരുടെയോ ഉടമയുടെയോ മാത്രം പരിഗണനയിൽ പെട്ടതാണ്. വിദ്യാർഥിക്ക് അത് കടന്നുപോവുന്ന തലം മാത്രം. ക്ലാസ് മുറി വിട്ടുകഴിഞ്ഞും സിലബസ് മറന്നുകഴിഞ്ഞും കുട്ടികളില് അവശേഷിക്കേണ്ട സനാതനമൂല്യങ്ങള് സന്നിവേശിപ്പിക്കേണ്ടത് അദ്ധ്യാപകന്റെ ജോലിയാണ്. നല്ല ഒരു അദ്ധ്യാപകന് എന്നും നല്ല ഒരു വിദ്യാര്‍ഥിയും കൂടിയാകണം.\nവളര്‍ച്ചയുടെ ഓരോ പടവ് കഴിയുമ്പോഴും വിദ്യാർഥിയുടെ ജീവിതത്തില് അദ്ധ്യാപകന്റെ പങ്ക് കുറഞ്ഞുകൊണ്ടേയിരിക്കണം. എപ്പോഴും ഒരു ഗുണഭോക്താവിന്റെ അവസ്ഥയില് നിര്‍ത്താതെ സ്വതന്ത്രവും തനതുമായ തീരുമാനങ്ങള് എടുക്കാന് വിദ്യാര്‍ഥി അതിനോടകം വളര്‍ന്നിരിക്കണം. കാരണം ഒരു യഥാര്‍ത്ഥ നേതാവ് അനുയായികളെയല്ല സൃഷ്ടിക്കേണ്ടത്, മറിച്ച് നേതാക്കളെ തന്നെയാണ്. അബ്ദുള് കലാമിനെപ്പോലെ മഹാത്മരായ പല വ്യക്തികളും തങ്ങളുടെ ജീവിതത്തിന് അവരുടെ അദ്ധ്യാപകരോട് കടപ്പെട്ടിരിക്കുന്നതായി പറയാറുണ്ട്. മഹാനായ അലക്‌സാണ്ടറുടെ അഭിപ്രായത്തില് ‘എനിക്ക് ജീവന് തന്നത് സ്വന്തം മാതാപിതാക്കളാണ്, എങ്കിലും ജീവിക്കേണ്ടത് എങ്ങനെയെന്ന് പഠിപ്പിച്ചത് അദ്ധ്യാപകരാണ്.’


good response from kerala | നവകേരളത്തിനായി കോഴിക്കോട് കൈകോർക്കുന്നു; പ്രത്യേക വിഭവസമാഹരണ ക്യാമ്പുകൾക്ക് ജില്ലയിൽ മികച്ച പ്രതികരണം; ബേപ്പൂർ, കോഴിക്കോട് നോർത്ത്, സൗത്ത് മണ്ഡലങ്ങളിലെ സിറ്റിങ്ങുകൾ ഇന്ന് പൂർത്തിയായി; ദിവസവും ലഭിക്കുന്നത് ഒരുകോടിയിലധികം രൂപ - MarunadanMalayali.com\nSeptember 12, 2018 | 08:56 PM IST | Permalink\nകോഴിക്കോട്: പ്രളയാനന്തര കേരളത്തിന്റെ പുനർനിർമ്മാണത്തിനായി സംഘടിപ്പിക്കപ്പെടുന്ന പ്രത്യേക വിഭവ സമാഹരണ ക്യാമ്പുകൾക്ക് കോഴിക്കോട് ജില്ലയിൽ മികച്ച പ്രതികരണം. ഇന്ന് ബേപ്പൂർ, കോഴിക്കോട് സൗത്ത്, നോർത്ത് മഢലങ്ങളിലെ സിറ്റിംഗുകളാണ് പൂർത്തിയായിരിക്കുന്നത്. മന്ത്രി ടി.പി രാമകൃഷ്ണന്റെ നേതൃത്വത്തിൽ ജനപ്രതിനിധികളും ഉദ്യോഗസ്ഥരും നടത്തിയ സിറ്റിംഗിൽ നൂറുകണക്കിനാളുകളാണ് സംഭാവനകളുമായെത്തിയത്. കുഷ്ഠരോഗികൾ സ്വരൂപിച്ച തുക, വീട്ടു ജോലി ചെയ്ത് കിട്ടിയ പണവും എൽ.ഡി.സി റാങ്ക് ജേതാക്കൾ സ്വരൂപിച്ച തുകയും മെഡിക്കൽ കോളേജ് വിദ്യാർത്ഥികൾ സമാഹരിച്ച തുകയുമെല്ലാം ഇതിൽ ഉൾപ്പെടുന്നു.\nജില്ലാ പഞ്ചായത്ത് തന്നത് ഫണ്ടിൽ നിന്ന് ജില്ലാ കലക്ടറുടെ ദുരിതാശ്വാസ നിധിയിൽ നിന്നും ഒരു കോടി രൂപയുടെ വീതം ചെക്ക് മന്ത്രി ടി.പി രാമകൃഷ്ണന് കൈമാറിയാണ് കോഴിക്കോട് കലക്ടറേറ്റ് കോൺഫറൻസ് ഹാളിൽ വിഭവ സമാഹരണത്തിന് തുടക്കം കുറിച്ചത്. ചേവായൂർ സർവ്വീസ് സഹകരണ ബാങ്ക് 10 ലക്ഷം രൂപയും കക്കോടി ഗ്രാമപഞ്ചായത്ത്5ലക്ഷം രൂപ തനത് ഫണ്ട് ഉൾപ്പെടെ ആറ് ലക്ഷം രൂപയും കൈമാറി. എ പ്രദീപ്കുമാർ എംഎ‍ൽഎയ്ക്ക് വിവിധ സംഘടനങ്ങളിൽ നിന്ന് ലഭിച്ച തുകകളുടെ ചെക്കുകൾ മന്ത്രിക്ക് കൈമാറി. മേയർ തോട്ടത്തിൽ രവീന്ദ്രൻ, ജില്ലാ പഞ്ചായത്ത് പ്രസിഡണ്ട് ബാബു പറശ്ശേരി, ജില്ലാ കലക്ടർ യു. വി ജോസ്, എ.ഡി.എം ടി ജനിൽകുമാർ, ജില്ലാ പഞ്ചായത്ത് വൈസ് പ്രസിഡണ്ട് റീന മുണ്ടേങ്ങാട് തുടങ്ങിയവർ വിഭവ സമാഹരണത്തിന് നേതൃത്വം നൽകി.\nജില്ലാ കലക്ടറുടെ ദുരിതാശ്വാസ നിധിയിൽ കിട്ടിയ ഒരു കോടി രൂപ കൈമാറി.കോഴിക്കോട് ജില്ലാ കലക്ടറുടെ ദുരിതാശ്വാസ നിധിയിലേക്ക് വിവിധ മേഖലകളിൽ നിന്ന് ലഭിച്ച തുക ഉൾപ്പെട്ട ഒരു കോടി രൂപയുടെ ചെക്ക് കലക്ടർ യു.വി ജോസ് തൊഴിൽ എക്‌സൈസ് മന്ത്രി ടി.പി രാമകൃഷ്ണന് കൈമാറി. കലക്ടറേറ്റ് കോൺഫറൻസ് ഹാളിൽ നടന്ന ചടങ്ങിലാണ് തുക കൈമാറിയത്.\nദുരിതാശ്വാസനിധിയിലേക്ക് നൽകാൻ വീട്ടുജോലിയെടുത്ത തുകയുമായി സഫിയ എത്തി\n'എനിക്ക് ഒരു സെന്റ് ഭൂമിയും അതിലൊരു ഷെഡും ഉണ്ട്. അതില്ലാത്തവർ അഭയാർത്ഥികളെപ്പോലെ കഴിയുമ്പോൾ സമാധാനമായി ഉറങ്ങാൻ കഴിയില്ല.' മുഖ്യമന്ത്രിയുടെ ദുരിതാശ്വാസനിധിയിലേക്ക് വീട്ടുജോലിയെടുത്ത് കിട്ടിയ 1000 രൂപ കൈമാറിയ ശേഷം ചേളന്നൂർ സ്വദേശിനി സഫിയ പറഞ്ഞു. വിഭവസമാഹരണത്തിനായി കലക്ട്രേറ്റ് കോൺഫറൻസ് ഹാളിൽ നടന്ന ചടങ്ങിൽ ബന്ധുവായ സൈനബക്കൊപ്പം എത്തിയാണ് സഫിയ തുക മന്ത്രി ടി.പി രാമകൃഷ്ണന് കൈമാറിയത്. ആകെയുള്ള ഒരുസെന്റ് ഭൂമിയിൽ മകനും മരുമകൾക്കും മൂന്ന് കൊച്ചുമക്കൾക്കും ഒപ്പമാണ് സഫിയ താമസിക്കുന്നത്. സ്വന്തമായി അടച്ചുറപ്പുള്ള വീടു വേണം എന്ന് ആഗ്രഹമുണ്ടെങ്കിലും കിട്ടുന്ന തുച്ഛമായ വരുമാനം ഉണ്ണാനും ഉടുക്കാനും ഇല്ലാത്തവർക്ക് വേണ്ടി നൽകാറാണ് പതിവ്. അതുകൊണ്ടു തന്നെ സമ്പാദ്യമായി ഒന്നുമില്ല. തൈറോയ്ഡും മറ്റ് അസുഖങ്ങളും അലട്ടുന്നുണ്ടെങ്കിലും ജീവിതത്തോട് പൊരുതാൻ തന്നെയാണ് സഫിയയുടെ തീരുമാനം. പതിനാല് വർഷം മുൻപ് ഭർത്താവ് ഉപേക്ഷിച്ച് പോയപ്പോൾ നാല് മക്കളെ വളർത്തിയതും വീട്ടുജോലി ചെയ്തു തന്നെ. എന്നാൽ ഒരിടത്തും സ്ഥിരമായി ജോലി ഉണ്ടാവാറില്ല. ചെയ്യാൻ കഴിയും എന്ന് ഉറപ്പുള്ളതാണെങ്കിൽ ആര് ജോലി തന്നാലും സ്വീകരിക്കാറുണ്ടെന്നും സഫിയ പറഞ്ഞു. കഴിക്കാനും ഉടുക്കാനും ഉള്ളപ്പോൾ അധികം ലഭിക്കുന്ന ഒരു രൂപ പോലും തനിക്ക് അവകാശപ്പെട്ടതല്ലെന്നും അത് ആവശ്യമുള്ള ഒരുപാടുപേർ തനിക്കു ചുറ്റിലും ഉണ്ടെന്നും അവർ പറഞ്ഞു.\nജില്ലാപഞ്ചായത്ത് ഒരുകോടി രൂപ കൈമാറി\nവിഭവസമാഹരണ യജ്ഞത്തിന്റെ ഭാഗമായി ജില്ലാപഞ്ചായത്തിന്റെ തനത് ഫണ്ടിൽ നിന്നുള്ള ഒരുകോടി രൂപ മന്ത്രി ടിപി രാമകൃഷ്ണന് ജില്ലാപഞ്ചായത്ത് പ്രസിഡന്റ് ബാബു പറശ്ശേരി കൈമാറി. കലക്ട്രേറ്റ് കോൺഫറൻസ് ഹാളിൽ നടന്ന ചടങ്ങിൽ മേയർ തോട്ടത്തിൽ രവീന്ദ്രൻ, സ്‌പെഷ്യൽ ഓഫീസറായ പൊതു വിദ്യാഭ്യാസ ഡയറക്ടർ കെ.വി മോഹൻകുമാർ, ജില്ലാകലക്ടർ യു.വി ജോസ് , ജില്ലാപഞ്ചായത്ത് വൈസ് പ്രസിഡന്റ് റീന മുണ്ടേങ്ങാട്, സെക്രട്ടറി പിഡി ഫിലിപ് തുടങ്ങിയവർ സംബന്ധിച്ചു.\nവിദ്യാലയങ്ങളിലെ ധനസമാഹരണത്തിന് ജില്ലയിൽ മികച്ച പ്രതികരണം\nമുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നൽകാൻ സംസ്ഥാനത്തെ മുഴുവൻ വിദ്യാലയങ്ങളിലും നടത്തുന്ന ധനസമാഹരണ യജ്ഞത്തിന് ജില്ലയിൽ മികച്ച പ്രതികരണം. കഴിഞ്ഞ രണ്ട് ദിവസങ്ങളിലായാണ് സ്‌കൂൾ വിദ്യാർത്ഥികളിൽ നിന്നും ധനസമാഹരണം നടത്തിയത്. ജില്ലയിലെ 1199 വിദ്യാലയങ്ങളിൽ നിന്നായി 1,94,63855 രൂപയാണ് സ്വരൂപിച്ചത്. നടക്കാവ് ഗവൺമെന്റ് ഹയർസെക്കന്ററി സ്‌കൂളിൽ നിന്നാണ് ഏറ്റവും കൂടുതൽ തുക ലഭിച്ചത്.10,05050 രൂപയാണ് ഇവിടുത്തെ വിദ്യാർത്ഥികൾ ഒരുമണിക്കൂർ സമയം കൊണ്ട് സ്വരൂപിച്ചത്. ജില്ലയിൽ 1067 എൽപി,യുപി,ഹൈസ്‌കൂളുകളും 125 ഹയർസെക്കന്ററി സ്‌കൂളുകളും7സിബിഎസ് സി/ഐസിഎസ് സി സ്‌കൂളുകളും ധനസമാഹരണ യജ്ഞത്തിൽ പങ്കാളികളായി.\nഅതിജീവനത്തിന് കൈത്താങ്ങുമായി ത്വക്ക് രോഗാശുപത്രി അന്തേവാസികൾ\nപ്രളയദുരിതത്തിൽ അകപ്പെട്ടവർക്ക് സഹായഹസ്തവുമായി കോഴിക്കോട് ത്വക്ക് രോഗാശുപത്രി അന്തേവാസികൾ. ശാരീരിക അസ്വസ്തതകൾക്കിടയിലും ഉറ്റവർ ആരുമില്ലാത്ത നിരാശക്കിടയിലും സഹജീവിസ്‌നേഹമാണ് സഹായവുമായി മുന്നോട്ടുവരാൻ ഇവരെ പ്രേരിപ്പിച്ചത്. 82 അന്തേവാസികളുള്ള ആശുപത്രിയിൽ ആഴ്ചയിൽ രണ്ട് ദിവസം പ്രത്യേകഭക്ഷണമായി മട്ടൺ വിഭവം നൽകാറുണ്ട്. എന്നാൽ ഇതിനായി ചെലവാക്കുന്ന തുക സ്വരൂപിച്ചാണ് ദുരിതാശ്വാസ നിധിയിലേക്ക് നൽകിയത്. വിഭവസമാഹരണ യജ്ഞത്തിന്റെ ഭാഗമായി കലക്ട്രേറ്റ് കോൺഫറൻസ് ഹാളിൽ നടന്ന ചടങ്ങിൽ മന്ത്രി ടിപി രാമകൃഷ്ണന് അന്തേവാസികൾ പതിനായിരം രൂപയുടെ ചെക്ക് കൈമാറി. അതിജീവനത്തിന്റെ പാതയിൽ തന്നെയാണ് ഇവരും. അതുകൊണ്ടു തന്നെയാണ് കേരളത്തെ അതിജീവിപ്പിക്കാനും ഇവർ മുന്നോട്ടു വന്നത്.


1971: ഇന്ത്യന് ക്രിക്കറ്റിന്റെ തലവര തിരുത്തിയെഴുതിയ വര്‍ഷം\n14 March 2016 9:23 AM GMT\nതോല്‍വികളുടെ പേരില് വളരെക്കാലം പരിഹസിക്കപ്പെട്ട ഒരു ടീം പെട്ടെന്ന് വിജയത്തിളക്കം നേടുന്നത് കായികചരിത്രത്തില് അപൂര്‍വമല്ല. അത് പെട്ടെന്നൊരു മാറ്റം കൊണ്ടുവരുന്നു. ഒരിക്കലും ഉണ്ടാകില്ലെന്ന് മിക്കവരും കരുതിയ മാറ്റം.\n1971ല് ഇന്ത്യന് ക്രിക്കറ്റില് അത്തരമൊരു മാറ്റമുണ്ടായി. വളരെക്കാലം രാജ്യാന്തര ക്രിക്കറ്റില് അടി കൊള്ളുന്നവരായിരുന്നു ഇന്ത്യ. 1971ലെ മാറ്റത്തിനുശേഷം അതുണ്ടായില്ല. രാജ്യാന്തര രംഗത്ത് ഇന്ത്യ സാന്നിധ്യമറിയിക്കുകയായിരുന്നു. രണ്ട് വിജയങ്ങളായിരുന്നു ഇതിനു പിന്നില്. രണ്ടും പരിചിതമല്ലാത്ത സ്ഥലങ്ങളില്.\nഅതുവരെ ഇന്ത്യയുടെ ടെസ്റ്റ് റെക്കോഡ് വളരെ നിരാശാജനകമായിരുന്നു. 1932ലെ ആദ്യ ടെസ്റ്റ് മുതല് കളിച്ച 116ല് 15 എണ്ണം മാത്രമാണ് ഇന്ത്യയ്ക്കു വിജയിക്കാനായത്. രാജ്യത്തിനു പുറത്ത് നില കൂടുതല് പരുങ്ങലിലായിരുന്നു. 47 മല്‍സരങ്ങളില് മൂന്നെണ്ണത്തിലായിരുന്നു വിജയം. ആ മൂന്നും ന്യൂസിലന്‍ഡിനെതിരെയായിരുന്നു. ന്യൂസിലന്‍ഡ് ടെസ്റ്റ് ക്രിക്കറ്റിന്റെ ചട്ടക്കൂടുമായി പൊരുത്തപ്പെടാന് പാടുപെടുന്ന സമയമായിരുന്നു അത്. കരീബിയനില് ഒരു ടെസ്റ്റ് പോലും ജയിക്കാന് ഇന്ത്യയ്ക്കായില്ല. 1962ല് അവിടെ കളിച്ച ഇന്ത്യന് ടീം സര് ഫ്രാങ്ക് വോറെല്ലിന്റെ നേതൃത്വത്തിലുള്ള വെസ്റ്റ് ഇന്‍ഡീസ് ടീമിനോട് 5-0 എന്ന നിലയിലാണ് തോറ്റുമടങ്ങിയത്.\nഅതുകൊണ്ടുതന്നെ 1971ല് ഇന്ത്യന് ടീം വെസ്റ്റ് ഇന്‍ഡീസിലേക്കു പോയപ്പോള് പ്രതീക്ഷകള് പരിമിതമായിരുന്നു. അത്രയൊന്നും മതിക്കപ്പെടാത്ത അജിത് വഡേക്കറുടെ നേതൃത്വത്തിലായിരുന്നു ടീം. ഇതുവരെ ടെസ്റ്റ് കളിക്കാത്ത സുനില് ഗാവസ്‌കര്, അതുവരെ നാലു ടെസ്റ്റുകള് മാത്രം കളിച്ച ഗുണ്ടപ്പ വിശ്വനാഥ് എന്നിവരൊക്കെയാണ് ടീമില്. സ്പിന് ബൗളര്‍മാരായ എസ് വെങ്കട്ടരാഘവന്, ബിഷന് സിങ് ബേദി, ഇറപ്പള്ളി പ്രസന്ന എന്നിവരിലാണ് ബൗളിങ് പ്രതീക്ഷകള്. റോഹന് കനായ്, ക്ലൈവ് ലോയിഡ്, ഗാര്‍ഫീല്‍ഡ് സോബേഴ്‌സ് തുടങ്ങിയ വെസ്റ്റ് ഇന്‍ഡീസ് നിരയ്ക്കു മുന്നില് വഡേക്കര്‍ക്കും കൂട്ടര്‍ക്കും എന്തെങ്കിലും സാധ്യതയുണ്ടെന്ന് ആരും കരുതിയില്ല.\nവഡേക്കര് പിശുക്കനായിരുന്നു. 'ബോംബെ ഖഡൂസ്' മട്ടിലുള്ള ക്യാപ്റ്റന്. തനിക്കുള്ള നല്ല ബൗളര്‍മാരെ അദ്ദേഹം ആ ടൂറില് നന്നായി ഉപയോഗിച്ചു.\nജമൈക്കയില് നടന്ന ആദ്യ ടെസ്റ്റില് ഗാവസ്‌കര്‍ക്കു പങ്കെടുക്കാനായില്ല. പരുക്കായിരുന്നു കാരണം. പതിവുപോലെ ഇന്ത്യ 75/5 എന്ന നിലയിലെത്തി. 'സണ്ണി ഡേയ്‌സ് ' എന്ന ആത്മകഥയില് ഗവാസ്‌കര് ഇതേപ്പറ്റി പറയുന്നത് ഇന്ത്യന് ടീമിനെതിരെ പലരും കത്തികള് പുറത്തെടുത്തു കഴിഞ്ഞിരുന്നു എന്നാണ്. ഒരു റേഡിയോ കമന്റേറ്റര് ഇന്ത്യക്കാരെ 'ക്ലബ് സൈഡ്' എന്നു വിശേഷിപ്പിച്ചു കഴിഞ്ഞിരുന്നു.\nഎന്നാല് മുന്‍പത്തെ ഇന്ത്യന് ടീമുകളില്‍നിന്നു വ്യത്യസ്തമായി സ്വന്തം വിധിയില് തൃപ്തിപ്പെടാന് ടീം തയാറായില്ല. ഈ പ്രവണത പരമ്പരയിലാകെ തുടരുകയും ചെയ്തു. അര്‍ഹിക്കുന്ന ആദരം ലഭിക്കാത്ത ദിലീപ് സര്‍ദേശായി ഇരട്ട സെഞ്ചുറിയോടെ തിരിച്ച് ആക്രമിച്ചു. മറ്റേയറ്റത്ത് തുണയായെത്തിയത് ഏക്‌നാഥ് സോള്‍ക്കറാണ്. ഇരുവരും ചേര്‍ന്ന് ഇന്ത്യയുടെ സ്‌കോര് 387ല് എത്തിച്ചു. സമനിലയില് അവസാനിച്ച മല്‍സരം. ട്രിനിഡാഡിലെ പോര്‍ട്ട് ഓഫ് സ്‌പെയിനില് എത്തുമ്പോള് ഇരു ടീമുകളും തുല്യരായിരുന്നു.\nട്രിനിഡാഡ് മഹത്തായ തിരകള് കൊണ്ടുവന്നു. ആദ്യ ഇന്നിങ്‌സില് എട്ടുവിക്കറ്റ് എടുത്ത ബേഡി, പ്രസന്ന, വെങ്കട്ടരാഘവന് എന്നിവര് വെസ്റ്റ് ഇന്‍ഡീസിന്റെ റണ്‍നില 214ല് ഒതുക്കി. ടെസ്റ്റില് ആദ്യമായി കളിക്കുന്ന ഗാവസ്‌കറും അശോക് മങ്കദുമാണ് ബാറ്റിങ് തുടങ്ങിയത്. ഗാവസ്‌കര് 65 റണ് നേടി. എങ്കിലും അവസരത്തിനൊത്തുയര്‍ന്നത് സര്‍ദേശായിയും സോള്‍ക്കറുമാണ്. ഇന്ത്യ 352-ലെത്തിയപ്പോള് സര്‍ദേശായി സെഞ്ചുറിയും സോള്‍ക്കര് അര്‍ദ്ധസെഞ്ചുറിയും നേടിയിരുന്നു. ഒന്നാം ഇന്നിങ്‌സില് ഇന്ത്യയ്ക്ക് 132 റണ്ണിന്റെ മുന്‍തൂക്കം.\nരണ്ടാം ഇന്നിങ്‌സില് വെസ്റ്റ് ഇന്‍ഡീസിന് നേരിയ മുന്‍തൂക്കം ലഭിച്ചു. ഇത്തവണ 95 റണ്‍സ് വഴങ്ങി അഞ്ചുവിക്കറ്റെടുത്ത വെങ്കട്ടരാഘവന് വെസ്റ്റ് ഇന്‍ഡീസ് ബാറ്റിങ് 261ന് അവസാനിപ്പിച്ചു. പ്രശസ്തമായ വിജയത്തിലേക്ക് ഇന്ത്യയ്ക്ക് 125 റണ് മാത്രം. മൂന്നു വിക്കറ്റ് നഷ്ടപ്പെട്ടെങ്കിലും ഗാവസ്‌കറുടെ 65 റണ്‍സ് ഇന്ത്യയ്ക്ക് വെസ്റ്റ് ഇന്‍ഡീസിനെതിരെയുള്ള ആദ്യ ടെസ്റ്റ് വിജയം സമ്മാനിച്ചു. മുന്‍പ് 24 തവണ ശ്രമിച്ചിട്ടും നടക്കാത്ത കാര്യം. അത് ഇന്ത്യന് ക്രിക്കറ്റിന്റെ അവിശ്വസനീയ നിമിഷമായിരുന്നു. പരമ്പരയുടെ ഭാവി നിശ്ചയിച്ചതും ആ വിജയം തന്നെ.\nവേണ്ടത്ര പുകഴ്ത്തപ്പെടാത്ത ചില ഹീറോകള് ആ പരമ്പരയിലുണ്ടായിരുന്നു. സര്‍ദേശായിയും സോള്‍ക്കറുമാണ് രണ്ടുപേര്. പിന്നെയുള്ളത് സലിം ദുറാനിയാണ്. ദുറാനി വഡേക്കറുടെ വിശ്വസ്തനായിരുന്നു. രണ്ടാമത്തെ ടെസ്റ്റില് രണ്ടാമത്തെ ഇന്നിങ്‌സില് വഡേക്കര് ദുറാനിക്കു പന്തു നല്‍കി. അധികമാരും ഓര്‍ക്കാറില്ലെങ്കിലും രണ്ടു പ്രധാന വിക്കറ്റുകള് - ക്ലൈവ് ലോയ്ഡിന്റെയും ഗാര്‍ഫീല്‍ഡ് സോബേഴ്‌സിന്റെയും - വീഴ്ത്തി വെസ്റ്റ് ഇന്‍ഡീസിന്റെ പരാജയം ഉറപ്പാക്കിയത് ദുറാനിയാണ്.\nപരമ്പരയിലെ മൂന്നാമത്തെയും നാലാമത്തെയും കളികള് സമനിലയില് അവസാനിച്ചു. ബര്‍ബാഡോസിലെ നാലാമത്തെ ടെസ്റ്റില് തോല്‍ക്കാതിരിക്കാന് ഇന്ത്യയ്ക്ക് കഠിനശ്രമം വേണ്ടിവന്നു. മാര്‍ച്ച് ആറിന് ട്രിനിഡാഡില് നടക്കുന്ന അഞ്ചാമത്തെയും അവസാനത്തെയും കളിയിലായി ശ്രദ്ധ മുഴുവന്. ക്രിക്കറ്റ് ചരിത്രത്തില് ഗാവസ്‌കറുടെ കളി എന്നറിയപ്പെട്ട മല്‍സരം. മല്‍സരത്തിന്റെ ആറുദിവസം കഠിനമായ പല്ലുവേദന സഹിച്ച ഗാവസ്‌കര് 124, 220 എന്നിങ്ങനെ സ്‌കോറുകള് നേടി. പല റെക്കോഡുകളും തകര്‍ത്തു.\nഎന്തു സംഭവിച്ചാലും കളിയിലെ കാര്യം ഫലത്തിലാണ്. ഇന്ത്യന് ടീം വിട്ടുകൊടുക്കില്ലെന്ന വാശിയിലായിരുന്നു. ആദ്യ ഇന്നിങ്‌സില് ഇന്ത്യയുടെ 360-നു മറുപടി വെസ്റ്റ് ഇന്‍ഡീസിന്റെ 526 റണ്ണായിരുന്നു. ഇന്ത്യയുടെ അടുത്ത സ്‌കോര് 427. ഗാവസ്‌കര് ഇരട്ട സെഞ്ചുറി നേടി. ഇതിന്റെ പ്രതികരണം ചരിത്രപ്രാധാന്യമുള്ളതാണ്. ഗാവസ്‌കര് പുസ്തകത്തില് പറയുന്നതുപോലെ 'നൂറുകണക്കിനു കാഴ്ചക്കാര് എന്നെ അഭിനന്ദിക്കാന് ഗ്രൗണ്ടിലിറങ്ങി. ഒരു ഇന്ത്യക്കാരന് എന്റെ കയ്യില് ദേശീയപതാക പിടിപ്പിച്ചു. എന്നെ തോളിലേറ്റി. ആവേശഭരിതരായ കാഴ്ചക്കാര് ആനന്ദനൃത്തമാടി. വളരെ വികാരഭരിതമായ നിമിഷങ്ങള്. രാജ്യത്തുനിന്ന് അകലെ വിദേശകളിക്കളത്തിലെ ആ നിമിഷങ്ങള് ഞാന് ഒരിക്കലും മറക്കില്ല.'\nഇന്ത്യയ്ക്ക് ജയിക്കാവുന്ന കളിയായിരുന്നു അത്. പക്ഷേ വെസ്റ്റ് ഇന്‍ഡീസ് വിട്ടുകൊടുത്തില്ല. 165/8ല് എത്തിയ കളി വീണ്ടും സമനിലയില് അവസാനിച്ചു. എന്നാല് ഫലം ഇന്ത്യയെ സംബന്ധിച്ചിടത്തോളം മഹത്തായിരുന്നു - കരീബിയനില് ആദ്യത്തെ പരമ്പര വിജയം. വെസ്റ്റ് ഇന്‍ഡീസുകാര്‍ക്കു പോലും ഇന്ത്യയെപ്പറ്റി മതിപ്പായി. ലോഡ് റിലേറ്റര് വിജയത്തെ അമര്‍ത്യമാക്കുന്ന ഒരു കാലിപ്‌സോ ചിട്ടപ്പെടുത്തി. 'വീ കുഡിന്റ് ഔട്ട് ഗാവസ്‌കര്' എന്ന പല്ലവി ഇതിഹാസമായി. ഇന്ത്യ ക്രിക്കറ്റിന് അവിശ്വസനീയനേട്ടങ്ങളുടെ വര്‍ഷം തുടങ്ങുകയായിരുന്നു. അതേവരെ നടക്കാത്ത മറ്റൊരു കാര്യം കൂടി അവര് അതേ വര്‍ഷം സാധ്യമാക്കി. ഇംഗ്ലണ്ടില് ടെസ്റ്റ് പരമ്പര വിജയം.\nഇന്ന് വെസ്റ്റ് ഇന്‍ഡീസ് മഹത്തായ ടീമല്ല. അതുകൊണ്ട് ചെറുപ്പക്കാര്‍ക്ക് ആ വിജയത്തിന്റെ പ്രസക്തി മനസിലായേക്കില്ല. അതിനുശേഷം ഒരു ടെസ്റ്റ് പരമ്പരയില് വെസ്റ്റ് ഇന്‍ഡീസിനെ തോല്‍പ്പിക്കാന് ഇന്ത്യയ്ക്ക് 35 വര്‍ഷം കാത്തിരിക്കേണ്ടിവന്നു (2006) എന്നത് സ്മരണാര്‍ഹമാണ്. 1971ലെ വിജയം ഇന്ത്യയുടെ നിലപാട് മാറ്റത്തിന്റെ സൂചനയായിരുന്നു. ക്രിക്കറ്റിലെ നമ്മുടെ ഏറ്റവും പ്രധാന വിജയങ്ങളിലൊന്നായിരുന്നു അത്.


പരീക്ഷകൾ : വന്യമൃഗങ്ങൾക്കൊപ്പം : Deepika.com Special News\nയേശുവിന്‍റെ ജീവിതത്തിലുടനീളം കുരിശിന്‍റെ നിഴൽ നീണ്ടുകിടക്കുന്നു. പരസ്യജീവിതാരംഭത്തിൽ, സ്നാപകയോഹന്നാനിൽ നിന്ന് സ്നാനമേറ്റ്, പരിശുദ്ധാത്മാഭിഷേകം പ്രാപിച്ച യേശു ഉപവസിച്ച് പ്രാർഥിച്ചൊരുങ്ങാൻ യൂദയായിലെ മരുപ്രദേശത്തേക്ക് യാത്രയാകുന്നു. നാൽപതു ദിനരാത്രങ്ങളിലെ തീവ്രമായ ഉപവാസവും പ്രാർഥനയും. അപ്പോൾ യേശു നേരിട്ട പരീക്ഷകളെപ്പറ്റി സുവിശേഷകന്മാരായ മർക്കോസും മത്തായിയും ലൂക്കായും രേഖപ്പെടുത്തുന്നുണ്ട്. ഈ പരീക്ഷകൾ മനുഷ്യമക്കൾ എക്കാലവും നേരിടുന്ന പരീക്ഷകളുടെ പ്രാഗ്രൂപങ്ങളാണ്. പരീക്ഷകൾ വിജയപൂർവം നേരിട്ട് സ്വഭാവനൈർമല്യം തെളിയിക്കുന്നവർക്കാണ് സമൂഹത്തിൽ വൻകാര്യങ്ങൾ ചെയ്യാൻ കഴിയുക.\nമർക്കോസിന്‍റെ സുവിശേഷം യേശുവിന്‍റെ പരീക്ഷകൾ രണ്ടു വാക്യങ്ങളിൽ ഒതുക്കുന്നു, ‘‘ഉടനെ ആത്മാവ് അവനെ മരുഭൂമിയിലേക്കു നയിച്ചു. സാത്താനാൽ പരീക്ഷിക്കപ്പെട്ട് നാൽപതു ദിവസം അവൻ മരുഭൂമിയിൽ വസിച്ചു. അവൻ വന്യമൃഗങ്ങളോടുകൂടെയായിരുന്നു. ദൈവദൂതന്മാർ അവനെ ശുശ്രൂഷിച്ചു.’’ (മർക്കോസ് 1:1314). നാൽപതുദിവസം എന്നത് ഹ്രസ്വമായ കാലഘട്ടം എന്നേ മനസിലാക്കേണ്ടതുള്ളൂ. മരുഭൂമി ആധ്യാത്മിക കാഴ്ചപ്പാടിൽ തീവ്രമായ തപസിന്‍റെയും പ്രാർഥനയുടെയും പഠന–മനനങ്ങളുടെയും പ്രതീകമാണ്. യേശു തന്‍റെ ദൗത്യത്തിനായി ഒരുങ്ങുകയായിരുന്നു. ‘അവൻ വന്യമൃഗങ്ങളോടുകൂടെയായിരുന്നു’എന്ന വാക്യം ദുർഗ്രഹമായി നമുക്ക് അനുഭവപ്പെടും. ആരാണ് ഈ വന്യമൃഗങ്ങൾ? യേശു എന്തിനാണ് വന്യമൃഗങ്ങളോടൊത്ത് വസിച്ചത്?\nരണ്ടു വ്യാഖ്യാനങ്ങൾ സാധാരണയായി ബൈബിൾ പണ്ഡിതന്മാർ നൽകുന്നു. രണ്ടും പരസ്പരം ബന്ധിപ്പിച്ച് മനസിലാക്കാവുന്നതേയുള്ളൂ. പരസ്യജീവിതത്തിൽ യേശുവിന് എതിരാളികളുമായി നിരന്തരം സംഘട്ടനത്തിൽ ഏർപ്പെടേണ്ടിവന്നു. അവിടുന്ന് പ്രഘോഷിച്ച ദൈവരാജ്യവും അതിന്‍റെ മൂല്യങ്ങളും അത് പകർന്നുനൽകിയ വിമോചനവും എതിരാളികൾക്ക് ഒട്ടും ഇഷ്‌ടപ്പെട്ടില്ല. അവർ യേശുവിനെ വാക്കുമുട്ടിക്കാനും നശിപ്പിക്കാനും കെണികൾ ഒരുക്കിക്കൊണ്ടിരുന്നു. യേശുവിന്‍റെ വചനങ്ങൾ ഒരു ഗുണനചിഹ്നംപോലെ എതിരാളികളുടെ മുന്നിൽ ഉയർന്നുനിന്നു.\nസമൂഹത്തിന്‍റെ തിന്മയ്ക്കെതിരേ യേശു ഉയർത്തിയ ഗുണനചിഹ്നമാണ് അവിടുത്തെ കുരിശ്. ജനനേതാക്കൾ യേശുവിന്‍റെ ശക്‌തമായ നിലപാടുകൾക്കെതിരേ പോർവിളിച്ച്, വാപിളർന്ന് വന്യമൃഗങ്ങളെപ്പോലെ പാഞ്ഞടുക്കുകയായിരുന്നു. യേശു നേരിട്ട ഈ ഭയങ്കരമായ എതിർപ്പിനെ മുൻകൂട്ടി ധ്വനിപ്പിച്ചുകൊണ്ട്, പ്രതീകാത്മകമായ രീതിയിൽ ‘യേശു വന്യമൃഗങ്ങളുടെ കൂടെ വസിച്ചു’ എന്ന് സുവിശേഷകനായ മർക്കോസ് പറഞ്ഞുവയ്ക്കുന്നു. ഈ സംഘട്ടനത്തിൽ യേശുവിന് അന്തിമവിജയം ലഭിക്കുമെന്ന സൂചനയും അവിടെയുണ്ട്.\nരണ്ടാമത്തെ വ്യാഖ്യാനം ബൈബിളിലെ ഉൽപത്തിപ്പുസ്തകവുമായി ബന്ധപ്പെട്ടു നമുക്ക് മനസിലാക്കാം. ആദ്യദമ്പതികളായ ആദാമും ഹവ്വയും പറുദീസയിൽ വന്യമൃഗങ്ങളോടൊപ്പം പൂർണസമാധാനത്തിൽ വസിച്ചു. മനുഷ്യൻ പാപം ചെയ്തപ്പോൾ ഈ സമാധാനം നഷ്‌ടപ്പെട്ടു. മനുഷ്യനും മൃഗങ്ങളും ശത്രുക്കളായി. നഷ്‌ടപ്പെട്ട സമാധാനവും ഐക്യവും പുനഃസ്‌ഥാപിക്കാനാണ് യേശു മനുഷ്യനായി അവതരിച്ചത്. മെസയാനിക യുഗം പ്രോദ്ഘാടനം ചെയ്യുന്ന പുതിയ ആദാമാണ് യേശു. ‘ചെന്നായും ആട്ടിൻകുട്ടിയും’ ഒന്നിച്ചു വസിക്കുന്ന പുതിയ യുഗത്തെപ്പറ്റി ഏശയ്യ പ്രവചിച്ചിട്ടുണ്ട് (ഏശ 4:6–9). പ്രപഞ്ചത്തിലാകെ സമ്പൂർണമായ സമാധാനം സ്‌ഥാപിക്കാൻ കുരിശു വഹിച്ച കരുണാമയനാണ് യേശുക്രിസ്തു. രമ്യതയുടെ പ്രതീകമാണ് യേശുവിന്‍റെ കുരിശ്. സംഘട്ടനങ്ങൾ നിറഞ്ഞ യേശുവിന്‍റെ ജീവിതം മാനവരാശിക്ക് സമ്പൂർണമായ ശാന്തി പ്രദാനം ചെയ്യുന്നു. സംഘട്ടനങ്ങൾ നിറഞ്ഞ പരീക്ഷകളിലൂടെ കടന്നുപോകുന്നവർക്കാണ് ശാന്തിപ്രദായകരാകാൻ കഴിയുന്നത്.


മലപ്പുറം സ്വദേശി സഊദിയിൽ മരിച്ചു • Suprabhaatham\nമലപ്പുറം സ്വദേശി സഊദിയിൽ മരിച്ചു\nMay 30, 2019 | 11:36 am IST\nറിയാദ്: മലപ്പുറം എ.ആർ നഗർ സ്വദേശി കുന്നുംപുറം പരേതനായ ചുള്ളിയൻ അലവിയുടെ മകൻ സിദ്ദീഖ് (39) ബുറൈദയിൽ നിര്യാതനായി. ബുറൈദ പച്ചക്കറി മാർക്കറ്റിനടുത്ത് പ്രവർത്തിക്കുന്ന അൽ ഹലീസ് എന്ന സ്ഥാപനത്തിൽ ജോലി ചെയ്തു വരികയായിരുന്നു. ഒന്നര വർഷം മുൻപാണ് അവസാനമായി നാട്ടിൽ പോയി വന്നത്. ഭാര്യ നൗഫ കൊടശ്ശേരി. മക്കൾ: മിഷ്ഹൽ അലവി, മെഹർ ഫാത്വിമ. സഹോദരങ്ങൾ, മുജീബ്, റസാഖ്, സാബിറ, റസിയാബി, ബുഷ്‌റ എന്നിവരാണ്.\nജിദ്ദയില് ജോലി ചെയ്തുവരുന്ന റസാഖ് ബുറൈദയിൽ എത്തിയിട്ടുണ്ട്. ബാവ ഇരുകുളങ്ങര, ഫ്രറ്റേണിറ്റി ഫോറം, ബുറൈദ കൂട്ടായ്മ, എന്നിവരുടെ നേതൃത്വത്തിൽ മൃതദേഹം നാട്ടിൽ കൊണ്ടുപോവാനുള്ള പ്രവർത്തനങ്ങൾ പുരോഗമിച്ചു കൊണ്ടിരിക്കുന്നു. ബുറൈദ സെൻട്രൽ ഹോസ്പിറ്റലിലാണ് മൃതദേഹം സൂക്ഷിച്ചിരിക്കുന്നത്.


ലോകത്തെ നടുക്കാന് പോന്ന മറ്റൊരു ആകാശ ദുരന്തം തലനാരിഴയ്ക്ക് ഒഴിവായി. പൈലറ്റിന്റെ ധീരമായ പ്രവൃത്തി ഒന്ന് കൊണ്ടുമാത്രമാണ് 241 പേരുടെ ജീവന് ഭീഷണി ഉണ്ടാവാതിരുന്നത്. ഹോളിവുഡ് സിനിമയെ വെല്ലുന്ന രംഗങ്ങളാണ് അമേരിക്കന് ആകാശത്ത് അരങ്ങേറിയത്. 241 പേരുമായി 15,000 അടി മുകളില് പാറക്കവേയാണ് യുണൈറ്റഡ് എയര്‍ലൈന്‍സ് ബോയിംഗ് 777 വിമാനത്തിന്റെ എഞ്ചിന് തകര്‍ന്നത്. അവശിഷ്ടങ്ങള് താഴേക്ക് വീഴുന്നതിനിടയില് വിമാനം പൈലറ്റ് സാഹസികമായി അടിയന്തര ലാന്‍ഡിംഗ് നടത്തുകയായിരുന്നു. ശനിയാഴ്ചയായിരുന്നു സംഭവം.\nഹവായിലേക്ക് യാത്ര തുടങ്ങിയ യുണൈറ്റഡ് എയര്‍ലൈന്‍സ് വിമാനത്തിലെ യാത്രക്കാരും, ജീവനക്കാരുമാണ് മരണത്തെ മുഖാമുഖം കണ്ടത്. ഡെന്‍വറില് നിന്നും പറന്നുയര്‍ന്ന് കുറച്ച് സമയം പിന്നിട്ടപ്പോഴാണ് എഞ്ചിനുകളില് ഒന്ന് പൊട്ടിത്തെറിച്ചത് കൊളറാഡോയിലെ മേഖലകളില് വീടുകള്‍ക്ക് മേല് വിമാന അവശിഷ്ടങ്ങള് വീണുതുടങ്ങിയപ്പോഴാണ് പൈലറ്റ് 'മേയ് ഡേ' വിളിച്ച് എയര് ട്രാഫിക് കണ്‍ട്രോളിന്റെ സഹായം തേടി വിമാനം തിരിച്ചത്. തുടര്‍ന്ന് അടിയന്തര ലാന്‍ഡിംഗ് നടത്താന് പൈലറ്റിനായി.\nഅവശിഷ്ടങ്ങള് വീണ് ആര്‍ക്കെങ്കിലും പരുക്കേറ്റിട്ടുണ്ടെങ്കില് മുന്നോട്ട് വരാന് പോലീസ് ആവശ്യപ്പെട്ടിട്ടുണ്ട്. മരണമാണ് തൊട്ടുമുന്നിലെന്നാണ് എഞ്ചിന് പൊട്ടിത്തെറിച്ചതോടെ ചിന്തിച്ച് പോയതെന്ന് ചില യാത്രക്കാര് പ്രതികരിച്ചു. എല്ലാം തീര്‍ന്നെന്ന് കരുതി ഇരിക്കുമ്പോഴാണ് പൈലറ്റ് സധൈര്യം വിമാനം തിരികെ പറത്തി സുരക്ഷിതമായി ലാന്‍ഡിംഗ് നടത്തിയത്. അവശിഷ്ടങ്ങള് വീണ് ചില വീടുകള്‍ക്ക് കേടുപാടുകള് സംഭവിച്ചിട്ടുണ്ട്.\nഡെന്‍വര് സംഭവത്തില് ഉള്‍പ്പെട്ട ബോയിംഗ് 777 വിമാനത്തിന്റെ അതേ ഫാമിലി എഞ്ചിന് ഉപയോഗിക്കുന്ന 32 പാസഞ്ചര് ജെറ്റുകള് നിലംപരിശാക്കിയതായി ജപ്പാന് ഞായറാഴ്ച അറിയിച്ചു.


ഭാര്യക്ക് കഷായം മറ്റു മരുന്നുകളും തയ്യാറാക്കി കൊടുക്കുവാനും അറിവുള്ള ഒരു ചേച്ചി അന്വേഷിക്കുന്നത് ഇടയിലാണ് അദ്ദേഹം അവനെ പരിചയപ്പെടുന്നത്. 13 വയസു മാത്രം പ്രായം വരുന്ന ഈ പയ്യൻ എങ്ങനെയാണ് കുഞ്ഞിനെ നോക്കുന്നത് എന്ന് അദ്ദേഹം അത്ഭുതപ്പെട്ടു. ഇവനെ കൊണ്ട് ഇതൊക്കെ പറ്റുമെന്ന് എനിക്ക് തോന്നുന്നില്ല ടോ തന്നെയുമല്ല ആകെ 13 വയസ്സ് ആയിട്ടുള്ളൂ എല്ലാവരും അറിഞ്ഞു ബാലവേല ചെയ്യിപ്പിക്കുന്ന പറഞ്ഞു കേസ് കൊടുക്കും.\nവേറെ ആരെങ്കിലും നോക്കാം ഡോക്ടറോട് അദ്ദേഹം പറഞ്ഞു ഒരു പ്രശ്നം ഉണ്ടാവില്ല നല്ല പയ്യനാണ് സാറേ. സാർ ഒരു അവസരം കൊടുക്കുകയാണെങ്കിൽ അവരുടെ കുടുംബത്തിന് ആശ്വാസമാകും. ഒരു കുടുംബ പട്ടിണി ആവുന്നതിൽ ഭേദമല്ലേ തന്നെയുമല്ല അവൻ 15,000 രൂപയും വാങ്ങുകയും ഉള്ളൂ. ബ്രോക്കർ പറഞ്ഞതുകേട്ട് അദ്ദേഹത്തിന് അത്ഭുതമായി. സാധാരണ പ്രസവം കഴിഞ്ഞ് ഇത്തരം കാര്യങ്ങൾ ചെയ്തതിനെ സ്ത്രീകൾ അമ്പതിനായിരം വരെ വാങ്ങുന്നുണ്ട്.\nആ സമയത്താണ് 15,000 രൂപ ഒരു പയ്യൻ ചെയ്യാമെന്നു പറയുന്നത് കഴിഞ്ഞ രണ്ടു കുട്ടികളുടെ കാര്യങ്ങൾ നോക്കുന്ന സ്ത്രീ ഗൾഫിലേക്ക് മറ്റൊരു കുട്ടിയെ നോക്കാനായി പോയതുകൊണ്ടാണ് മറ്റൊരാളെ അന്വേഷിച്ച് അദ്ദേഹം ഇറങ്ങിയത് തന്നെ. മനസില്ലാമനസ്സോടെ ആണെങ്കിലും അദ്ദേഹം അതിനു സമ്മതം മൂളുകയായിരുന്നു.\nഅവന് അഡ്വാൻസായി ആയിരം രൂപ നൽകിയതിനു ശേഷം അദ്ദേഹം വീട്ടിലേക്ക് മടങ്ങി.ഭാര്യയോട് കാര്യങ്ങൾ അവതരിപ്പിച്ചത് പോലെ അവൾ അതിനെ എതിർക്കുകയാണ് ചെയ്തത്. എന്തിനാണ് രമേശേട്ടാ ഈ മണ്ടത്തരം കാട്ടിയത്. നമ്മൾ കണ്ടതല്ലേ കനക ചേച്ചി എത്ര കഷ്ടപ്പെട്ടാണ് അനുമോളും ചുണ്ടുകളെ നോക്കിയത് എന്ന്, അതും നല്ല വശമുള്ളവർക്ക് സാധിക്കൂ. കുഞ്ഞാണ് നോക്കണ്ട ചെയ്തില്ലെങ്കില ആപത്താണ്. തുടർന്ന് റെയിൽ വീഡിയോ മുഴുവനായി കാണുക.\nഇരുണ്ട നിറവും, നിറം കുറവും പരിഹരിക്കാൻ കിടിലൻ വഴി..


Police to register Pocso case against Social Media Harthal Violence | ഹർത്താലിന്റെ മറവിൽ അഴിഞ്ഞാടിയവർക്ക് മുട്ടൻ പണി.. പെൺകുട്ടിയുടെ പേര് വെളിപ്പെടുത്തിയതിന് പോക്സോയും! - Malayalam Oneindia\n22 min ago അമേരിക്കയെ ഞെട്ടിച്ച് ഇറാന് സൈന്യം; യുദ്ധക്കപ്പലിലെ രഹസ്യം ഒപ്പി, ചിത്രം പുറത്തുവിട്ട് വെല്ലുവിളി\nഹർത്താലിന്റെ മറവിൽ അഴിഞ്ഞാടിയവർക്ക് മുട്ടൻ പണി.. പെൺകുട്ടിയുടെ പേര് വെളിപ്പെടുത്തിയതിന് പോക്സോയും!\nPublished: April 20 2018, 12:02 [IST]\nതിരുവനന്തപുരം: കത്വയില് കൂട്ടബലാത്സംഗത്തിന് ഇരയായി കൊല്ലപ്പെട്ട പെണ്‍കുട്ടിക്ക് ഐക്യദാര്‍ഢ്യം പ്രകടിപ്പിക്കാനെന്ന പേരില് നടത്തിയ ഹര്‍ത്താലിന്റെ മറവില് സംസ്ഥാനത്തുടനീളം ഒരു കൂട്ടര് അഴിഞ്ഞാടുകയാണുണ്ടായത്. സമൂഹ മാധ്യമങ്ങള് വഴി ആഹ്വാനം ചെയ്ത ഹര്‍ത്താലില് വാഹനങ്ങള് തടയുകയും കടകള് ആക്രമിക്കപ്പെടുകയുമുണ്ടായി. വിവിധ ജില്ലകളില് നിന്നായി നൂറ് കണക്കിന് പേരെയാണ് ഹര്‍ത്താല് ആക്രമണങ്ങളുമായി ബന്ധപ്പെട്ട് പോലീസ് അറസ്റ്റ് ചെയ്തിരിക്കുന്നത്.\nവര്‍ഗീയ ചേരിതിരിവ് ഉണ്ടാക്കാന് ശ്രമിച്ചത് അടക്കമുള്ള കുറ്റങ്ങളാണ് ഇവര്‍ക്ക് മേലെ ചുമത്തിയിരിക്കുന്നത്. അക്രമം നടത്തിയവരെ കൂടുതല് ശക്തമായ തരത്തില് പൂട്ടാനാണ് സര്‍ക്കാര് നീക്കം. ഇവര്‍ക്കെതിരെ പോക്‌സോ നിയമപ്രകാരം കേസെടുക്കാനാണ് ആഭ്യന്തര വകുപ്പ് നിര്‍ദേശം നല്‍കിയത്. ഹര്‍ത്താല് ദിനത്തില് കത്വ പെണ്‍കുട്ടിയുടെ പേരും ചിത്രവും വെളിപ്പെടുത്തിയതിനാണ് പോക്‌സോ ചുമത്തുന്നത്.\nകത്വ പെണ്‍കുട്ടിയുടെ പേരും ചിത്രവും അടങ്ങിയ പ്ലക്കാര്‍ഡുകള് ഉപയോഗിച്ച് ഹര്‍ത്താല് അനുകൂലികള് പ്രകടനം നടത്തിയിരുന്നു. ഇവര്‍ക്ക് ഭാവിയില് പോലീസ് ക്ലിയറന്‍സ് പോലും നല്‍കരുത് എന്നാണ് സര്‍ക്കാരിന്റെ കര്‍ശന നിര്‍ദേശം. പ്രതികള് സമൂഹ മാധ്യമങ്ങള് വഴി പെണ്‍കുട്ടിയുടെ പേരും ചിത്രവും പ്രചരിപ്പിച്ചിട്ടുണ്ടോ എന്ന കാര്യവും പരിശോധിച്ച ശേഷമാവും പോക്‌സോ ചുമത്തുക. ഹര്‍ത്താല് അക്രമങ്ങളുടെ പേരില് സംസ്ഥാനത്ത് ഇതുവരെ അറസ്റ്റിലായിരിക്കുന്നത് 405 പേരാണ്.\nവടക്കന് കേരളത്തിലാണ് കൂടുതല് പേര് അറസ്റ്റിലായിരിക്കുന്നത്. കോഴിക്കോട്, മലപ്പുറം ജില്ലകളിലെ ജയിലുകള് നിറഞ്ഞിരിക്കുകയാണ്. അറസ്റ്റിലായവരില് 115 പേര് റിമാന്‍ഡിലാണ്. പ്രതികളുടെ മൊബൈല് ഫോണുകള് പോലീസ് പിടിച്ചെടുത്തിട്ടുണ്ട്. വരും ദിവസങ്ങളില് കൂടുതല് പേരുടെ അറസ്റ്റുണ്ടായേക്കും എന്നാണ് സൂചന. മുസ്ലീം ലീഗ്, എസ്ഡിപിഐ പ്രവര്‍ത്തകരാണ് അറസ്റ്റിലായവരില് ഭൂരിപക്ഷവും എന്നാണ് റിപ്പോര്‍ട്ട്.\nPolice to register Pocso case against Social Media Harthal Violence\nStory first published: Friday, April 20, 2018, 12:02 [IST]


1 അവർ ഒരുക്കിയ സുഗന്ധവർഗ്ഗം എടുത്തു ആഴ്ചവട്ടത്തിന്റെ ഒന്നാം ദിവസം അതികാലത്തു എത്തി,\n4 അതിനെക്കുറിച്ചു അവർ ചഞ്ചലിച്ചിരിക്കുമ്പോൾ മിന്നുന്ന വസ്ത്രം ധരിച്ച രണ്ടു പുരുഷാന്മാർ അരികെ നിലക്കുന്നതു കണ്ടു.\n5 ഭയപ്പെട്ടു മുഖം കുനിച്ചു നിലക്കുമ്പോൾ അവർ അവരോടു: നിങ്ങൾ ജീവനുള്ളവനെ മരിച്ചവരുടെ ഇടയിൽ അന്വേഷിക്കുന്നതു എന്തു?\n7 മുമ്പെ ഗലീലയിൽ ഇരിക്കുമ്പോൾ തന്നേ അവൻ നിങ്ങളോടു: മനുഷ്യപുത്രനെ പാപികളായ മനുഷ്യരുടെ കയ്യിൽ ഏല്പിച്ചു ക്രൂശിക്കയും അവൻ മൂന്നാം നാൾ ഉയിർത്തെഴുന്നേൽക്കയും വേണം എന്നു പറഞ്ഞതു ഔർത്തുകൊൾവിൻ എന്നു പറഞ്ഞു\n8 അവർ അവന്റെ വാക്കു ഔർത്തു,\n11 ഈ വാക്കു അവർക്കും വെറും കഥപോലെ തോന്നി; അവരെ വിശ്വസിച്ചില്ല.\n12 (എന്നാൽ പത്രൊസ് എഴുന്നേറ്റു കല്ലറെക്കൽ ഔടിച്ചെന്നു കുനിഞ്ഞു നോക്കി, തുണി മാത്രം കണ്ടു, സംഭവിച്ചതെന്തെന്നു ആശ്ചര്യപ്പെട്ടു മടങ്ങിപ്പോന്നു.)\n26 ക്രിസ്തു ഇങ്ങനെ കഷ്ടം അനുഭവിച്ചിട്ടു തന്റെ മഹത്വത്തിൽ കടക്കേണ്ടതല്ലയോ എന്നു പറഞ്ഞു.\n27 മോശെ തുടങ്ങി സകലപ്രവാചകന്മാരിൽ നിന്നും എല്ലാതിരുവെഴുത്തുകളിലും തന്നെക്കുറിച്ചുള്ളതു അവർക്കും വ്യാഖ്യാനിച്ചുകൊടുത്തു.\n29 അവരോ: ഞങ്ങളോടുകൂടെ പാർക്കുംക; നേരം വൈകി അസ്തമിപ്പാറായല്ലോ എന്നു പറഞ്ഞു അവനെ നിർബന്ധിച്ചു; അവൻ അവരോടുകൂടെ പാർപ്പാൻ ചെന്നു.\n30 അവരുമായി ഭക്ഷണത്തിന്നു ഇരിക്കുമ്പോൾ അവൻ അപ്പം എടുത്തു അനുഗ്രഹിച്ചു നുറുക്കി അവർക്കുംകൊടുത്തു.\n31 ഉടനെ അവരുടെ കണ്ണു തുറന്നു അവർ അവനെ അറിഞ്ഞു; അവൻ അവർക്കും അപ്രത്യക്ഷനായി\n36 ഇങ്ങനെ അവർ സംസാരിച്ചുകൊണ്ടിരിക്കുമ്പോൾ അവൻ അവരുടെ നടുവിൽ നിന്നു: (നിങ്ങൾക്കു സമാധാനം എന്നു പറഞ്ഞു.)\n37 അവർ ഞെട്ടി ഭയപ്പെട്ടു; ഒരു ഭൂതത്തെ കാണുന്നു എന്നു അവർക്കും തോന്നി.\n38 അവൻ അവരോടു നിങ്ങൾ കലങ്ങുന്നതു എന്തു? നിങ്ങളുടെ ഹൃദയത്തിൽ സംശയം പൊങ്ങുന്നതും എന്തു?\n39 ഞാൻ തന്നെ ആകുന്നു എന്നു എന്റെ കയ്യും കാലും നോക്കി അറിവിൻ ; എന്നെ തൊട്ടുനോക്കുവിൻ ; എന്നിൽ കാണുന്നതുപോലെ ഭൂതത്തിന്നു മാംസവും അസ്ഥിയും ഇല്ലല്ലോ എന്നു പറഞ്ഞു.\n41 അവർ സന്തോഷത്താൽ വിശ്വസിക്കാതെ അതിശയിച്ചു നിലക്കുമ്പോൾ അവരോടു: തിന്നുവാൻ വല്ലതും ഇവിടെ നിങ്ങളുടെ പക്കൽ ഉണ്ടോ എന്നു ചോദിച്ചു.\n44 പിന്നെ അവൻ അവരോടു: ഇതാകുന്നു നിങ്ങളോടുകൂടെ ഇരിക്കുമ്പോൾ ഞാൻ പറഞ്ഞ വാക്കു. മോശെയുടെ ന്യായപ്രമാണത്തിലും പ്രവാചകപുസ്തകങ്ങളിലും സങ്കീർത്തനങ്ങളിലും എന്നെക്കുറിച്ചു എഴുതിയിരിക്കുന്നതു ഒക്കെയും നിവൃത്തിയാകേണം എന്നുള്ളതു തന്നേ എന്നു പറഞ്ഞു തിരുവെഴുത്തുകളെ തിരിച്ചറിയേണ്ടതിന്നു അവരുടെ ബുദ്ധിയെ തുറന്നു.\n45 ക്രിസ്തു കഷ്ടം അനുഭവിക്കയും മൂന്നാം നാൾ മരിച്ചവരിൽ നിന്നു ഉയിർത്തെഴുന്നേൽക്കയും അവന്റെ നാമത്തിൽ മാനസാന്തരവും പാപമോചനവും യെരൂശലേമിൽ തുടങ്ങി സകലജാതികളിലും പ്രസംഗിക്കയും വേണം എന്നിങ്ങനെ എഴുതിയിരിക്കുന്നു.\n46 ഇതിന്നു നിങ്ങൾ സാക്ഷികൾ ആകുന്നു.\n47 എന്റെ പിതാവു വാഗ്ദത്തം ചെയ്തതിനെ ഞാൻ നിങ്ങളുടെ മേൽ അയക്കും. നിങ്ങളോ ഉയരത്തിൽനിന്നു ശക്തി ധരിക്കുവോളം നഗരത്തിൽ പാർപ്പിൻ എന്നും അവരോടു പറഞ്ഞു.\n48 അനന്തരം അവൻ അവരെ ബേഥാന്യയോളം കൂട്ടിക്കൊണ്ടുപോയി കൈ ഉയർത്തി അവരെ അനുഗ്രഹിച്ചു.\n49 അവരെ അനുഗ്രഹിക്കയിൽ അവൻ അവരെ വിട്ടു പിരിഞ്ഞു (സ്വർഗ്ഗാരോഹണം ചെയ്തു).\n50 അവർ (അവനെ നമസ്ക്കുരിച്ചു) മഹാസന്തോഷത്തോടെ യെരൂശലേമിലേക്കു മടങ്ങിച്ചെന്നു എല്ലായ്പോഴും ദൈവലായത്തിൽ ഇരുന്നു ദൈവത്തെ വാഴ്ത്തിപ്പോന്നു.


അബൂബക്കറിന്റെ ഉമ്മ പറയുന്നു - വിക്കിപീഡിയ\nഅബൂബക്കറിന്റെ ഉമ്മ പറയുന്നു\n(അബൂബക്കറിന്റെ ഉമ്മപറയുന്നു എന്ന താളിൽ നിന്നും തിരിച്ചുവിട്ടതു പ്രകാരം)\nകരിവെള്ളൂർ മുരളി രചനയും സംവിധാനവും നിർവ്വഹിച്ച നാടകമാണ് 'അബൂബക്കറിന്റെ ഉമ്മ പറയുന്നു'. 2002-ൽ തെരുവുനാടകമായി തുടക്കംകുറിച്ച് പിന്നീട് ഏകപാത്ര നാടകമാക്കി അരങ്ങേറുകയായിരുന്നു ഇത്. ഒരു മണിക്കൂർ നീണ്ടുനിൽക്കുന്ന ഈ ഏകപാത്ര നാടകം. ഒരു സ്ത്രീ ഒറ്റയ്ക്ക് ഏറ്റവും കൂടുതൽ വേദികളിൽ അവതരിപ്പിച്ച നാടകം എന്നനിലയിൽ ലോക റെക്കോഡിട്ടു. രജിത മധു എന്ന കലാകാരിയാണ് ഇതിൽ അബൂബക്കറിന്റെ ഉമ്മയായി അരങ്ങിലെത്തുന്നത്.\nനാടകത്തിന് പിന്നിലെ ചരിത്രം[തിരുത്തുക]\n1943 മാർച്ച് 29-ന് കണ്ണൂർ സെൻട്രൽ ജയിലിൽ തൂക്കിലേറ്റപ്പെട്ട കയ്യൂർ രക്തസാക്ഷികളായ മഠത്തിൽ അപ്പു, കോയിത്താറ്റിൽ ചിരുകണ്ഠൻ, പൊടോര കുഞ്ഞമ്പു നായർ, പള്ളിക്കാൽ അബൂബക്കർ എന്നിവരുടെ സ്മരണയിൽ, രക്തസാക്ഷി അബൂബക്കറിന്റെ ഉമ്മ 60 വർഷത്തെ കേരളത്തിലെ തീക്ഷ്ണമായ രാഷ്ട്രീയ സംഭവങ്ങളോട് പ്രതികരിക്കുന്ന വിധത്തിലാണ് ‘അബൂബക്കറിന്റെ ഉമ്മ പറയുന്നു’ എന്ന ഏകപാത്രനാടകം അവതരിപ്പിക്കുന്നത്. ഇന്ത്യയിലെ എല്ലാ പ്രമുഖ നഗരങ്ങളിലും സർവകലാശാലകളിലുമെല്ലാം അബൂബക്കറിൻെറ ഉമ്മ പറയുന്നു അവതരിക്കപ്പെട്ടിട്ടുണ്ട്. പതിനാല് വർഷങ്ങൾക്കു മുൻപ് 2002ലാണ് ലോക്‌സഭാ തെരഞ്ഞെടുപ്പുമായി ബന്ധപ്പെട്ട് കരിവെള്ളൂർ മുരളി 'അബൂബക്കറിൻെറ ഉമ്മ പറയുന്നു’ എന്ന നാടകം രചിക്കുന്നത്. കയ്യൂർ രക്തസാക്ഷികളുടെ കഥ വർത്തമാന രാഷ്ട്രീയ സാഹചര്യത്തിൽ പറയുന്ന നാടകം. 30 കലാകാരന്മാർ അഭിനയിച്ച ഈ നാടകത്തിൽ രക്തസാക്ഷിയായ പള്ളിക്കൽ അബൂബക്കറിൻറെ ഉമ്മയായാണ് രജിത മധു വേഷമിട്ടത്. ഇലക്ഷനു വേണ്ടി മാത്രമായിരുന്നു ആ നാടകമെങ്കിലും രജിതയുടെ മനസ്സിൽ നിന്ന് അബൂബക്കറിൻെറ ഉമ്മ ഒഴിഞ്ഞുപോയില്ല. 30 കലാകാരന്മാരെ അണിനിരത്തി ആ നാടകം വീണ്ടും അരങ്ങിലെത്തിക്കുക എന്നത് അസാധ്യവുമായിരുന്നു. അങ്ങനെയാണ് ഏകപാത്രനാടകമായി അതിനെ മാറ്റിയെഴുതുന്നതിനെക്കുറിച്ച് ചിന്തിക്കുന്നത്. അധികം വൈകാതെ കരിവെള്ളൂർ മുരളി തന്നെ വീണ്ടും ആ നാടകം ഏകപാത്ര പരിമിതമായി മാറ്റിയെഴുതി. 2003 ഫെബ്രുവരി 24ന് കണ്ണൂരിൽ നാടകരംഗത്തിന് തന്നെ പുതിയൊരൂർജം പകർന്നു കൊണ്ട് രജിതയുടെ ഏകപാത്ര നാടകം അരങ്ങേറി.\n"https://ml.wikipedia.org/w/index.php?title=അബൂബക്കറിന്റെ_ഉമ്മ_പറയുന്നു&oldid=3529244" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 01:29, 21 ഫെബ്രുവരി 2021.


COVID19| സംസ്ഥാനത്ത് പുതിയ 6468 കൊവിഡ് രോഗികള്; 6468 രോഗമുക്തര്, 23 മരണം | New covid cases and death numbers in kerala\nCOVID19| സംസ്ഥാനത്ത് പുതിയ 6468 കൊവിഡ് രോഗികള്; 6468 രോഗമുക്തര്, 23 മരണം\nഇന്ന് രോഗം സ്ഥിരീകരിച്ചവരില് 28 പേര് സംസ്ഥാനത്തിന് പുറത്ത് നിന്നും വന്നവരാണ്. 5914 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്.\nTrivandrum, First Published Nov 13, 2021, 5:59 PM IST\nതിരുവനന്തപുരം: കേരളത്തില് ഇന്ന് 6468 പേര്‍ക്ക് കൊവിഡ് 19 (covid 19) സ്ഥിരീകരിച്ചു. എറണാകുളം 907, തിരുവനന്തപുരം 850, തൃശൂര് 772, കോഴിക്കോട് 748, കൊല്ലം 591, കോട്ടയം 515, കണ്ണൂര് 431, ഇടുക്കി 325, പാലക്കാട് 313, ആലപ്പുഴ 250, മലപ്പുറം 250, വയനാട് 192, പത്തനംതിട്ട 189, കാസര്‍ഗോഡ് 135 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 71,906 സാമ്പിളുകളാണ് പരിശോധിച്ചത്. പ്രതിവാര ഇന്‍ഫെക്ഷന് പോപ്പുലേഷന് റേഷ്യോ (WIPR) പത്തിന് മുകളിലുള്ള 39 തദ്ദേശ സ്വയംഭരണ പ്രദേശങ്ങളിലായി 46 വാര്‍ഡുകളാണുള്ളത്. ഇവിടെ കര്‍ശന നിയന്ത്രണമുണ്ടാകും.\nസംസ്ഥാനത്തെ വിവിധ ജില്ലകളിലായി 2,25,227 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,19,885 പേര് വീട്/ഇന്‍സ്റ്റിറ്റിയൂഷണല് ക്വാറന്‍റീനിലും 5342 പേര് ആശുപത്രികളിലും നിരീക്ഷണത്തിലാണ്. 345 പേരെയാണ് പുതുതായി ആശുപത്രിയില് പ്രവേശിപ്പിച്ചത്. നിലവില് 68,630 കോവിഡ് കേസുകളില്, 6.7 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nകഴിഞ്ഞ ദിവസങ്ങളിലുണ്ടായ 23 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതുകൂടാതെ സുപ്രീംകോടതി വിധിപ്രകാരം കേന്ദ്രസര്‍ക്കാരിന്റെ പുതിയ മാര്‍ഗനിര്‍ദേശമനുസരിച്ച് അപ്പീല് നല്‍കിയ 151 മരണങ്ങളും മരണങ്ങളും റിപ്പോര്‍ട്ട് ചെയ്തിട്ടുണ്ട്. ഇതോടെ സംസ്ഥാനത്തെ ആകെ മരണം 35,685 ആയി. ഇന്ന് രോഗം സ്ഥിരീകരിച്ചവരില് 28 പേര് സംസ്ഥാനത്തിന് പുറത്ത് നിന്നും വന്നവരാണ്. 5914 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 497 പേരുടെ സമ്പര്‍ക്ക ഉറവിടം വ്യക്തമല്ല. 29 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.


This Polishing Cloth From Apple Costs Rs 1900; What Makes It So Expensive | ആപ്പിളിന്റെ ഈ പോളിഷിങ് തുണിയുടെ വില 1900 രൂപ, ഉപയോഗം ക്ലീനിങ് തന്നെ - Malayalam Gizbot\n41 min ago വിയു പ്രീമിയം 32 ഇഞ്ച് സ്മാർട്ട് ടിവി ഇന്ത്യൻ വിപണിയിൽ എത്തി, വില 12,999 രൂപ മാത്രം\n| Published: Tuesday, November 2, 2021, 11:48 [IST]\nഅടുത്തിടെ ആപ്പിൾ ഒരു പ്രൊഡക്ട് പുറത്തിറക്കിയിരുന്നു. ആപ്പിൾ പുറത്തിറക്കുമെന്ന് ആരും കരുതിയിട്ടില്ലാത്ത ഒരു പോളിഷിങ് തുണിയാണ് കമ്പനി അവതരിപ്പിച്ചത്. ആപ്പിളിന്റെ പ്രൊഡക്ട് ആയതിനാൽ തന്നെ വിലയുടെ കാര്യം അറിയാൻ ആളുകൾക്ക് താല്പര്യം ഉണ്ടായിരിക്കും. ഈ തുണിക്ക് 1,900 രൂപയാണ് വില വരുന്നത്. വില കേട്ട് ഇത് പ്രത്യേകതകൾ ഉള്ള തുണിയാണ് എന്ന് കരുതേണ്ട. ഈ തുണിയെ സാധാരണ പോളിഷിങ് തുണികളിൽ നിന്നും വ്യത്യസ്തമാക്കുന്ന കാര്യം ഇതിൽ ആപ്പിൾ ബ്രാന്റിങ് ഉണ്ട് എന്നതും ഗാഡ്ജറ്റുകളിൽ പതിയുന്ന വിരലടയാളവും മറ്റും തുടയ്ക്കാനുള്ള മികച്ച ടെക്സ്റ്ററും ഈ തുണിയിൽ ഉണ്ട്.\nആപ്പിളിന്റെ പോളിഷിങ് തുണിയുടെ പുതിയ ഓർഡറുകൾക്കുള്ള ഡെലിവറികൾ ജനുവരി പകുതി വരെ നീട്ടിയതോടെ ഉൽപ്പന്നം ബാക്ക്‌ഓർഡറിലാണ് എന്നതാണ് കൂടുതൽ ആശ്ചര്യമുണ്ടാക്കുന്ന കാര്യം. എന്നാൽ ആപ്പിൾ തുണിക്ക് ഇത്ര വില കൂടിയത് എന്തുകൊണ്ടാണ് എന്ന് പലരും സോഷ്യൽ മീഡിയകളിൽ ചോദിക്കുന്നത്. കമ്പനി പറയുന്നതനുസരിച്ച് ആപ്പിൾ പോളിഷിംഗ് ക്ലോത്ത് നിർമ്മിച്ചിരിക്കുന്നത് "മൃദുവും ഉരച്ചിലുകളില്ലാത്തതുമായ മെറ്റീരിയലിൽ" നിന്നാണ്, അത് നാനോ-ടെക്‌സ്ചർ ഗ്ലാസ് ഉള്ളവ ഉൾപ്പെടെയുള്ള നിങ്ങളുടെ ആപ്പിൾ ഉൽപ്പന്നങ്ങളിലെ ഏത് ഡിസ്‌പ്ലേയും വൃത്തിയാക്കാൻ ഉപയോഗിക്കാം.\nഒരേ ഫോണിൽ രണ്ട് വാട്സ്ആപ്പ് അക്കൗണ്ടുകൾ ഉപയോഗിക്കുന്നത് എങ്ങനെ?\nഇത്രയും വില കൂടാൻ കാരണം എന്ത്\nപുതിയ പോളിഷിംഗ് തുണി ഉപയോഗിച്ച് വൃത്തിയാക്കാൻ കഴിയുന്ന ഡിവൈസുകളുടെ വലിയൊരു ലിസ്റ്റ് കമ്പനിക്കുണ്ട്. ഏറ്റവും പുതിയ മാക്ബുക്ക് പ്രോയുടെ ടിയർഡൌൺ റിവ്യൂവിൽ ഈ തുണിയെ പറ്റിയും വിവരിക്കുന്നുണ്ട്. ഒരു ഐഫോൺ സ്‌ക്രീൻ വൃത്തിയാക്കാൻ 20 ഡോളറാണ് അമേരിക്കയിൽ ചിലവ് വരുന്നത് എന്നും ഇത് വച്ച് നോക്കുമ്പോൾ ക്ലീനിങ് തുണിയുടെ വില ഇത്രയും വരുന്നത് എന്തെന്നാണ് ഈ ടിയർഡൌൺ റിവ്യൂ ചോദിക്കുന്നത്. ഐപാഡിന്റെ സ്മാർട്ട് കവറിൽ കാണുന്ന ഇൻസൈഡ് ലൈനിംഗിനോട് സാമ്യമുള്ളതാണ് പുതിയ പോളിഷിംഗ് തുണിയെന്നാണ് റിവ്യൂസ് പറയുന്നു.\nലെതർ പോലെയുള്ള ടെക്സ്ചറാണ് ഈ തുണിക്കുള്ളിൽ ഉള്ളതെന്ന് റിവ്യൂ നടത്തിയവർ വിവരിക്കുന്നുണ്ട്. അതിൽ അൽപ്പം അവ്യക്തതയുണ്ട്. തുണിയിൽ കട്ടിയുള്ള ഒരു കവറുമുണ്ടെന്നും കമ്പനിയുടെ ലോഗോ മെറ്റീരിയലിൽ നൽകിയിട്ടുണ്ടെന്നും റിവ്യൂവിലൂടെ വ്യക്തമാകുന്നു. പ്രൊഡക്ടുകൾ തുറന്ന് നോക്കുന്ന ടിയർഡൌൺ റിവ്യൂ രിതി ചെയ്യുന്നവർ ഈ തുണിയെ കീറിമുറിച്ചിട്ടുണ്ട്. രണ്ടായി മുറിച്ചതിൽ നിന്നു ഇതിൽ ഒരുമിച്ച് ചേർത്ത രണ്ട് വസ്തുക്കളാണ് ഉള്ളതെന്ന് വ്യക്തമാകുന്നുണ്ട്. രണ്ട് പാളികളും വേർപെടുത്താൻ കഴിയുമെന്നും ഈ റിവ്യൂ ചെയ്ത ഐഫിക്സിറ്റ് വ്യക്തമാക്കിയിട്ടുണ്ട്.\nട്രൂകോളർ ഉപയോഗിച്ച് കോളുകൾ റെക്കോർഡ് ചെയ്യുന്നത് എങ്ങനെ?\nഐഫിക്സിറ്റിന്റെ റിവ്യൂ കീറിക്കളയുന്ന എല്ലാറ്റിന്റെയും അറ്റകുറ്റപ്പണികൾ റേറ്റ് ചെയ്യുന്നു. അതുകൊണ്ട് തന്നെ ആപ്പിൾ പോളിഷിംഗ് ക്ലോത്തിന് റിപ്പയർ ചെയ്യാവുന്ന സ്‌കോറും ഉണ്ട്, അത് 10-ൽ പൂജ്യമാണ്. തുണി ഉപയോഗിക്കാൻ കഴിയാത്തവിധം വൃത്തികെട്ടതായി മാറിയാൽ, നിങ്ങൾ അത് വലിച്ചെറിഞ്ഞ് പുതിയൊരെണ്ണം വാങ്ങേണ്ടി വരും എന്നാണ് ഇതിനർത്ഥം. എന്തായാലും ഇത്തരമൊരു പ്രൊഡക്ട് വിപണിയിലെത്തിച്ച ആപ്പിൾ തുണിക്ക് നൽകിയ വില എല്ലാവരെയും അതിശയിപ്പിക്കുന്നത് തന്നെയാണ്. എന്തൊക്കെ ഉണ്ടെന്ന് പറഞ്ഞാലും ക്ലീൻ ചെയ്യാനുള്ള തുണി എന്നതിനപ്പുറം ഇതിനെകൊണ്ട് മറ്റ് ഉപയോഗങ്ങൾ ഒന്നും തന്നെ ഇല്ല.\nമാക്ബുക്ക് പ്രോയിൽ വലിയ മാറ്റങ്ങൾ\n2021-ലെ മാക്ബുക്ക് പ്രോയുടെ ടിയർഡൌൺ വിവരങ്ങൾ റെഡ്ഡിറ്റിലൂടെ പുറത്ത് വന്നിട്ടുണ്ട്. 2016 മുതൽ 2021 വരെ ലോഞ്ച് ചെയ്ത മാക്ബുക്ക് പ്രോകൾക്ക് സമാനമായിരിക്കും ഇതിൽ ഉണ്ടാവുക എന്ന് വ്യക്തമാക്കുന്ന വിവരങ്ങളാണ് പുറത്ത് വന്നത്. ലാപ്‌ടോപ്പ് മുമ്പത്തെ അതേ സ്ക്രൂകളും ക്ലിപ്പുകളും ഉപയോഗിക്കുന്നു.സമാനമായ ഒരു സർക്യൂട്ടുമാണ് ഇതിൽ നൽകിയിട്ടുള്ളത്. ആപ്പിൾ ചില കാര്യങ്ങളിൽ മാറ്റങ്ങൾ വരുത്തിയിട്ടുണ്ട്. ഈ മാറ്റങ്ങൾ പുതിയ മാക്ബുക്ക് പ്രോയുടെ അറ്റകുറ്റപ്പണികൾ എളുപ്പമാക്കുകയും അതിന്റെ സുസ്ഥിരത വർദ്ധിപ്പിക്കുകയും ചെയ്യുന്നു. ഫ്രെയിമിൽ ഉറപ്പിച്ചിട്ടില്ലാത്ത ബാറ്ററിയാണ് ഇതിൽ ഏറ്റവും വലിയ ഘടകം. ഐഫോണുകൾക്ക് സമാനമായ പുൾ ടാബുകൾ കമ്പനി ഉപയോഗിച്ചിട്ടുണ്ട്. ഇത് ബാറ്ററി സ്വാപ്പ് ചെയ്യുന്നത് എളുപ്പമാക്കുന്നു.\n5,000 രൂപയിൽ താഴെ വിലയുള്ള കിടിലൻ ബ്ലൂടൂത്ത് സ്പീക്കറുകൾ\nആപ്പിൾ യൂസേഴ്സിന് ആശ്വാസം; സഫാരി ബഗ് പരിഹരിച്ച് ഐഒഎസ് 15.3 അപ്ഡേറ്റ്\nApple's recently launched polishing cloth is priced at Rs 1,900. This cloth is used to clean product displays and so on.\nStory first published: Tuesday, November 2, 2021, 11:48 [IST]


Tuesday 12 September 2017 10:34 pm IST\nഹരിയാനയില് ഈയിടെ രണ്ട് വയസ്സുകാരന് കൊല്ലപ്പെട്ടത് ലൈംഗിക പീഡനത്തിന് വഴങ്ങാതിരുന്നതിനാലാണ്. കുട്ടികള്, ആണ്-പെണ് ഭേദമെന്യേ പീഡിപ്പിക്കപ്പെടുന്നു. ആണ്‍കുട്ടികളാണ് അധികം പീഡനവിധേയരാകുന്നത്. ഇതിനു കാരണം പെണ്‍കുട്ടികളെ വീടിനുപുറത്ത് ഇഷ്ടംപോലെ വിഹരിക്കാന് വിടാത്തതും, ആണ്‍കുട്ടികള് സ്വതന്ത്രരായി പുറത്തുപോകുന്നതുമാണ്. ആണ്‍കുട്ടികള് ജീവിതത്തില് എപ്പോഴെങ്കിലും പീഡിപ്പിക്കപ്പെട്ടിരിക്കും. ഈ പീഡനം കുട്ടികളുടെ ശാരീരിക, മാനസിക, ബൗദ്ധിക സാമൂഹിക രംഗങ്ങളിലും പ്രത്യാഘാതം സൃഷ്ടിക്കും എന്നാണ് ലോകാരോഗ്യ സംഘടന വ്യക്തമാക്കുന്നത്. ഇപ്പോഴത്തെ പുതിയ പ്രതിഭാസം പെണ്‍കുട്ടികളെക്കാള് ആണ്‍കുട്ടികള് (അതും 16 വയസ്സില് താഴെ ഉള്ളവര്) പീഡിപ്പിക്കപ്പെടുന്നു എന്നതാണ്. ഇത് അരങ്ങേറുന്നത് വീട്ടിലും പുറത്തും ഒരുപോലെയാണ്. രക്ഷിതാക്കള്, ബന്ധുക്കള്, പരിചിതര്, വിശ്വസിക്കുന്ന അധ്യാപകര് എന്നിവരൊക്കെ ഇക്കാര്യത്തില് വില്ലന്മാരാണ്. ഇന്റര്‍നെറ്റ് ഉപയോഗം വ്യാപകമായ സാഹചര്യത്തില് കുട്ടികളും രക്ഷിതാക്കളും ഒരുപോലെ നെറ്റില് ആകൃഷ്ടരാകുമ്പോള് സൈബര് സെക്‌സും കുട്ടികള് മനസ്സിലാക്കുന്നു. രക്ഷിതാക്കള്‍ക്ക് ഇന്ന് കുട്ടികളുടെമേലുള്ള നിയന്ത്രണം ശോഷിച്ചുവരികയാണ്. മറ്റൊരു വസ്തുത, മൊബൈലില് മുഴുകി മുതിര്‍ന്നവര് കുട്ടികളെ അവഗണിക്കുന്നുവെന്ന വസ്തുതയാണ്. 'വാട്‌സ്അപ്പും' ഇന്ന് വലിയ ആകര്‍ഷണമാണല്ലോ. കുട്ടികള്‍ക്ക് കൂടുതല് വാത്സല്യവും ഉപദേശവും കൊടുക്കാന് ഉത്തരവാദിത്തമുള്ള രക്ഷിതാക്കള് ഇന്ന് അവരുടെ കടമ മറക്കുന്നു. കുട്ടികള് അവഗണിക്കപ്പെടുമ്പോള് അവര് സ്‌നേഹത്തിനും ശ്രദ്ധയ്ക്കും വേണ്ടി ദാഹിക്കുന്നു. ഈ വിടവ് നികത്താന് അപരിചിതരെപ്പോലും കുട്ടികള് സ്വാഗതം ചെയ്യുന്നു. അപ്പോള് അവര് മനസ്സിലാക്കാത്തത് തങ്ങളെ അവര് ലൈംഗിക ഇരകളായാണ് കാണുന്നത് എന്ന വസ്തുതയാണ്. ചില പുരുഷന്മാരാകട്ടെ ഇന്ന് ആണ്‍കുട്ടികളെ തേടിപ്പോകുന്നത് അവര് എളുപ്പം തങ്ങള്‍ക്ക് വഴങ്ങുമെന്നും പെണ്‍കുട്ടികളെപ്പോലെ ഗര്‍ഭം ധരിച്ച് അപകടകാരികളാകുന്നില്ലെന്നും തിരിച്ചറിഞ്ഞാണ്. ആണ്‍കുട്ടികള്‍ക്ക് ലൈംഗിക വിദ്യാഭ്യാസം ലഭിക്കുന്നില്ലെന്ന വസ്തുതയും അവര് ഇരകളാകാനുള്ള സാഹചര്യം ഒരുക്കുന്നു. നാട്ടില്‍നിന്ന് ഒരു അതിഥി വന്നപ്പോള് തന്റെ മകന്റെ കൂടെ ഉറങ്ങിക്കൊള്ളാന് അനുമതി നല്‍കിയ രക്ഷിതാക്കള് അതിഥി കുട്ടിയെ പ്രകൃതിവിരുദ്ധ ലൈംഗിക ഇരയാക്കി എന്ന വസ്തുത അറിയുന്നത് കുട്ടി ശാരീരിക അസ്വസ്ഥത പ്രകടിപ്പിച്ചപ്പോഴാണ്. ഇത്തരം സംഭവങ്ങള് ആവര്‍ത്തിക്കുമ്പോഴും രക്ഷിതാക്കള് മൊബൈലില് കളിച്ച് സങ്കല്‍പ്പലോകത്ത് ജീവിക്കുന്നു. 'മിനിസ്ട്രി ഓഫ് വിമന് ആന്റ് കിഡ്‌സ്', 2007 ല് നടത്തിയ പഠനത്തില് 52 ശതമാനം ആണ്‍കുട്ടികള് ലൈംഗിക പീഡനത്തിനിരയാകുമ്പോള് 47 ശതമാനം പെണ്‍കുട്ടികളാണ് ഇരകളാകുന്നത് എന്നതാണ്. ഹൈസ്‌കൂള് വിദ്യാര്‍ത്ഥികളുടെ ഇടയില് നടത്തിയ പഠനത്തിലും ഇത് വ്യക്തമാകുന്നുണ്ട്. ഹൈസ്‌കൂള് വിദ്യാര്‍ത്ഥികളുടെ ഇടയില് നടത്തിയ പഠനത്തില് കൊല്ലം, പത്തനംതിട്ട, ആലപ്പുഴ എന്നിവിടങ്ങളിലെ വിദ്യാര്‍ത്ഥികളും പീഡനത്തിന്റെ ഇരകളാണെന്ന് തെളിഞ്ഞു. 38.67 ശതമാനം ആണ്‍കുട്ടികളേയും 37.7 ശതമാനം പെണ്‍കുട്ടികളേയും സ്പര്‍ശന ദുരുപയോഗം ചെയ്യുന്നുണ്ടെന്നും പഠനത്തില് കണ്ടെത്തി. ഇരകള്‍ക്കും തങ്ങളെ ലൈംഗികമായി പീഡിപ്പിക്കുന്നവരെ അറിയാം. അത് കുടുംബത്തിലെ തന്നെ വ്യക്തിയോ അടുത്ത ബന്ധുവോ ആയിരിക്കും. പക്ഷേ വീട്ടില് പീഡിപ്പിക്കപ്പെടുന്നത് പുറത്തുപറയാന് കുട്ടികള് ധൈര്യപ്പെടുന്നില്ല. ഇതുമൂലം മാനസികമായും ശാരീരികമായും പെരുമാറ്റത്തില് മാറ്റങ്ങള് സംഭവിച്ചേക്കാം. ഡബ്ല്യുഎച്ച്ഒ പറയുന്നത് ലൈംഗിക പീഡനത്തിനിരയാക്കുന്നത് എന്തിനാണെന്നുപോലും മനസ്സിലാകാത്ത പ്രായത്തില് ഒരു ബാലന് അതിന് ഇരയാകുന്നുവെന്നാണ്. കുട്ടികളെ ലൈംഗികചിത്രങ്ങളും മറ്റും കാണിച്ചുകൊടുത്ത് അവരില് മാനസിക സമ്മര്‍ദ്ദം ചെലുത്തി ഉപഭോഗ വസ്തുവാക്കുന്നതും പതിവാണ്. ഡബ്ല്യുഎച്ച്ഒ പഠനപ്രകാരം ലോകത്തെ പീഡിപ്പിക്കപ്പെടുന്ന 19ശതമാനം കുട്ടികളും ഇന്ത്യയിലാണത്രെ. അതായത് 440 ദശലക്ഷം കുട്ടികള്. 2011 ല് 33098 ബാല ലൈംഗിക പീഡന കേസുകള് റിപ്പോര്‍ട്ട് ചെയ്യപ്പെട്ടു. പിന്നീട് ഇതില് 24 ശതമാനം വര്‍ധനയുണ്ടായി. ഇങ്ങനെ പീഡനം വര്‍ധിക്കാന് ഇന്റര്‍നെറ്റും ഇന്റര്‍നെറ്റ് കഫേകളും കാരണമാകുന്നുണ്ട്. തന്റെ ജ്യേഷ്ഠന് നെറ്റില് കണ്ട് ആസ്വദിക്കുന്ന ലൈംഗിക പീഡനം കണ്ട മൂന്ന് വയസ്സുകാരന് അയല്‍പക്കത്തെ രണ്ടുവയസ്സുകാരിയെ പീഡിപ്പിക്കാന് ശ്രമിച്ച് കൊന്നത് വാര്‍ത്തയായിരുന്നല്ലോ. ഇന്റര്‍നെറ്റ് ചീത്തയാണെന്ന് ഇതിനര്‍ത്ഥമില്ല. പക്ഷെ നെറ്റിലുള്ള നല്ലതും ചീത്തയും തിരിച്ചറിയാനുള്ള അറിവ് കുട്ടികള്‍ക്ക് പകര്‍ന്നുനല്‍കണം. കുട്ടികളോടൊപ്പം നെറ്റില് കളികള് കളിക്കാനും മറ്റും രക്ഷിതാക്കള് തയ്യാറായാല് അത് അവരുടെ മാനസികാരോഗ്യം വര്‍ധിപ്പിക്കും. അപകര്‍ഷതാബോധമാണ് കുട്ടികളെ അപഥസഞ്ചാരത്തിന് പ്രേരിപ്പിക്കുന്നത്. ഇതൊന്നും രക്ഷിതാക്കള് തിരിച്ചറിയുന്നുപോലുമില്ല.\nപീഡനം ഒരു വാക്കല്ല\nകുട്ടിയുടെ മേല് കൈവെക്കുമ്പോള്\nഇന്റര്‍നെറ്റ് കുട്ടികളില് നിരാശയും മന്ദതയും ഉണ്ടാക്കും: വിദഗ്ധന്\nഎന്റെ വനിതാദിന ചിന്തകള്


ബ്രെയിൻ ഹെൽത്ത് ഓൺ എക്രാക്റ്റ് ഓഫ് ബ്രെയിൻ ഹെൽത്ത് | എൽ പാസോ ബാക്ക് ക്ലിനിക്ക് ® • 915-850-0900\nമെമ്മറിയിലെ വ്യായാമത്തിന്റെ ഫലം\nറിവ്യൂ നോക്കി 18 പഠനങ്ങൾ ഉൾപ്പെടുത്തി എയ്റോബിക് വ്യായാമം - അതുപോലെ നടത്തം, പ്രവർത്തിക്കുന്ന ഒപ്പം നീന്തൽ - ചിന്തിക്കുക, ജാഗ്രത, വിവര പ്രോസസ്സ്, ലക്ഷ്യം നടപ്പിലാക്കുക, മെമ്മറി കഴിവുകൾ എന്നിവയ്ക്കായി.\nപ്രതിരോധ പരിശീലനം, ഉദാഹരണത്തിന് ഭാരദ്വഹനം, 13 പഠനങ്ങളുടെ കേന്ദ്രബിന്ദു ആയിരുന്നു. മറ്റൊരു 10 പഠനങ്ങൾ വിവിധ തരത്തിലുള്ള വ്യായാമങ്ങളിലൂടെ പരിശോധിച്ചു. കൂടാതെ, ഏതാനും പഠനങ്ങളും ഈ സ്വാധീനം വിശദമായി പര്യവേക്ഷണം ചെയ്തു തായി ചി ഒപ്പം യോഗ തലച്ചോറിലെ ആരോഗ്യം. പഠനപരിപാടികൾ ഒരു പരിധിവരെ പരിശോധന നടത്തിയിരുന്നുവെന്ന് ഗവേഷകർ ചൂണ്ടിക്കാട്ടുന്നു.\nവ്യായാമ തരം, തീവ്രത, ദൈർഘ്യം എന്നിവയെ അടിസ്ഥാനമാക്കിയുള്ള പ്രവർത്തന പരിപാടികൾ വ്യത്യാസപ്പെട്ടിരിക്കുന്നു. അവർ മസ്തിഷ്ക പ്രകടനം അളക്കുന്ന പരിശോധനകളുടെ ഫലമായി അരിച്ചുപിടിച്ചു. അവസാനം, വ്യായാമം മസ്തിഷ്കത്തെ സഹായിക്കുമെന്ന് ഗവേഷകർ നിർണ്ണയിച്ചു. എന്നിരുന്നാലും വിവിധ തരത്തിലുള്ള വ്യായാമങ്ങൾ വ്യത്യസ്ത തരം ആനുകൂല്യങ്ങളുമായി ബന്ധപ്പെട്ടിരുന്നു. ഉദാഹരണത്തിന്, എയ്റോബിക് വ്യായാമവും ടായി ചിയും തലച്ചോറിന്റെ പ്രവർത്തനങ്ങൾ വർദ്ധിപ്പിക്കാൻ തുടങ്ങി. പ്രതിരോധ പരിശീലനം മെച്ചപ്പെടുത്തിയ മെമ്മറിയിലേക്ക് ലിങ്ക് ചെയ്തു.\nഗവേഷണ സംഘം നടത്തിയ സർവ്വേ സംഘം നടത്തിയ പഠനത്തിലാണ് ഇക്കാര്യം വ്യക്തമാവുന്നത്. ശരാശരി ശക്തമായ തീവ്രതയിൽ നിന്ന് ഒരു മണിക്കൂറിലേറെ നേരം കഴിയുമെന്ന് ഗവേഷകർ അഭിപ്രായപ്പെടുന്നു. എന്നാൽ പതിറ്റാണ്ടുകളോളം പ്രായമായവർക്കുവേണ്ടി മസ്തിഷ്കപ്രവാഹം വളർത്തിയെടുക്കാൻ മധ്യവർഗക്കാർക്ക് കഴിയുമോ?\nചെറുപ്രായത്തിൽ എത്രമാത്രം വ്യായാമം ചെയ്യുമെന്ന് കൂടുതൽ ഗവേഷണങ്ങൾ നടക്കുന്നുണ്ട്. ചെറുപ്പക്കാർക്ക് മസ്തിഷ്ക ആരോഗ്യത്തെ ആത്യന്തികമായി നൽകാറുണ്ട്.\nകണ്ടെത്തലുകൾ പ്രചോദിപ്പിക്കപ്പെട്ടവർക്കുവേണ്ടി ചില ഉപദേശങ്ങൾ നോർവെ നടത്തി. നിങ്ങൾ ഇപ്പോൾ നിഷ്ക്രിയാസ്ത്രമാണെങ്കിൽ, നിങ്ങൾ വ്യായാമം ആരംഭിക്കാൻ അത് സുരക്ഷിതമാണെന്ന് ഉറപ്പുവരുത്തുന്നതിനായി ഡോക്ടർ സംസാരിച്ചു.\nഡോ. ആന്റൺ പോർസ്റ്റിൻസൻസാണ് റോസിസ്റ്റർ സർവകലാശാലയിലെ റോച്ചസ്റ്റർ സർവകലാശാലയിലെ അൽഷിമേഴ്സ് ഡിസീസ് കെയർ, റിസർച്ച് ആൻഡ് എജ്യുക്കേഷൻ പ്രോഗ്രാം ഡയറക്ടർ. റോക്കസ്റ്റർ, മയക്കുമരുന്ന് ആരോഗ്യം, വ്യായാമം എന്നിവയെക്കുറിച്ച് നേരത്തെ അന്വേഷണം നടത്തിയിട്ടുണ്ടെന്ന് അദ്ദേഹം പറഞ്ഞു. വ്യായാമം, എയ്റോബിക് വ്യായാമം, പ്രതിരോധ പരിശീലനം, ടായി ചി ഉൾപ്പെടെയുള്ള വ്യായാമങ്ങൾ, മസ്തിഷ്ക ആരോഗ്യത്തിന് ഗുണംചെയ്യുന്നുണ്ട്. വ്യായാമവും പൊതുജനാരോഗ്യവും മെച്ചപ്പെടുത്തുന്നതും രോഗം കുറയ്ക്കാനുള്ള സാധ്യത കുറയ്ക്കുന്നു.\nഅടുത്തത് ഡയറ്റ് ഉൽപ്പന്നങ്ങൾക്ക് നിങ്ങളെ കൊഴുപ്പാക്കാൻ കഴിയും »\nമുമ്പത്തെ «നടത്തം തലച്ചോറിലേക്കുള്ള രക്ത വിതരണം വർദ്ധിപ്പിക്കുന്നു


അയോധ്യ ക്ഷേത്ര നിര്‍മാണത്തിന് പുതിയ ട്രസ്റ്റ് രൂപികരിച്ചതായി പ്രധാനമന്ത്രി ലോക്‌സഭയില്\nHomeദേശീയംഅയോധ്യ ക്ഷേത്ര നിര്‍മാണത്തിന് പുതിയ ട്രസ്റ്റ് രൂപികരിച്ചതായി പ്രധാനമന്ത്രി ലോക്‌സഭയില്\nന്യൂഡൽഹി: അയോധ്യയിൽ രാമക്ഷേത്രം നിർമാണത്തിനു ശ്രീ രാമജന്മഭൂമി തീർഥാടന ക്ഷേത്ര ട്രസ്റ്റിന് കേന്ദ്രസർക്കാർ രൂപം നൽകി. ട്രസ്റ്റിന് കേന്ദ്ര മന്ത്രിസഭാ യോഗം അംഗീകാരം നൽകിയെന്നു പ്രധാനമന്ത്രി ലോക്സഭയിൽ അറിയിച്ചു.[www.malabarflash.com]\nശ്രീ റാം ജന്മഭൂമി തീർഥ ക്ഷേത്ര എന്നായിരിക്കും ട്രസ്റ്റ് അറിയപ്പെടുക. സുപ്രീം കോടതി ആവശ്യപ്പെട്ടതു പ്രകാരമാണ് ഇതെന്നും അയോധ്യ കേന്ദ്രീകരിച്ച് ട്രസ്റ്റ് സ്വതന്ത്രമായി പ്രവർത്തിക്കുമെന്നും പ്രധാനമന്ത്രി വ്യക്തമാക്കി.\nസുപ്രീംകോടതിയുടെ ഉത്തരവുപ്രകാരം സുന്നി വഖഫ് ബോർഡിനായി യുപി സർക്കാർ അഞ്ച് ഏക്കർ ഭൂമി കണ്ടെത്തി. സർക്കാർ ഏറ്റെടുത്ത 67 ഏക്കർ ഭൂമിക്കു പുറത്തായിരിക്കും പള്ളിയെന്നും പ്രധാനമന്ത്രി അറിയിച്ചു. ഫെബ്രുവരി ഒമ്പതിനു മുമ്പ് ഈ ട്രസ്റ്റ് പ്രഖ്യാപിക്കാനാണ് സുപ്രീംകോടതി നിർദ്ദേശിച്ചത്.\nമന്ത്രിസഭാ തീരുമാനം അറിയിക്കുന്ന പതിവു രീതി വിട്ട്, കേന്ദ്ര മന്ത്രിസഭാ യോഗത്തിനു തൊട്ടുപിന്നാലെ പ്രധാനമന്ത്രി നരേന്ദ്ര മോദി ലോക്സഭയിൽ നേരിട്ടെത്തിയാണ് തീരുമാനം പ്രഖ്യാപിച്ചത്. അതേസമയം, ട്രസ്റ്റിലെ അംഗങ്ങളെ ഉച്ചയ്ക്ക് മന്ത്രിസഭാ തീരുമാനങ്ങൾ അറിയിക്കുന്നതിനൊപ്പം പ്രഖ്യാപിക്കും. അയോധ്യയിലെ 67.703 ഏക്കറി തർക്കഭൂമി സുപ്രീം കോടതി വിധിയുടെ അടിസ്ഥാനത്തിൽ പുതുതായി രൂപം നൽകിയ ട്രസ്റ്റിന് കൈമാറും.\nനവംബർ ഒൻപതിലെ അയോധ്യ വിധിക്കു ശേഷം, രാജ്യത്തെ ജനാധിപത്യ സംവിധാനങ്ങളോടുള്ള വിശ്വാസം ഒരിക്കൽകൂടി തെളിയിച്ച ഇന്ത്യൻ ജനതയെ മോദി അഭിനന്ദിച്ചു. മോദി അയോധ്യ ക്ഷേത്ര ട്രസ്റ്റിന്റെ പ്രഖ്യാപനത്തിനു തിരഞ്ഞെടുത്ത സമയത്തെ കോൺഗ്രസ് എംപിമാരിൽ ചിലർ ചോദ്യം ചെയ്തു.\nനേരത്തെ പല സുപ്രധാന വിഷയങ്ങളിലും പാർലമെന്റിൽ മോദിയുടെ മറുപടി ആവശ്യപ്പെട്ടിട്ടും തയാറാകാതിരുന്ന ഡൽഹി തിരഞ്ഞെടുപ്പു മുന്നിൽക്കണ്ടാണ് പാർലമെന്റിൽ എത്തിയതെന്ന് കോൺഗ്രസ് എംപിമാർ ആരോപിച്ചു. ഡൽഹിയിൽ തിരഞ്ഞെടുപ്പു പ്രചാരണം കൊടുമ്പിരിക്കെണ്ടിരിക്കവെയാണ് പ്രധാനമന്ത്രിയുടെ ഈ പ്രഖ്യാപനം.\nAyodhya Narendra-modi National News ദേശീയം


ബുഷ് ഇറാഖിലെത്തി | Bush appearance stuns troops gathered at airport - Malayalam Oneindia\nബാഗ്ദാദ്: യുഎസ് പ്രസിഡന്റ് ജോര്‍ജ്ജ് ബുഷ് ഇറാഖില് സന്ദര്‍ശനത്തിനായെത്തി. അതീവ രഹസ്യമായിട്ടായിരുന്നു ബുഷിന്റെ ഇറാഖ് സന്ദര്‍ശനം. സുരക്ഷാ കാരണങ്ങളാലാണ് സന്ദര്‍ശനം രഹസ്യമാക്കി വച്ചതെന്ന് പെന്റഗണ് വൃത്തങ്ങള് അറിയിച്ചു.\nബാഗ്ദാദ് ഇന്റര്‍നാഷണല് എയര്‍പോര്‍ട്ടിലെ ബോബ് ഹോപ് ഡൈനിംഗ് ഹാളില് മണിക്കൂറുകളായി കാത്തിരുന്ന യുഎസ്പട്ടാളക്കാരെ അത്ഭുതപ്പെടുത്തിക്കൊണ്ടായിരുന്നു ബുഷിന്റെ പ്രത്യക്ഷപ്പെടല്.\nതികച്ചും നാടകീയമായിട്ടായിരുന്നു ബുഷിന്റെ പ്രത്യക്ഷപ്പെടല്. വേദിയില് ആദ്യം ഇറാഖിലെ യുഎസ് ഭരണാധികാരി പോള് ബ്രമര് ആണ് പ്രത്യക്ഷപ്പെട്ടത്. ബുഷിന്റേതായ ഒരു സന്ദേശം വായിക്കാനുണ്ടെന്ന് പറഞ്ഞ ബ്രമര് യുഎസിലെ മുതിര്‍ന്ന ഉദ്യോഗസ്ഥനാണ് അത് വായിക്കേണ്ടതെന്ന് വിശദീകരിച്ചു. പിന്നീട് സ്റേജിന്റെ പിറകിലേക്ക് നോക്കി ബ്രമര് ചോദിച്ചു: ഞങ്ങളേക്കാള് സീനിയര് ആയ ഏതെങ്കിലും യുഎസ് ഉദ്യോഗസ്ഥന് അവിടെയുണ്ടോ?\nഅന്നേരം പട്ടാളസ്യൂട്ടില് ബുഷ് വേദിയുടെ പിറകില് നിന്ന് വേദിയിലേക്ക് കടന്നുവന്നു. പട്ടാളക്കാര് ഉടനെ കസേരയില് നിന്നെഴുന്നേറ്റ് ആവേശത്തോടെ ബുഷിനെ വരവേറ്റു. അമേരിക്ക മുഴുവന് നിങ്ങളുടെ പിറകിലുണ്ടെന്ന് ബുഷ് പട്ടാളക്കാരോട് പറഞ്ഞു. രണ്ടരമണിക്കൂറോളം ബുഷ് പട്ടാളക്കാരോടൊപ്പം ചെലവഴിച്ചു. ബുഷ് പട്ടാളക്കാര്‍ക്കിടയിലേക്ക് കടന്നുചെന്നു. അവരോടൊപ്പം പടമെടുത്തു. ഇറാഖില് സന്ദര്‍ശനം നടത്തുന്ന ആദ്യ യുഎസ് പ്രസിഡന്റാണ് ബുഷ്. നവമ്പര് 28 വെള്ളിയാഴ്ച രാവിലെ ബുഷ് ടെക്സാസില് തിരിച്ചെത്തി.


Sacrifice at Aluva Manappuram will resume from tomorrow ആലുവ മണപ്പുറത്ത് ബലിതർപ്പണം നാളെ മുതൽ പുനരാരംഭിക്കും\nആലുവ മണപ്പുറത്ത് ബലിതർപ്പണം നാളെ മുതൽ പുനരാരംഭിക്കും. കൊവിഡ് മാനദണ്ഡങ്ങൾ പാലിച്ചാണ് തർപ്പണം നടത്തുക. പുലർച്ചെ അഞ്ചു മുതൽ 11 വരെ പുരോഹിതരുടെ സേവനം ലഭ്യമാകും. ആറ് മാസത്തിനു ശേഷമാണ് ബലിതർപ്പണം പുനരാരംഭിക്കുന്നത്.\nകൊവിഡ് വ്യാപനത്തിന്റെ പശ്ചാത്തലത്തിലാണ് ആലുവ മണപ്പുറത്തെ ബലിതർപ്പണ ചടങ്ങുകൾ ദേവസ്വം അധികൃതർ ഒഴിവാക്കിയിരുന്നത്. കൊവിഡ് പ്രതിരോധ പ്രവർത്തനത്തിന്റെ ഭാഗമായി മാർച്ചിൽ ലോക്ക് ഡൗൺ പ്രഖ്യാപിച്ചതോടെയാണ് ക്ഷേത്രം അടയ്ക്കുകയും ബലിതർപ്പണം നിർത്തിവയ്ക്കുകയും ചെയ്തത്.\nഎന്നാൽ, ആറ് മാസങ്ങൾക്ക് ശേഷം നാളെ മുതൽ ആലുവ മണപ്പുറത്തു ബലി തർപ്പണ ചടങ്ങുകൾ പുനരാരംഭിക്കും. കൊവിഡ് മാനദണ്ഡങ്ങൾ പാലിച്ചാണ് തർപ്പണം നടത്തുക. പുലർച്ചെ മുതൽ തർപ്പണ ചടങ്ങുകൾ ആരംഭിക്കുമെന്ന് ദേവസ്വം അഡ്മിനിസ്‌ട്രേറ്റർ ഗണേശൻ പോറ്റി അറിയിച്ചു. പുലർച്ചെ അഞ്ചു മുതൽ 11 വരെ പുരോഹിതരുടെ സേവനം ലഭ്യമാകും. കൊവിഡ് വ്യാപനത്തിന്റെ പശ്ചാത്തലത്തിൽ മണപ്പുറത്തെ കർക്കടവാവ് ബലിതർപ്പണവും പൂർണമായും ഉപേക്ഷിച്ചിരുന്നു.\nStory Highlights – Sacrifice at Aluva Manappuram will resume from tomorrow\nRead more on: aluva manappuram\nകനത്ത മഴ; ആലുവ മണപ്പുറം പൂർണ്ണമായും വെള്ളത്തിനടിയിൽ


വയേര്‍ഡ്, വയര്‍ലെസ് ഇയര്‍ഫോണുകളും ഹെഡ്‌ഫോണുകളുമായി ടിസിഎല് | Future Kerala\nവയേര്‍ഡ്, വയര്‍ലെസ് ഇയര്‍ഫോണുകളും ഹെഡ്‌ഫോണുകളുമായി ടിസിഎല്\nഇന്ത്യന് വിപണിയില് വൈകാതെ ട്രൂലി വയര്‍ലെസ് ഇയര്‍ബഡ്‌സ് പുറത്തിറക്കുമെന്ന് കമ്പനി അറിയിച്ചു\nന്യൂഡെല്‍ഹി: ടിസിഎല് പുതുതായി വയേര്‍ഡ്, വയര്‍ലെസ് ഇയര്‍ഫോണുകളും ഹെഡ്‌ഫോണുകളും ഇന്ത്യയില് അവതരിപ്പിച്ചു. എസ്ഒസിഎല്200ബിടി, എസിടിവി100ബിടി, ഇഎല്‍ഐടി200എന്‍സി എന്നീ മൂന്ന് വയര്‍ലെസ് നെക്ക്ബാന്‍ഡ് സ്റ്റൈല് ഇന്-ഇയര് ഹെഡ്‌ഫോണുകളാണ് പുറത്തിറക്കിയത്. എസ്ഒസിഎല്100, എസ്ഒസിഎല്200, എസ്ഒസിഎല്300, എസിടിവി100 എന്നീ നാല് വയേര്‍ഡ് ഇന്-ഇയര് ഹെഡ്‌ഫോണുകളും വിപണിയില് അവതരിപ്പിച്ചു. എംടിആര്‍ഒ200, ഇഎല്‍ഐടി400എന്‍സി എന്നീ രണ്ട് വയേര്‍ഡ് ഓവര് ദ ഇയര് ഹെഡ്‌ഫോണുകളും പുറത്തിറക്കി. ആക്റ്റീവ് നോയ്‌സ് കാന്‍സലേഷന് (എഎന്‍സി) ലഭിച്ചതാണ് ഇഎല്‍ഐടി400എന്‍സി, ഇഎല്‍ഐടി200എന്‍സി എന്നീ മോഡലുകള്. ഇന്ത്യന് വിപണിയില് വൈകാതെ ട്രൂലി വയര്‍ലെസ് ഇയര്‍ബഡ്‌സ് പുറത്തിറക്കുമെന്ന് കമ്പനി അറിയിച്ചു.\n12.2 എംഎം ഹൈ റെസലൂഷന് ഓഡിയോ ഡ്രൈവറുകള് സഹിതം വരുന്ന ഇഎല്‍ഐടി200എന്‍സി ഇന്-ഇയര് വയര്‍ലെസ് ഹെഡ്‌ഫോണുകള്‍ക്ക് 2,299 രൂപയാണ് വില. എസ്എന്‍സി ഫംഗ്ഷണാലിറ്റി, ബ്ലൂടൂത്ത് 4.2 കണക്റ്റിവിറ്റി എന്നിവ സപ്പോര്‍ട്ട് ചെയ്യും. എഎന്‍സി ഇല്ലാതെ 10 മണിക്കൂര്, എഎന്‍സി ഓണ് ചെയ്താല് എട്ട് മണിക്കൂര് പ്ലേബാക്ക് സമയം ലഭിക്കുമെന്ന് ടിസിഎല് അവകാശപ്പെട്ടു. പതിനഞ്ച് മിനിറ്റ് ചാര്‍ജ് ചെയ്താല് രണ്ട് മണിക്കൂര് പ്ലേബാക്ക് സമയം ലഭിക്കും. വ്യക്തമായ കോളുകള്‍ക്കായി ഇക്കോ കാന്‍സലേഷന് ടെക്‌നോളജി സവിശേഷതയാണ്. ഫ്‌ളെക്‌സിബിള് നെക്ക്ബാന്‍ഡ് ഡിസൈന് നല്‍കി. വയേര്‍ഡ് ഓപ്ഷനിലും ഇഎല്‍ഐടി200എന്‍സി ലഭിക്കും. സിമന്റ് ഗ്രേ, മിഡ്‌നൈറ്റ് ബ്ലൂ എന്നിവയാണ് രണ്ട് കളര് ഓപ്ഷനുകള്.\nടിസിഎല് എസിടിവി100ബിടി വയര്‍ലെസ് നെക്ക്ബാന്‍ഡ് സ്റ്റൈല് ഇന്-ഇയര് ഹെഡ്‌ഫോണിന് 1,799 രൂപയാണ് വില. ബ്ലൂടൂത്ത് 5.0 കണക്റ്റിവിറ്റി ലഭിക്കും. തുടര്‍ച്ചയായി പന്ത്രണ്ട് മണിക്കൂര് വരെ പ്ലേബാക്ക് സമയം ലഭ്യമാണ്. അതിവേഗ ചാര്‍ജിംഗ് സപ്പോര്‍ട്ട് ചെയ്യും. പതിനഞ്ച് മിനിറ്റ് ചാര്‍ജ് ചെയ്താല് രണ്ട് മണിക്കൂര് പ്ലേബാക്ക് ലഭിക്കും. ഫ്‌ളെക്‌സിബിള് ഇയര് ഹുക്ക് ഡിസൈന് കാണാം. മികച്ച ഗ്രിപ്പ് ലഭിക്കുന്നതിന് കേബിള് ക്രമീകരിക്കാന് കഴിയും. ഐപിഎക്‌സ്4 നിലവാരമുള്ളതാണ് ആക്‌സസറി. അധിക സുരക്ഷ എന്ന നിലയില് നാനോ കോട്ടിംഗ് നല്‍കി. മോന്‍സ ബ്ലാക്ക്, ക്രിംസണ് വൈറ്റ് എന്നീ രണ്ട് കളര് ഓപ്ഷനുകളില് ഇയര്‍ഫോണുകള് ലഭിക്കും.\nഎസ്ഒസിഎല്200ബിടി നെക്ക്ബാന്‍ഡ് സ്റ്റൈല് വയര്‍ലെസ് ഇയര്‍ഫോണുകള്‍ക്ക് 1,299 രൂപയാണ് വില. ബ്ലൂടൂത്ത് 5.0 കണക്റ്റിവിറ്റി ലഭ്യമാണ്. 17 മണിക്കൂര് വരെ ബാറ്ററി ചാര്‍ജ് നീണ്ടുനില്‍ക്കുമെന്ന് അവകാശപ്പെടുന്നു. രണ്ട് മണിക്കൂര്‍കൊണ്ട് പൂര്‍ണമായി ചാര്‍ജ് ചെയ്യാന് കഴിയും. 15 മിനിറ്റ് ചാര്‍ജ് ചെയ്താല് മൂന്ന് മണിക്കൂര് പ്ലേബാക്ക് സമയം ലഭിക്കും.\nരണ്ട് ഓവര് ഇയര് ഹെഡ്‌ഫോണുകളും ടിസിഎല് അവതരിപ്പിച്ചു. ഇഎല്‍ഐടി400എന്‍സി മോഡലിന് 6,999 രൂപയാണ് വില. സിമന്റ് ഗ്രേ, മിഡ്‌നൈറ്റ് ബ്ലൂ എന്നീ കളര് ഓപ്ഷനുകളില് ലഭിക്കും. എഎന്‍സി, ഹൈ റെസലൂഷന് ഓഡിയോ എന്നിവ സപ്പോര്‍ട്ട് ചെയ്യും. എഎന്‍സി ഓഫ് ചെയ്താല് 22 മണിക്കൂര് പ്ലേബാക്ക് സമയം, എഎന്‍സി സ്വിച്ച് ഓണ് ചെയ്താല് 16 മണിക്കൂര് സമയം ലഭിക്കും. പതിനഞ്ച് മിനിറ്റ് അതിവേഗ ചാര്‍ജിംഗ് നടത്തിയാല് നാല് മണിക്കൂര് പ്ലേബാക്ക് സമയം ലഭിക്കും. മെമ്മറി ഫോം കുഷ്യന് സവിശേഷതയാണ്. തലയില് കൂടുതല് കംഫര്‍ട്ട് ലഭിക്കുന്നതിനായി ഭാരം കുറവാണ്. മ്യൂസിക്, കോള് കണ്‍ട്രോള് കൂടാതെ ഇക്കോ കാന്‍സലേഷന് സാങ്കേതികവിദ്യയും നല്‍കി.\nടിസിഎല് എംടിആര്‍ഒ200 ഓണ്-ഇയര് ഹെഡ്‌ഫോണുകള്‍ക്ക് 1,099 രൂപയാണ് വില. 32 എംഎം സ്പീക്കര് ഡ്രൈവറുകള് നല്‍കി. ഇന്-ലൈന് മൈക്രോഫോണ്, മ്യൂസിക്, കോള് കണ്‍ട്രോളുകള്‍ക്കായി റിമോട്ട് എന്നിവയും സവിശേഷതകളാണ്. ആഷ് വൈറ്റ്, ബര്‍ഗണ്ടി ക്രഷ്, ഷാഡോ ബ്ലാക്ക്, സ്ലേറ്റ് ബ്ലൂ എന്നീ കളര് ഓപ്ഷനുകളില് ലഭിക്കും.\nവയേര്‍ഡ് ഇന്-ഇയര് ഹെഡ്‌ഫോണ് സെഗ്‌മെന്റിലെ ടിസിഎല് എസിടിവി100 മോഡലിന് 699 രൂപയാണ് വില. മന്‍സ ബ്ലാക്ക്, ക്രിംസണ് വൈറ്റ് എന്നീ രണ്ട് കളര് ഓപ്ഷനുകളില് ലഭിക്കും. മൂന്ന് വ്യത്യസ്ത വലുപ്പത്തില് ഇയര് ടിപ്പുകള്, ഓവല് ആകൃതിയില് അക്കൗസ്റ്റിക് ട്യൂബ് എന്നിവ ലഭിച്ചു. ഫ്‌ളെക്‌സിബിള് ഇയര് ഹുക്ക് ഡിസൈന്, ഐപിഎക്‌സ്4 നിലവാരം എന്നിവ സവിശേഷതകളാണ്.\nടിസിഎല് എസ്ഒസിഎല്300 ഇന്-ഇയര് ഇയര്‍ഫോണുകള്‍ക്ക് 599 രൂപയാണ് വില. 8.6 എംഎം ഓഡിയോ ഡ്രൈവറുകള് ലഭിച്ചു. എസ്ഒസിഎല്200 മോഡലിന് 499 രൂപയാണ് വില. 12.2 എംഎം ഓഡിയോ ഡ്രൈവറുകള് സവിശേഷതയാണ്. ടിസിഎല് എസ്ഒസിഎല്100 മോഡലിന് 299 രൂപയാണ് വില. ഓഷ്യന് ബ്ലൂ, ഫാന്റം ബ്ലാക്ക്, സണ്‍റൈസ് പര്‍പ്പിള്, സണ്‍സെറ്റ് ഓറഞ്ച്് എന്നീ വിവിധ കളര് ഓപ്ഷനുകളില് ഇവ ലഭിക്കും.\nPrevious ഡിജിറ്റല്‍വല്‍ക്കരണം: യുഎഇ ധനമന്ത്രാലയത്തിന്റെ എല്ലാ ഉപഭോക്തൃ സേവന കേന്ദ്രങ്ങളും അടച്ചു\nNext ഹാര്‍ലി ഡേവിഡ്‌സണ് പാന് അമേരിക്ക 1250 പ്രത്യക്ഷപ്പെട്ടു


മാറിചിന്തിക്കേണ്ട സമയം അതിക്രമിച്ചു: ഡോ. ക്രിസ്റ്റി ഫെര്‍ണാണ്ടസ് :: Janmabhumi Daily\nമാറിചിന്തിക്കേണ്ട സമയം അതിക്രമിച്ചു: ഡോ. ക്രിസ്റ്റി ഫെര്‍ണാണ്ടസ്\nMonday 29 January 2018 2:45 am IST\nകൊച്ചി: ആംഗ്ലോ ഇന്ത്യന് സമുദായം മാറിചിന്തിക്കേണ്ട സമയം അതിക്രമിച്ചുവെന്ന് കെഎസ്‌ഐഡിസി ചെയര്‍മാന് ഡോ. ക്രിസ്റ്റി ഫെര്‍ണാണ്ടസ്. യൂണിയന് ഓഫ് ആംഗ്ലാ ഇന്ത്യന് അസോസിയേഷന്റെ ആഭിമുഖ്യത്തില് നടന്ന മദ്ധ്യമേഖല ആംഗ്ലോ ഇന്ത്യന് സമുദായ സമ്മേളനം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. ആംഗ്ലോ ഇന്ത്യന് സമുദായത്തിന്റെ നേതൃത്വത്തിലേയ്ക്ക് പുതിയ തലമുറ കടന്നു വരണമെന്നും അദ്ദേഹം ആവശ്യപ്പെട്ടു.\nപ്രസിഡന്റ് ഇന് ചീഫ് റാല്‍ഫ് ഫരിയ അധ്യക്ഷനായി. സാമൂഹികസുരക്ഷാ പദ്ധതിയുടെ ഭാഗമായി രൂപീകരിച്ച പാലിയേറ്റീവ് കെയറിന്റെ ഉദ്ഘാടനം എറണാകുളം ഗവ. ജന. ആശുപത്രി മെഡിക്കല് ഓഫീസര് ഡോ. ആനി പി.ജി നിര്‍വ്വഹിക്കും. ആംഗ്ലോ ഇന്ത്യന് സമുദായത്തില്‍നിന്ന് വിവിധ മേഖലകളില് മികവു പുലര്‍ത്തിയ വ്യക്തികള്‍ക്ക് പുരസ്‌കാരം നല്‍കി ആദരിച്ചു. ഡാനി മൊറേറ, കാല്‍വിന് കൊറേയ, ദല്‍ബിന് ഡികുഞ്ഞ, ലാര്‍സണ് നൂനസ്, ജെയിംസ് സിക്കേര, ലൂഡി ലൂയിസ്, ഡോ. ചാള്‍സ് ഡയസ്, ഷാജി ജോര്‍ജ്, എന്നിവര് പങ്കെടുത്തു. സമ്മേളനത്തിനുമുന്നോടിയായി സംഘടിപ്പിച്ച പ്രതിനിധി സംഗമത്തില് ഇരുന്നൂറോളം യൂണിറ്റ് പ്രതിനിധികള് പങ്കെടുത്തു. ദീന് ദയാല് ഉപാധ്യായ ഗ്രാമീണ് കൗശല്യ യോജന പ്രോജക്ടിന്റെ കേരളവിഭാഗം തലവന് ജാക്സണ് ബിവേര സിംപോസിയത്തിന് നേതൃത്വം നല്‍കി.\nഡോ. ക്രിസ്റ്റി ഫെര്‍ണാണ്ടസ് സിവില് സര്‍വീസ് പരിശീലനത്തിലേക്ക്\nധീരനായ ജോര്‍ജ്ജ് ഫെര്‍ണാണ്ടസ്\nഅപരിചിതനായ ക്രിസ്റ്റി ഫെര്‍ണാണ്ടസ്\nക്രിസ്റ്റി ഫെര്‍ണാണ്ടസിന്റെ പൊതുപര്യടനത്തിനു തുടക്കം\nമുഖ്യമന്ത്രിയുടെ മുറിയില് സ്ത്രീ അതിക്രമിച്ചു കയറി\nവീട്ടില് അതിക്രമിച്ചു കയറിയ പ്രതിയെ ആശുപത്രിയിലാക്കി


രാജ്യത്തെ ആരാധനാലയങ്ങളും ആള്‍ദൈവങ്ങളുമെല്ലാം കൊറോണയെ പേടിച്ച് പൂട്ടി പോയതിനാൽ ഇദ്ദേഹത്തിനുവേണ്ടി ആരോടാണ് പ്രാര്‍ത്ഥിക്കുക • ഇ വാർത്ത | evartha zakkaria v muraleedharan\nരാജ്യത്തെ ആരാധനാലയങ്ങളും ആള്‍ദൈവങ്ങളുമെല്ലാം കൊറോണയെ പേടിച്ച് പൂട്ടി പോയതിനാൽ ഇദ്ദേഹത്തിനുവേണ്ടി ആരോടാണ് പ്രാര്‍ത്ഥിക്കുക\nതന്നെ വിമർശിച്ച കേന്ദ്രമന്ത്രി വി മുരളീധരന് മറുപടിയുമായി സാഹത്യകാരൻ സക്കറിയ. പൗരത്വ നിയമത്തിനെതിരായ പ്രക്ഷോഭങ്ങളുടെ പശ്ചാത്തലത്തില്, പശ്ചിമ ബംഗാളിലെ വിമാനത്താവളത്തില് നേരിടേണ്ടിവന്ന വിവേചനത്തെക്കുറിച്ച് സക്കറിയ എഴുതിയതിനെയാണ് വി മുരളീധരൻ വിമർശിച്ചത്. കയ്യടി നേടാനാണ് താന് ഇത്തരമൊരു അനുഭവത്തെക്കുറിച്ച എഴുതിയതെന്നാണ് കേന്ദ്രമന്ത്രി പറയുന്നത്. കയ്യടി നേടാനുള്ള ആഗ്രഹവും ആവശ്യവും രാഷ്ട്രീയക്കാരുടെ കുത്തകയാണെന്ന് സക്കറിയ മറുപടിയില് പറയുന്നു. പ്രവാസികളായ മലയാളികളെ ഒറ്റയടിക്ക് നോട്ടപ്പുള്ളികളാക്കുന്ന യുക്തിയാണ് തന്നെ വിമര്‍ശിക്കാന് മുരളീധരന് പ്രയോഗിക്കുന്നതെന്നും സ്‌ക്കറിയ പറഞ്ഞു.\nസക്കറിയുടെ ദീര്‍ഘമായ കുറിപ്പ്:\n3. ദേശസുരക്ഷ മുന്‍നിര്‍ത്തി പരിശോധന കര്‍ക്കശമാക്കുന്നതു സ്വാഭാവികമല്ലേ എന്നദ്ദേഹം ചോദിക്കുന്നു. ‘കര്‍ക്കശം’ എന്ന വാക്കും ‘കാര്യക്ഷമം’ എന്നതും തമ്മിലുള്ള വ്യത്യാസം അദ്ദേഹത്തിന് അറിഞ്ഞുകൂടെന്നുണ്ടോ? ഒരു ജനാധിപത്യത്തില് ഒരു പൗരവ്യക്തിയോടും കര്‍ക്കശമായി പെരുമാറാന് ഒരു ഉദ്യോഗസ്ഥനും ഒരു മന്ത്രിക്കും ഒരു മുഖ്യമന്ത്രിക്കും ഒരു പ്രധാനമന്ത്രിക്കും അനുവാദമില്ല, അവകാശമില്ല. ‘മര്യാദ’ (courtesy) എന്നാണ്സംസ്‌കാരസമ്പന്നങ്ങളായ രാഷ്ട്രങ്ങളില് പൗരവ്യക്തികളോടുള്ള മന്ത്രിമാരടക്കമുള്ള ഉദ്യോഗസ്ഥരുടെ ശരിയായ പെരുമാറ്റത്തെ വിളിക്കുന്നത്. ഏതായാലും ബാഗ്ദോഗ്രയിലെ പൊലീസുകാരന് കര്‍ക്കശനായിരുന്നില്ല, അയാളെ തളച്ചിട്ട പ്രത്യയശാസ്ത്രത്തിന്റെ അന്ധകൂപത്തില് ഉഴറുന്നവന് മാത്രമായിരുന്നു. അതുകൊണ്ടാണ് അയാള്‍ക്ക് ശമ്പളം കൊടുക്കാന് സഹകരിക്കുന്ന 100 കോടിയിലേറെ ഇന്ത്യക്കാരിലൊരാള് എന്ന നിലയില് എനിക്ക് അയാളോട് സഹതാപം മാത്രം തോന്നിയത്. പക്ഷെ അയാള് പ്രതിനിധീകരിച്ച വിഷമയമായ വര്‍ഗീയമനഃശാസ്ത്രം ഇന്ത്യക്ക് ആപത്താണ്.\n6. ‘സക്കറിയ പല തവണ ഗള്‍ഫ് രാജ്യങ്ങള് സന്ദര്‍ശിച്ചതില് ഉത്തരേന്ത്യക്കാരനായ ഉദ്യോഗസ്ഥന് സംശയം തോന്നുന്നതില് തെറ്റ് പറയാനില്ല’ എന്ന് അദ്ദേഹം പറയുന്നു. ഇത് ഒരു കേന്ദ്രമന്ത്രിയില് നിന്ന് വരുമ്പോള് അവിശ്വസനീയമായി തോന്നുന്നു. ഒരു ദക്ഷിണേന്ത്യക്കാരന്‍പല തവണ ഗള്‍ഫ് രാജ്യങ്ങള് സന്ദര്‍ശിച്ചാല് അത് ഒരു ഉത്തരേന്ത്യക്കാരന് ഉദ്യോഗസ്ഥനില് സംശയമുണര്‍ത്തുന്നത് ശരിയാണ് എന്നാണ്അദ്ദേഹം പ്രസ്താവിക്കുന്നത്. കേരളക്കാരനായ ഒരു ഇന്ത്യന് പൗരന് – അല്ലെങ്കില് ഏതെങ്കിലും ഒരു ഇന്ത്യന് പൗരന് – പല തവണ ഗള്‍ഫിലെ മുസ്ലിം രാജ്യങ്ങള് സന്ദര്‍ശിക്കുന്നത് സംശയാസ്പദമാണെന്നു തീരുമാനിക്കാന് ഉത്തരേന്ത്യക്കാരനായ ഒരുദ്യോഗസ്ഥന് ഏതു ഇന്ത്യന് നിയമമാണ് അനുമതി നല്‍കുന്നത്? അതോ ഉത്തരേന്ത്യയ്ക്കുംദക്ഷിണേന്ത്യക്കും വെവ്വേറെ നിയമങ്ങള് ആയിക്കഴിഞ്ഞോ? അതെന്തായാലും ഫണ്ട് പിരിക്കാനും പണം പൂഴ്ത്തിവയ്ക്കാനും മറ്റും മറ്റുമായി ഗള്‍ഫിലേക്ക് പാഞ്ഞു പൊയ്‌ക്കൊണ്ടേയിരിക്കുന്ന ബിജെപി അടക്കമുള്ള രാഷ്ട്രീയ പാര്‍ട്ടികളുടെ നേതാക്കളുടെ പാസ്സ്പോര്‍ട്ടുകള് കണ്ടാല് ഈ ഉത്തരേന്ത്യക്കാരന് എന്ത് പറയുമായിരുന്നു? ഗള്‍ഫിലെ സ്ഥിരം സന്ദര്‍ശകരായ ആര്‍എസ്എസ് പ്രചാരകരുടെയും മറ്റു ഭാരവാഹികളുടെയും പാസ്സ്പോര്‍ട്ടുകള് കണ്ടാലോ?\nഏറ്റവും നിര്‍ഭാഗ്യകരമെന്തെന്നാല് മന്ത്രി ആ ഉദ്യോഗസ്ഥനെ ഒരു ഉത്തരേന്ത്യക്കാരന് എന്ന് വിവരിച്ചു എന്നതാണ്. അതൊരു വംശീയ (racist) profiling ആണ്. ഉത്തരേന്ത്യക്കാര് ഇങ്ങനെ ആയിരിക്കും എന്നൊരു racist മുന്‍വിധി അതില് ഉണ്ട്. (അയാള് എവിടുത്തുകാരനാണ് എന്ന് ആര്‍ക്കറിയാം? ഒരുപക്ഷെ മലയാളി തന്നെ ആയിരിക്കാം. മലയാളികള് പല തരമല്ലേ?). ഞാന് രണ്ട് ദശകത്തോളംഡല്‍ഹിയില് ജീവിച്ചിട്ടുണ്ട്, ഉത്തരേന്ത്യയില് സഞ്ചരിച്ചിട്ടുണ്ട്. വര്‍ഗീയ വിഷം കുത്തിവയ്ക്കപെട്ടിട്ടില്ലാത്ത ഉത്തരേന്ത്യക്കാര് (അവരാണ് ഭൂരിപക്ഷം) പൊതുവില് സന്മനസ്‌ക്കരും സംസ്‌കാരസമ്പന്നരുമാണ്. ഹിന്ദു-മുസ്ലിം സംസ്‌കാരങ്ങളുടെ ഒരു സൗമ്യസമന്വയമാണ് അവരെ അങ്ങനെ ആക്കുന്നത്. മന്ത്രിയുടെ പരിചയവലയങ്ങളുടെ പ്രശ്നമാവാം അദ്ദേഹത്തെക്കൊണ്ട്ഇങ്ങനെ ചിന്തിപ്പിച്ചത്.\n7. കേരളത്തില് വര്‍ധിച്ചുവരുന്ന ഇസ്ലാമിക തീവ്രവാദവും രാജ്യവിരുദ്ധ പ്രക്ഷോഭണവും ഉത്തരേന്ത്യയില് ചര്‍ച്ചയാകുന്നു എന്ന് അദ്ദേഹം പറയുന്നു. കേരളത്തില് ഇസ്ലാമിക തീവ്രവാദവും രാജ്യവിരുദ്ധ പ്രക്ഷോഭണവും വര്‍ധിച്ചു വരുന്നു എന്നത് അദ്ദേഹത്തിന്റെ പാര്‍ട്ടിയ്ക്കു പ്രിയപ്പെട്ട വായ്ത്താരികളില് ഒന്നാണ്. ഹിന്ദു തീവ്രവാദം പോലെ തന്നെ ഇസ്ലാമിക തീവ്രവാദവും കേരളത്തില് ഉണ്ട് എന്ന് ആര്‍ക്കാണ് അറിഞ്ഞു കൂടാത്തത്? രണ്ടും ശ്രീ മുരളീധരന്റെ പാര്‍ട്ടി ആവശ്യപ്പെടുന്നതു പോലെ വര്‍ധിക്കുന്നുണ്ടെന്നു തോന്നുന്നില്ല. ഏതായാലും അദ്ദേഹം സൂചിപ്പിക്കുന്നത് ‘ഉത്തരേന്ത്യയില്’ നടക്കുന്ന കേരളത്തെ പറ്റിയുള്ള ഇത്തരം ചര്‍ച്ചകള് മൂലമാണ് ആ പൊലീസുകാരന് എന്നെ സംശയദൃഷ്ട്യാ വീക്ഷിച്ചത് എന്നാണ്. ഇത് അപകടകരമായ ഒരു നിലപാടാണ്. രാഷ്ട്രീയ പാര്‍ട്ടികളുടെ അവസരവാദപരമായ ചര്‍ച്ചാവിഷയങ്ങളാണോ ഉദ്യോഗസ്ഥര് നിയമം നടപ്പിലാക്കുന്നതിന്റെ അളവുകോലുകള്? ഡല്‍ഹിയില് ഇപ്പോള് നടന്ന മുസ്ലിംവിരുദ്ധ കലാപങ്ങള് കേരളത്തിലെ ഭരണകക്ഷിയടക്കമുള്ള രാഷ്ട്രീയ പാര്‍ട്ടികളുടെ ചര്‍ച്ചാവിഷയമാണ്. അതിന്റെ പേരില് ഇവിടെ ഓരോ കാരണങ്ങളാല് എത്തിച്ചേരുന്ന ഡല്‍ഹിക്കാരായ ഹിന്ദുക്കളെ, ബിജെപിക്കാരെത്തന്നെ, ഇവിടെ കലാപം സൃഷ്ടിക്കാന്‍വന്നവരാണെന്ന്പറഞ്ഞു പൊലീസ് ചോദ്യം ചെയ്തു തുടങ്ങിയാല് എന്ത് ചെയ്യും?\nTopics: bjp Islam Sakkaria v.muraleedharan


Tuesday September 29th, 2020 - 12:34:am\nമേരാ നാം നാദിർഷ [ അഭിമുഖം]\nPublished: Friday2November 2018 02:33:43 PM\nകോഴിക്കോട്: തന്റെ പുതിയ സിനിമയായ ‘മേരാ നാം ഷാജി’യുടെ പ്രീ-പ്രൊഡക്ഷൻ വർക്കുകളുടെ തിരക്കുകളിലാണ് മലയാളിയുടെ പ്രിയതാരവും സംവിധായകനുമായ നാദിർഷ. ബിജു മേനോൻ, ആസിഫ് അലി, ബൈജു എന്നിവർ നായകന്മാരായി എത്തുന്ന ഈ സിനിമ നവംബർ രണ്ടാം പാദത്തിൽ ചിത്രീകരണം തുടങ്ങും.\nകോഴിക്കോട്, കൊച്ചി, തിരുവനന്തപുരം എന്നിവിടങ്ങളിലാണ് സിനിമയുടെ ചിത്രീകരണം നടക്കുക. അതിന്റെ അണിയറ പ്രവർത്തനങ്ങൾക്കിടയിലും നാദിർഷ ‘കേരളാ ഓൺ ലൈൻ ന്യൂസ്’ നോട് മനസ് തുറന്നു. തന്റെ ജീവിതം, നേട്ടങ്ങൾ, പ്രതിസന്ധികൾ, പിന്നിട്ട വഴികൾ എല്ലാം അദ്ദേഹം പങ്കുവെച്ചു.\nസകലകലാവല്ലഭനായ നാദിർഷയ്ക്ക് ഏറ്റവും ഇഷ്ടപ്പെട്ട മേഖല.\nനാദിർഷ സംവിധായകൻ, നടൻ, മിമിക്രി താരം, ഗാനരചയിതാവ്, ഗായകൻ, സംഗീത സംവിധായകൻ എന്നിങ്ങനെ കൈവെച്ച മേഖലകളിലെല്ലാം വിജയം കൈവരിച്ച സകല കലാവല്ലഭനാണ്. അതിലേറ്റവും ഇഷ്ടം ഏതെന്ന് ചോദിച്ചാൽ നാദിർഷയുടെ മറുപടി ഇതാണ്. ‘ഞാൻ ചെയ്യുന്ന എല്ലാ ജോലിയും ഏറെ ഇഷ്ടപ്പെട്ട് ചെയ്യുന്നതാണ്. സ്റ്റേജ് ഷോ മുതൽ സിനിമാ സംവിധാനം വരെ. മേൽപ്പറഞ്ഞ മേഖലകളിൽ ഏറ്റവും ഔന്നിത്യത്തിൽ മാത്രം സംഭവിക്കുന്നതാണ് സിനിമാ സംവിധായകനാകുക എന്നത്. ആ സിനിമ വിജയിപ്പിക്കുക എന്നതാണ് ഏറ്റവും നല്ല നേട്ടം. വിജയിച്ച സംവിധായകന് നേരത്തെ സൂചിപ്പിച്ച മറ്റു മേഖലകൾ സ്വായത്തമാക്കാൻ എളുപ്പമാണ്’.\nകട്ടപ്പനയിലെ ഋത്വിക്ക് റോഷൻ തമിഴിലെത്തുമ്പോഴുള്ള പ്രതീക്ഷ\nമലയാളത്തിന്റെ രീതിയല്ല തമിഴിൽ. ഇവിടുത്തെ പോലെ നോർമൽ വേ അല്ല. അവിടെ ഹ്യൂമറാണെങ്കിലും, സെൻറിമെന്റ്സാണെങ്കിലും ആക്ഷനാണെങ്കിലും വൈഡായിട്ട് ചെയ്യണം. അതിന്റെ എല്ലാ മാറ്റവും തമിഴിൽ ഉണ്ട്. കട്ടപ്പനയിലെ ഋത്വിക്ക് റോഷൻ തമിഴിൽ ചെയ്യുമ്പോൾ അഭിനേതാക്കൾക്കെല്ലാം മാറ്റമുണ്ട്. മലയാളത്തിൽ നിന്നും ധർമ്മജൻ മാത്രമേയുള്ളൂ. ധർമ്മജന്റെ അഭിനയം തമിഴിലുള്ളവർക്ക് ഏറെ ഇഷ്ടപ്പെടുന്നുവെന്നാണ് ലൊക്കേഷനിൽ നിന്നുമുണ്ടായ അനുഭവം വ്യക്തമാക്കുന്നത്. ധർമ്മജനവിടെ ക്ലച്ചു പിടിക്കും. അദ്ദേഹത്തിന്റെ അഭിനയശൈലിയും ഹ്യൂമറും ലുക്കുമെല്ലാം അവരുടെ മനസ് കീഴടക്കി. സിനിമ പുറത്തിറങ്ങുന്നതോടെ ധർമ്മജനും എനിക്കുമേറെ ഗുണം ചെയ്യും.\nമേരാ നാം ഷാജി ഏത് തരത്തിലുള്ള സിനിമയാണ്\nവ്യത്യസ്തമായ ജോണറിലുള്ള സിനിമകളാണ് ഞാൻ ചെയ്തവയെല്ലാം. മേരാ നാം ഷാജിയും പുതുമയാർന്ന ഒന്നാണ്. കോഴിക്കോട്, കൊച്ചി, തിരുവനന്തപുരം എന്നിവിടങ്ങളിലുള്ള മൂന്ന് ഷാജിമാരുടെ കഥ പറയുന്ന സിനിമ. ബിജു മേനോൻ, ബൈജു, ആസിഫ് അലി എന്നിവരാണ് നായകന്മാരായി എത്തുന്നത്.\nഇപ്പോഴെന്താണ് പാരഡി ഗാനങ്ങൾ എഴുതാത്തത്\nസംഗീതത്തിന് പകർപ്പവകാശം വന്നതോടെയാണ് പാരഡി ഗാനങ്ങൾ കുറച്ചത്. അത് കമ്പനികൾക്ക് അവകാശപ്പെട്ടതാണ്. ഞാൻ ചെയ്ത ഗാനം പോലും ഇന്നെനിക്ക് ചെയ്യാനാവില്ല. ആ ട്യൂൺ വേണമെങ്കിലും കാശ് കൊടുക്കണം. പിന്നെ പാരഡി ഗാനങ്ങൾക്ക് പഴയ മാർക്കറ്റ് ഇന്നില്ല. യു ട്യൂബിലും വാട്സ് ആപ്പിലും വൈറലാകും എന്നതല്ലാതെ വിപണനം എന്നത് പ്രയാസകരമായിരുക്കും.\nഓണത്തിനിടയ്ക്ക് പുട്ടുകച്ചവടവും, ദേ മാവേലി കൊമ്പത്തും ഇപ്പോഴില്ലാത്തത്.\nഅന്ന് ഓണത്തിനിടയ്ക്ക് പുട്ടുകച്ചവടത്തിനും ദേ മാവേലി കൊമ്പത്തിനും എടുത്ത പണി മതി ഇന്ന് ഒരു സിനിമയെടുക്കാൻ. അതിൽ ഫ്രെയിം ടു ഫ്രെയിം തമാശ വേണം. അതിന്റെ പകുതി ജോലി ചെയ്താൽ ഒരു നല്ല സിനിമ ചെയ്യാനാകും. ഇപ്പോൾ സിനിമയിൽ ഒരു പാട് നല്ല ഓഫറുകളുണ്ട്. അപ്പോഴത് ചെയ്യേണ്ടല്ലോ. നമ്മളൊക്കെ ഒരു പാട് കഞ്ഞി കുടിച്ച് മടുത്ത ശേഷമാണ് ഇപ്പോഴീ ബിരിയാണി തിന്നുന്നത്. ബിരിയാണി തിന്നാൻ കൊതിക്കുന്നവരല്ലേ നമ്മൾ. ഇനി അതൽപ്പം കഴിക്കട്ടെ - നാദിർഷയുടെ ആലങ്കാരികമായ വാക്കുകൾ.\nഇന്ന് കാണുന്ന നാദിർഷയ്ക്ക് പറയാൻ ഒരുപാട് കഥകളുണ്ട്. പ്രയത്നത്തിന്റെ.\nഒരു പാട് ഡൗൺ ടു എർത്തായിട്ട് വന്നവനാണ് ഞാൻ. വീട്ടിൽ ഞങ്ങൾ അഞ്ചുപേരായിരുന്നു. ഒരു പെണ്ണും നാലാണും. മൂത്തത് ഞാൻ. ഏറ്റവും ഇളയത് സമദ്. എന്റെ താഴെ ഷൈല, പിന്നെ സാലിയും ഷൗക്കത്തും. ഇവരിലൊരാൾ ടെലിവിഷനിലാണ്. മറ്റൊരാൾ സൗണ്ട് എഞ്ചിനീയറാണ്. രണ്ട് പേരും നന്നായി പാടും.\nദിലീപുമായി ഒരുമിച്ചൊരു പ്രൊജക്ട്\nഅതിനുള്ള സമയം വരുമ്പോൾ ദിലീപുമായി സിനിമ ചെയ്യും. ഇടയ്ക്ക് ആലോചനകൾ ഉണ്ടായിരുന്നു. പക്ഷേ നല്ല കഥ വരട്ടെ. അത് സംഭവിക്കും.\nമമ്മൂക്കയുമൊത്തുള്ള സിനിമയുടെ സൂചനയല്ലേ ആഷിഖ് ഉസ്മാനുമൊത്തുള്ള ഫോട്ടോ\nമമ്മൂക്കയുമായും ലാലേട്ടനുമായും സിനിമ ചെയ്യുക എന്നത് വലിയ ആഗ്രഹങ്ങളിലൊന്നാണ്. ആഷിഖ് ഉസ്മാനുമായി ഒരുമിച്ചുള്ള ചിത്രത്തിന്റെ കാരണം മറ്റൊന്നാണ്. ആഷിഖ് ഉസ്മാന്റെ സിനിമ അള്ള് രാമേന്ദ്രന്റെ പാട്ടുസീനിൽ ഡയറക്ടറായി ഞാൻ അഭിനയിച്ചിട്ടുണ്ട്. അഭിനയിക്കാൻ പോയ ആ സമയത്ത് എടുത്ത ചിത്രം മാത്രമാണത്. മമ്മൂക്കയുമായുള്ള സിനിമ ആഗ്രഹമാണ്. ഇൻഷാ അല്ലാഹ്.\nജീവിതത്തിൽ ഏറ്റവും കടപ്പാടുള്ള വ്യക്തികൾ\nആദ്യത്തെ കടപ്പാട് പടച്ചോനോടാണ്. സ്വപ്നം കണ്ട സ്ഥലത്ത് തന്നെ എത്തിച്ചതിന്. പിന്നെ ബാപ്പയോടാണ്. മോനെ പാട്ടുകാരനാക്കാൻ ബാപ്പ ഏറെ കൊതിക്കുകയും ശ്രമിക്കുകയും ചെയ്തിരുന്നു. ഉമ്മ നല്ല പാട്ടുകാരിയായിരുന്നു. കുടുംബത്തിൽ നടക്കുന്ന ചടങ്ങുകളിൽ ഉമ്മ പാടുമായിരുന്നു. പിന്നെ എന്റെ അമ്മാവന്മാര്, സിനിമയിൽ ആദ്യമായി എന്നെ കൊണ്ടെത്തിച്ച കൊച്ചിൻ ഹനീഫിക്കയോട്. ഭീഷ്മാചാര്യർ എന്ന സിനിമ. പിന്നെ ദിലീപുമായി കാസറ്റ് ചെയ്തിരുന്ന കാലത്ത് ഒപ്പം നിന്നവർ. മാനത്തെ കൊട്ടാരത്തിൽ അഭിനയിപ്പിച്ച സംവിധായകനും ഒപ്പമുള്ളവരും. പിന്നെ എന്നെ മിമിക്രിക്കാരനാക്കിയവർ. ഇവരെക്കാൾ കടപ്പാടുള്ളവരുണ്ട്. പടച്ചോൻ കഴിഞ്ഞാൽ പിന്നെ ഏറ്റവുമധികം കടപ്പാട് പ്രേക്ഷകരോടാണ്. പെർഫോമൻസ് മാത്രം പോരല്ലോ, പ്രേക്ഷകരില്ലെങ്കിൽ... അവരുടെ സ്നേഹമില്ലെങ്കിൽ നമ്മളില്ല.\nമിമിക്രിയിൽ സംവിധായകനിലേക്കുള്ള നാൾ വഴികൾ കലാഭവനിൽ നിന്നാണോ തുടങ്ങിയത്\nകലാഭവനിൽ ചെറുപ്പത്തിൽ പാട്ടുപഠിക്കാൻ പോയിട്ടുണ്ട്. അതിൽ അഭിമാനമുണ്ട്. എന്നാൽ ദിലീപ്, ജയറാം, കലാഭവൻ മണി എന്നിവരെപ്പോലെ കലാഭവനിൽ നിന്നും വന്നതല്ല. സാനിസ കുറുശേരിയിൽ നിന്നും വന്ന ആളാണ് ഞാൻ. രമേശ് കുറുവശേരി, ജോർജ്, സന്തോഷ് കുറുവശേരി എന്നിവരുടെ കൂടെ. അവിടെ നിന്നും കൊച്ചിൻ ഓസ്കാർ. അബിയുടെ കൂടെ കൊച്ചിൻ സാഗർ, പിന്നെ കൊച്ചിൻ യൂണിവേഴ്സൽ. അതിന് ശേഷം സ്വന്തം പേരിൽ നാദിർഷോ എന്ന ശീർഷകത്തിൽ പരിപാടികൾ തുടങ്ങി. സത്യത്തിൽ മിമിക്രിയിൽ നിന്നും സിനിമയിലെത്തിയവരാണ് ഫാസിൽ, നെടുമുടി വേണു, മമ്മൂട്ടി തൊട്ട് ജയറാം വരെയുള്ളവർ.\nഇവരുണ്ടാക്കിയ പ്രചോദനം ഏറെ വലുതാണ്. ജയറാമും ദിലീപുമാണ് ശരിക്കും മിമിക്രിക്കാർക്ക് സിനിമയിൽ വാല്യു ഉണ്ടാക്കിയത്. സിദ്ദീഖ്-ലാൽ, റാഫി മെക്കാർട്ടിൻ, ഷാഫി അങ്ങനെയുള്ള സംവിധായകരും മിമിക്രിയിൽ നിന്നും വന്ന് ഹിറ്റുകൾ സൃഷ്ടിച്ചവരാണ്. ഞാൻ സംവിധാനം പഠിക്കാൻ പോയിട്ടില്ല. സ്വന്തം ചെലവിൽ കാശ് കൊടുത്ത് മിമിക്രി കാസറ്റുകൾ സംവിധാനം ചെയ്താണ് ഞാൻ സംവിധാനം പഠിച്ചതും അത് ചെയ്തതും. അന്ന് കിട്ടിയ ഭാഗ്യം ലാലേട്ടൻ, മമ്മൂക്ക, ജയറാം, ദിലീപ്, സുരേഷ് ഗോപി എന്നിവരെല്ലാവരെയും വെച്ച് ഷൂട്ട് ചെയ്യാനായി എന്നതാണ്.\nബാപ്പയുടെ മരണം മറക്കാനാവാത്ത അനുഭവമാണ്. മരണം വരെ വലിയ കരുത്തായിരുന്നു ബാപ്പ.(നാദിർഷയുടെ വാക്കുകൾ മുറിഞ്ഞു. ബാപ്പയെ എത്രമാത്രം നെഞ്ചേറ്റുന്നുവെന്ന് വാക്കുകളിൽ പ്രകടം). എന്റെ മരണം വരെ ആ ഓർമ്മ മായാതെ നിലനിൽക്കും. പിന്നെ ഇപ്പോൾ വായി മനസറിയാതെ വന്നു ഭവിച്ച പരാതികൾ. നമ്മുടെ മുന്നോട്ടുള്ള ചുവട് വെപ്പിൽ ഒരിക്കലും പ്രതീക്ഷിക്കാത്തതായിരുന്നു അവയെല്ലാം. പടച്ചോനിൽ വിശ്വസിക്കുന്നത് കൊണ്ട് മാത്രമാണ് ആ വിഷമത്തിൽ നിന്നെല്ലാം മോചനം നേടാനായത്.16-ാം വയസിൽ ബാപ്പ സുലൈമാൻ മരിച്ചു. പിന്നീട് 18-ാം വയസിൽ ആശ്രിത നിയമനമായി ബാപ്പയുടെ തന്നെ ജോലിക്ക് കയറി. സുഹറയാണ് എന്റെ ഉമ്മ. ഭാര്യ ഷാഹിന. മക്കളിൽ ആയിഷ പ്ലസ് ടുവിനും ഖദീജ ഒമ്പതിലും പഠിക്കുന്നു.\nനാദിർഷ പറഞ്ഞു നിർത്തി. കഷ്ടപ്പാടും പ്രതിസന്ധികളും നിറഞ്ഞ ജീവിതത്തിന്റെ കനൽവഴികൾ താണ്ടിയ ഒർമ്മകളെക്കുറിച്ച്. മനസാ വാചാ അറിയാതെ വരുന്ന ആക്ഷേപങ്ങൾക്കിടയിൽ അദ്ദേഹത്തിന് കരുത്തേകുന്നത് അചഞ്ചലമായ ദൈവ വിശ്വാസവും ബാപ്പയെക്കുറിച്ചുള്ള ഓർമ്മകളും, പ്രേക്ഷകരുടെ സ്നേഹവും തന്നെയാണ്. മേരാ നാം ഷാജി എന്ന പുതിയ സിനിമയുടെ തിരക്കുകളിലേക്ക് കടക്കുകയാണയാൾ. ഒടുവിൽ ആ സിനിമയും വിജയകിരീടം ചൂടുമ്പോൾ അയാളുടെ മനസും അഭിമാനത്തോടെ പറയും. ‘മേരാ നാം നാദിർഷ‘.\nRead more topics: kerala, dirctor, actor, Nadirsha\ninterview with Nadirsha


തത്തംപള്ളി വാര്‍ഡ്: ആലപ്പുഴയില് കന്നുകാലികള്‍ക്ക് കുളമ്പുരോഗം പടരുന്നു; പ്രതിരോധിക്കാന് തീവ്രയജ്ഞം\nആലപ്പുഴയില് കന്നുകാലികള്‍ക്ക് കുളമ്പുരോഗം പടരുന്നു; പ്രതിരോധിക്കാന് തീവ്രയജ്ഞം\nകേരളത്തില് കുളമ്പുരോഗ പ്രതിരോധ തീവ്രയജ്ഞം 2011 ഡിസംബര് ആറു മുതല് 30 വരെ കേരള സര്‍ക്കാരിന്റെ മൃഗസംരക്ഷണ വകുപ്പു നടത്തുന്നു. കാലികള്‍ക്കു രക്ഷ അതിലൂടെ ഭക്ഷ്യ സുരക്ഷ എന്ന ലക്ഷ്യത്തോടെയാണ് കേന്ദ്ര സര്‍ക്കാര് സഹായത്തോടെ സംസ്ഥാന സര്‍ക്കാര് നടപ്പിലാക്കുന്ന പദ്ധതി. ഗോരക്ഷയുടെ ഭാഗമായി മൃഗസംരക്ഷണ വകുപ്പ് ഉദ്യോഗസ്ഥര് വീടുകളില് എത്തി കന്നുകാലികള്‍ക്കു കുത്തിവയ്പ്പു നടത്തും. കുളമ്പുരോഗ വിമുക്ത കേരളത്തിനായിട്ടാണ് പരിശ്രമം.\nഇതേസമയം, ക്ഷീരകര്‍ഷകരെ ദുരിതത്തിലാക്കി കുട്ടനാട്ടിലും ആലപ്പുഴ പട്ടണത്തിലും കുളമ്പുരോഗം വ്യാപകമാകുന്നതായാണ് റിപ്പോര്‍ട്ട്. മൃഗസംരക്ഷണവകുപ്പ് കോടിക്കണക്കിനു രൂപ ചെലവഴിച്ച് വര്‍ഷംതോറും നടത്തുന്ന പ്രതിരോധ കുത്തിവയ്പ് പ്രയോജനപ്പെടാത്തതാണ് രോഗം വ്യാപകമാകാന് കാരണമെന്നു ആക്ഷേപമുണ്ട്. രോഗം ബാധിക്കുന്ന പശുക്കളുടെ പാല് ഉത്പാദനം കുത്തനെ കുറയും. കുളമ്പ് പൊട്ടുന്നതും പഴുക്കുന്നതും കടുത്തപനിയും വായില്‍നിന്ന് ഉണ്ടാകുന്ന നീരൊലിപ്പും നാക്കിലെ തൊലി പോകുന്നതും രോഗബാധയുടെ ലക്ഷണങ്ങളാണ്. കുളമ്പുരോഗ പ്രതിരോധ കുത്തിവയ്പിന്റെ സംസ്ഥാനതല ഉദ്ഘാടനം കഴിഞ്ഞ് മാസങ്ങള് കഴിഞ്ഞിട്ടും നാട്ടിന്‍പുറങ്ങളില് കുത്തിവയ്പ് എടുത്തുതുടങ്ങിയിട്ടില്ലെന്ന് ക്ഷീരകര്‍ഷകര് പറയുന്നു. മരുന്നിന് ഗുണനിലവാരമില്ലാത്തതാണെന്നും പരാതി ഉയര്‍ന്നിട്ടുണ്ട്. രോഗം ബാധിച്ച പശു ആരോഗ്യം വീണ്ടെടുത്ത് പാല് ഉത്പാദിപ്പിച്ചു തുടങ്ങണമെങ്കില് മാസങ്ങള് വേണ്ടിവരും. അതുകൊണ്ടുതന്നെ പശുക്കളിലെ കുളമ്പുരോഗം സാധാരണക്കാരായ ക്ഷീരകര്‍ഷകരെ കടക്കെണിയിലാക്കും. രോഗബാധയുണ്ടായ പശുക്കളുടെ ചികിത്സാസഹായമായി കഴിഞ്ഞകാലങ്ങളില് ക്ഷീര ക്ഷേമനിധി ബോര്‍ഡ് നല്‍കിയിരുന്ന തുക ഇത്തവണ നല്‍കിയില്ലെന്നും കര്‍ഷകര് പരാതിപ്പെടുന്നു. കടം വാങ്ങി പശുവളര്‍ത്തല് നടത്തുന്ന നിരവധി കര്‍ഷകരാണ് കുട്ടനാട്ടിലും പരിസരപ്രദേശങ്ങളിലുമുള്ളത്. ക്ഷീരമേഖലയ്ക്ക് കടുത്ത ഭീഷണി ഉയര്‍ത്തുന്ന തരത്തില് വ്യാപകമാകുന്ന കുളമ്പുരോഗം തടയുന്നതിന് മൃഗസംരക്ഷണ വകുപ്പും സര്‍ക്കാരും ജില്ലാ ഭരണകൂടവും അടിയന്തര നടപടി സ്വീകരിക്കണമെന്നാണ് ക്ഷീരകര്‍ഷകരുടെ ആവശ്യം.\nഇന്‍ഷ്വര് ചെയ്ത കന്നുകാലികള് കുളമ്പുരോഗം വന്നു ചത്താല് നഷ്ടപരിഹാരം നല്കാത്ത നടപടി പുനഃപരിശോധിക്കണമെന്ന് ആലപ്പുഴ പട്ടണത്തിലെ പ്രമുഖ ക്ഷീരകര്‍ഷകനായ ജിനോ ജി. മാളിയേക്കല് ആവശ്യപ്പെട്ടു.\nAnonymousDecember 9, 2011 at 10:39 PMഹ്ട്ട്പ്://വ്വ്വ്.മത്രുഭുമി.കൊമ്/അലപ്പുഴ/നെവ്സ്/1325480-ലൊകല്‍നെവ്സ്-ആലപ്പുഴ-%ഏ0%ബ്ബ്4%86%ഏ0%ബ്ബ്4%ബ്ബ്2%ഏ0%ബ്ബ്4%ആആ%ഏ0%ബ്ബ്5%8ഡ്%ഏ0%ബ്ബ്4%ആആ%ഏ0%ബ്ബ്5%81%ഏ0%ബ്ബ്4%ബ്ബ്4.ഹ്റ്റ്മ്ല്കുളമ്പുരോഗം; വിദഗ്ധസംഘം പരിശോധന നടത്തിപ്പൊസ്റ്റെദ് ഒന്: 09 ഡെക് 2011ആലപ്പുഴ: ജില്ലയിലെ കുളമ്പുരോഗ ബാധിതപ്രദേശങ്ങള് ജില്ലാമൃഗസംരക്ഷണ ഓഫീസര് എസ്.മുരളീകൃഷ്ണന്, ചീഫ് വെറ്ററിനറി ഓഫീസര് ഡോ.പി.ജി.ജോയി, എപ്പിഡമിയോളജിസ്റ്റ് ഡോ.പി.രാജീവ് എന്നിവരുടെ നേതൃത്വത്തിലുള്ള വിദഗ്ധസംഘം സന്ദര്‍ശിച്ചു. രോഗപ്രതിരോധപ്രവര്‍ത്തനങ്ങള് ഡോക്ടര്‍മാര് വിലയിരുത്തി. ആലപ്പുഴ നഗരസഭാ പ്രദേശത്തും പുളിങ്കുന്ന്, നെടുമുടി, കൈനകരി, ചമ്പക്കുളം, തുറവൂര്, പുന്നപ്ര സൗത്ത്, പുന്നപ്ര നോര്‍ത്ത്, ആര്യാട്, വീയപുരം എന്നീ പഞ്ചായത്തുകളിലുമാണ് കന്നുകാലികള്‍ക്ക് നേരിയ തോതില് കുളമ്പുരോധബാധ ഉണ്ടായത്. ലബോറട്ടറി പരിശോധനയ്ക്കുള്ള സാമ്പിളുകള് ശേഖരിച്ച സംഘം വളരെ വീര്യംകുറഞ്ഞ കുളമ്പുരോഗബാധയാണ് ഉണ്ടായിട്ടുള്ളതെന്ന് അറിയിച്ചു. രോഗം പടര്‍ന്നുപിടിക്കാനുള്ള സാധ്യത കുറവാണ്. രോഗം ബാധിച്ച കന്നുകാലികളെ ചികിത്സിക്കാനുള്ള എല്ലാ സംവിധാനങ്ങളും മൃഗാശുപത്രികളില് ഒരുക്കിയിട്ടുണ്ട്. ആശുപത്രികളില് ലഭ്യമല്ലാത്ത മരുന്നുകള് പൊതുവിപണിയില്‍നിന്നു വാങ്ങി ഉപയോഗിക്കാന് വെറ്ററിനറി സര്‍ജന്‍മാര്‍ക്ക് നിര്‍ദേശം നല്‍കിയിട്ടുണ്ട്. കുളമ്പുരോഗം ബാധിച്ച കന്നുകാലികളെ മറ്റു കന്നുകാലികളില്‍നിന്ന് മാറ്റി കെട്ടുന്നതു നന്നായിരിക്കും. കുളമ്പുരോഗ പ്രതിരോധകുത്തിവയ്പ് ആരംഭിച്ചിട്ടുണ്ട്. രോഗബാധയുള്ള വീടുകളില് നിന്നുനിശ്ചിത അകലം പാലിച്ച് കുത്തിവയ്പു നടത്താനാണ് നിര്‍ദേശം. പ്രതിരോധ കുത്തിവയ്പിനായി മൃഗസംരക്ഷണ വകുപ്പ് ഉദ്യോഗസ്ഥര് വരുമ്പോള് പൊതുജനങ്ങള് അവരുമായി സഹകരിക്കണമെന്ന് അധികൃതര് അറിയിച്ചു.കുളമ്പുരോഗം മൂലം കന്നുകാലികള് ചത്തതായി റിപ്പോര്‍ട്ടൊന്നും ലഭിച്ചിട്ടില്ല. രോഗം ബാധിച്ച കന്നുകാലികള് മരണപ്പെട്ടാല് ചികിത്സിച്ച ഡോക്ടറെ കൊണ്ട് പോസ്റ്റുമോര്‍ട്ടം പരിശോധന നടത്തിയതിനു ശേഷമേ മറവുചെയ്യാവൂ. കര്‍ഷകര്‍ക്കുണ്ടാകുന്ന ബുദ്ധിമുട്ടുകള് ജില്ലാ വെറ്ററിനറി കേന്ദ്രത്തിലെ ചീഫ് വെറ്ററിനറി ഓഫീസര് ഡോ.പി.ജി.ജോയിയെ നേരിട്ട് അറിയിക്കാം. ഫോണ്: 0477 2241633, 9447348351.ReplyDeleteAdd commentLoad more...


മുടി കൊഴിച്ചിൽ ഉള്ളവർ കാണുക ഉറപ്പായും നിങ്ങൾക്ക് ഉപകാരപ്പാടും...!! - Oman Job Vacancy\nമുടി കൊഴിച്ചിൽ ഉള്ളവർ കാണുക ഉറപ്പായും നിങ്ങൾക്ക് ഉപകാരപ്പാടും…!!\nBy Soumya KS\t Last updated Dec 16, 2021\nമുടി കൊഴിച്ചിൽ ഉള്ളവർ കാണുക ഉറപ്പായും നിങ്ങൾക്ക് ഉപകാരപ്പാടും...!!\nമുടി കൊഴിച്ചിൽ ഉള്ളവർ കാണുക ഉറപ്പായും നിങ്ങൾക്ക് ഉപകാരപ്പാടും…!! നമ്മുടെ സൗന്ദര്യസംരക്ഷണ ഘടകങ്ങളിൽ പ്രധാനപ്പെട്ടതാണ് മുടി. കണങ്കാൽ വരെ സമൃദമായ നല്ല ഇടതൂർന്ന മുടി ആഗ്രഹിക്കാത്തവർ ആരും തന്നെ ഉണ്ടായിരിക്കുകയില്ല. മുടി വളരുന്നതിനായി മാർക്കറ്റിൽ നിരവധി എണ്ണകൾ ലഭ്യമാണ്. എന്നാൽ ഇത്തരത്തിൽ ലഭിക്കുന്ന എണ്ണകൾ മുഴുവനും വാങ്ങി പരീക്ഷിക്കുന്നവരായിരിക്കും മിക്കവരും.\nഎന്നാൽ ഇതൊന്നും മിക്കപ്പോഴും ഫലം കാണാറില്ല എന്നതാണ് സത്യം. മാത്രവുമല്ല ചിലപ്പോൾ ഇത് മുടി കൂടുതലായി കൊഴിയുന്നതിനും കാരണമായേക്കാം. മുടി വളർച്ചയുടെ കാര്യത്തിലും ശിരോചര്‍മത്തിലെ രക്തപ്രവാഹം വര്‍ദ്ധിപ്പിയ്ക്കുന്നത്തിനും എല്ലാം മുടിയിൽ തേക്കുന്ന എണ്ണ മസാജ് ചെയ്യുന്നതിൽ നല്ലൊരു പങ്കുണ്ട്.\nമാറി വരുന്ന കാലാവസ്ഥ, പരിസ്ഥിതി മലിനീകരണം, കഴിക്കുന്ന ഭക്ഷണങ്ങൾ, മാനസിക സമ്മർദം തുടങ്ങി പല കാരണങ്ങളാൽ നമുക്ക് മുടി കൊഴിച്ചിൽഉണ്ടാകാറുണ്ട്. ചെറിയ രീതിയിൽ എണ്ണയുടെ കാര്യത്തിൽ ശ്രദ്ധിക്കുകയാണെങ്കിൽ നമുക്കും നല്ല ഇടതൂർന്ന മുടി ലഭ്യമാക്കാം. മാത്രവുമല്ല മുടിയുടെ പ്രശ്നങ്ങൾ പരിഹരിക്കുന്നതിനും താരൻ മറുവാനുമെല്ലാം നമുക്ക് വീട്ടിൽ തന്നെ എപ്പോഴും കിട്ടുന്ന ചില സാധനങ്ങൾ മതിയാകും.\nവിശദമായി വീഡിയോയിൽ പറയുന്നുണ്ട്. ഈ വീഡിയോ നിങ്ങൾക്ക് ഇഷ്ടമായാൽ ലൈക് ചെയ്യാനും ഷെയർ ചെയ്യാനും മറക്കരുത്. കൂടുതല് വീഡിയോകള്‍ക്കായി Health Talk ചാനല് Subscribe ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. video credit : Health Talk\nമൂത്രത്തിൽ പഴുപ്പ് ഒരിക്കലും വരില്ല ഈ കാര്യം ശ്രദ്ധിച്ചാൽ…!!\nഅന്നനാളത്തിലെ കാൻസർ രോഗ ലക്ഷണങ്ങൾ അവഗണിക്കരുത്…!!\nഫാറ്റി ലിവറും കരൾ രോഗങ്ങളും കാരണങ്ങൾ ഇവയൊക്കെയാണ്…!! യഥാർത്ഥ കാരണവും…\nപൈൽസ് ഒരു ദിവസം കൊണ്ട് സുഖപ്പെടുത്താം…!!\nമലബന്ധം എങ്ങനെ മരുന്നില്ലാതെ നാച്ചുറൽ ആയി പരിഹരിക്കാം…?\nകൈ തരിപ്പും, വേദനയും എളുപ്പം മാറാൻ വീട്ടിൽ വെച്ച് ചെയ്യാവുന്ന കാര്യങ്ങൾ…!!


ബസ് കണ്ടക്ടറായ അമ്മയാണ് മനസില്, ഐപിഎല്ലിലെ ഭാഗ്യക്കേട് മറികടക്കണം; ഫൈനലില് ഹീറോയാവാന് അങ്കലോക്കര് - Samakalika Malayalam\nബസ് കണ്ടക്ടറായ അമ്മയാണ് മനസില്, ഐപിഎല്ലിലെ ഭാഗ്യക്കേട് മറികടക്കണം; ഫൈനലില് ഹീറോയാവാന് അങ്കലോക്കര്\nBy സമകാലിക മലയാളം ഡെസ്‌ക് | Published: 07th February 2020 02:51 PM |\nLast Updated: 07th February 2020 02:51 PM | A+A A- |\nമുംബൈ: ഐപിഎല് പതിമൂന്നാം സീസണ് സ്വപ്‌നം കണ്ട 971 കളിക്കാരുടെ കൂട്ടത്തില് അഥര്‍വയുമുണ്ടായി. ജൂനിയര് ഏഷ്യാ കപ്പിലെ ഇടംകയ്യന് സ്പിന്നറുടെ മികവ് കൂടി മുന്‍പിലേക്ക് വരുമ്പോള് ഐപിഎല് സ്വപ്‌നം കാണാനുള്ള അവകാശം അങ്കലോക്കറിനുണ്ടായി. പക്ഷേ സാങ്കേതികത്വം അവിടെ തിരിച്ചടിച്ചു.\nബസ് കണ്ടക്ടറായ അമ്മക്ക് ഇനിയങ്ങോട്ട് വിശ്രമ ജീവിതം നല്‍കുകയായിരുന്നു ഐപിഎല്ലിലൂടെ അങ്കലോക്കര് കണ്ട സ്വപ്‌നങ്ങളിലൊന്ന്. 20 ലക്ഷം രൂപ അടിസ്ഥാന വിലയും അങ്കലോക്കറിന് നിശ്ചയിച്ചെങ്കിലും ലിസ്റ്റ് എ ക്രിക്കറ്റ് കളിച്ചിട്ടില്ലെന്നത് അങ്കലോക്കറിന് അവിടെ തിരിച്ചടിയായി.\nഏതാനും മാസങ്ങള്‍ക്കിപ്പുറം അങ്കലോക്കറിന് മുന്‍പില് വീണ്ടും അവസരം തെളിയുകയാണ്. അണ്ടര് 19 ലോകകപ്പ് വഴി. ജീവിതം മാറ്റിമറിക്കാന് അങ്കലോക്കറിന് മുന്‍പിലുള്ള അവസരമാണ് അണ്ടര് 19 ലോകകപ്പ് ഫൈനല്. ഓസ്‌ട്രേലിയക്കെതിരായ ക്വാര്‍ട്ടര് ഫൈനലില് അങ്കലോക്കറായിരുന്നു ഇന്ത്യയുടെ ഹീറോ. പൊരുതി നിന്ന് അര്‍ധശതകവും, റണ്‍സ് വിട്ടുകൊടുക്കാന് പിശുക്കിയ ബൗളിങ്ങും ഇന്ത്യയെ തുണച്ചു. ഓസ്‌ട്രേലിയക്കെതിരെ ഇന്ത്യന് സ്‌കോര് 200 പോലും കടക്കില്ലെന്ന് തോന്നിച്ചിടത്താണ് അഥര്‍വ ജീവിതത്തിലെ പൊരുതല് കളിക്കളത്തിലേക്കും കൊണ്ടുവന്നത്.\nബൃഹന്‍മുംബൈ ഇലക്ട്രിസിറ്റി സപ്ലെ ആന്‍ഡ് ട്രാന്‍സ്‌പോര്‍ട്ടില് ബസ് കണ്ടക്ടറാണ് അഥര്‍ഴ അങ്കലോക്കറിന്റെ അമ്മ വൈദേഹി. രാവിലത്തെ ഡ്യൂട്ടി കഴിഞ്ഞ് തിരിച്ചെത്തിയാല് ഒരു മുറി മാത്രമുള്ള വീട്ടില് വൈകുന്നേരം ട്യൂഷന് തിരക്കുകള്. ഐപിഎല്ലില് അവസരം നഷ്ടമായത് അങ്കലോക്കറിനെ നിരാശപ്പെടുത്തിയിരുന്നെന്ന് അമ്മ പറയുന്നു.\nബസ് കണ്ടക്ടറും ക്ലബ് ക്രിക്കറ്ററുമായിരുന്ന അങ്കലോക്കറിന്റെ പിതാവ് അവന് പത്ത് വയസായപ്പോള് മരിച്ചു. ജീവിതത്തില് പ്രതിസന്ധികളുമായി മുന്‍പോട്ടുപോവുന്ന അങ്കലോക്കറിനെ പോലുള്ളവര്‍ക്ക് തോല്‍വി ഭയം വലുതാണ്. ക്രിക്കറ്റില് നിന്ന് സ്ഥിരമായ വരുമാനം അങ്കലോക്കര് ഉറപ്പിക്കുന്നത് വരെ താന് ബസ് കണ്ടക്ടര് ജോലി തുടരുമെന്നാണ് അമ്മ പറയുുന്നത്.\nഐപിഎല് അഥര്‍വ അങ്കലോക്കര് അണ്ടര് 19 ലോകകപ്പ്


അതിഭാവുകത്വങ്ങളും വെച്ചുകെട്ടലുകളുമെല്ലാം ആളുകള്‍ക്ക് മടുത്തു; തൃശ്ശിവപേരൂര് ക്ലിപ്തത്തിന്റെ സംവിധായകന് രതീഷ് കുമാര്/അഭിമുഖം\n2 July 2017 2:58 PM GMT\nആസിഫ് അലി നായകനായി എത്തുന്ന ഏറ്റവും പുതിയ ചിത്രമായ തൃശ്ശിവപേരൂര് ക്ലിപ്തത്തിന്റെ ട്രെയിലര് കഴിഞ്ഞ ദിവസമാണ് പുറത്തിറങ്ങിയത്. സോഷ്യല് മീഡിയയില് വലിയ തോതില് ചര്‍ച്ച ചെയ്യപ്പെട്ട് കഴിഞ്ഞിരിക്കുകയാണ് ചിരിയുടെ സാമ്പിള് വെടിക്കെട്ടായ ട്രെയിലര്. നവാഗതനായ രതീഷ് കുമാര് സംവിധാനം ചെയ്യുന്ന ചിത്രത്തിന് പി.എസ് റഫീഖ് ആണ് തിരക്കഥയൊരുക്കുന്നത്. ആമേന് എന്ന സൂപ്പര്‍ഹിറ്റ് ചിത്രത്തിന്റെ നിര്‍മാതാക്കളായ ഫരീദ് ഖാന്റെയും ഷലീല് അസീസിന്റെയും ഉടമസ്ഥതയിലുള്ള വൈറ്റ്‌സാന്‍ഡ്‌സ് മീഡിയ ഹൗസ് ആണ് ചിത്രം നിര്‍മ്മിക്കുന്നത്. തൃശ്ശിവപേരൂര് ക്ലിപ്തമെന്ന സിനിമയുടെ വിശേഷങ്ങള് സംവിധായകന്\nരതീഷ് കുമാര്, മാധ്യമ പ്രവര്‍ത്തക അനു ചന്ദ്രയുമായി പങ്കുവയ്ക്കുന്നു.\nഅനു ചന്ദ്ര: തൃശ്ശിവപേരൂര് ക്ലിപ്തം, പുതുമ നിലനിര്‍ത്തുന്ന പേരിന് പുറകിലെ സാധ്യതയെ വിശദീകരിക്കാമോ\nരതീഷ് കുമാര്: ക്ലിപ്തം, പഴയ ഒരു മലയാള വാക്കാണത്. ഈ വട്ടത്തിലുള്‍പ്പെടുന്നു എന്ന അര്‍ത്ഥം വരുന്ന വാക്ക്. അതായത് പൊതുവില് നമ്മള് പറയാറുണ്ട് ഫെഡറല് ബാങ്ക് ആലുവാ ക്ലിപ്തം എന്നൊക്കെ. അതിനര്‍ത്ഥം ആലുവാ ഫെഡറല് ബാങ്കിന്റെ ഡീല്‍സെല്ലാം ഈ സ്ഥാപനത്തിലാണ് എന്നാണ്. ക്ലിപ്തം എന്ന വാക്കിനെ ഇംഗ്ലീഷില് നമുക്ക് ലിമിറ്റഡ് എന്ന് പറയാം. അതായത് ഈ വട്ടത്തില് മാത്രം നടക്കേണ്ടത്, ഈ വട്ടത്തില് മാത്രം പറയേണ്ടത്, ഈ വട്ടത്തിലുള്‍പ്പെടേണ്ടത് എന്നൊക്കെയാണ് അര്‍ത്ഥമാക്കുന്നത്. കൂടുതല് വിശദമാക്കിയാല് തൃശ്ശിവപേരൂറെന്ന പ്രദേശത്തിന്റെയുളളില് നടക്കുന്ന കഥയെന്ന് പറയാം.\nഅനു: ചിത്രത്തിന്റെ കഥാഗതി തൃശ്ശൂരുമായി ചേര്‍ന്ന് നില്‍ക്കുന്നുവെന്നത് കൂടുതല് വ്യക്തമാക്കുകയല്ലെ സിനിമയുടെ ഈ പേര്?\nരതീഷ്: തൃശൂര് നാടും അതിന്റെ സ്ലാംങും ഒക്കെ ഉള്‍പ്പെടുന്ന, അവിടത്തെ കുറച്ച് ഹ്യൂമര് ഇന്‍സിഡന്‍സൊക്കെ ഉള്‍പ്പെടുന്ന ഒരു ഫാമിലി എന്റെര്‍ടെയിനറാണ് ഈ സിനിമ. ഭയങ്കരമായ സീരിയസ്സോ, തൃശൂരിന്റെ ചരിത്ര സംസ്‌കാരം വിളിച്ചോതുന്ന തലത്തിലോ അല്ല. നേരെ മറിച്ച് തൃശ്ശൂരിന്റെ ഒരു പ്രസന്റ് കണ്ടീഷനില് ഉളള സാധാരണക്കാരില് സാധാരണക്കാരായ ആളുകളുടെ നിത്യജീവിതവും അതിനിടയിലുണ്ടാകുന്ന കുറച്ചു കാര്യങ്ങളും, അങ്ങനത്തെ ഒരു പക്കാ ലോക്കല് മൂഡിലുളള സിനിമയാണ് നമ്മള് പ്ലാന് ചെയ്തത്. വളരെ നര്‍മ്മരസമെന്ന രീതിയിലാണ് സിനിമ എടുത്തത്. ആസിഫ് അലി, അപര്‍ണ്ണ ബാലമുരളി, ചെമ്പന് വിനോദ് എന്നിവരാണ് പ്രധാന കഥാപാത്രങ്ങള്.\nഅനു: അപ്പോഴും ബാക്കി നില്‍ക്കുകയാണ്, എന്തുകൊണ്ട് തൃശ്ശൂര് കഥാവഴിയിലെ ഒഴിച്ചു കൂടാനാവാത്ത ഒരിടമായി എടുത്തു എന്ന ഒരു ചോദ്യം?\nരതീഷ്: ഇവിടെ തൃശൂര് എന്ന ചിന്തയൊക്കെ വരുന്നത് രണ്ടാമതാണ്. ആദ്യം പി.എസ് റഫീഖ് ചെറിയൊരു ത്രെഡാണ് പറയുന്നത്. പിന്നീട് ആ കഥ ഡെവലപ്പ് ചെയ്ത് ഒരു സര്‍ക്കാസ്റ്റിക്ക് മൂഡിലുളള കഥയായി മാറി. അതായത്, തൃശൂര് ടൗണിലും അതിന്റെ പരിസരത്തുമുളള ആളുകള് എന്ത് കാര്യങ്ങളും ഭയങ്കര ഹ്യൂമറോട് കൂടിയാണ് കാണുക. ഒരാള്‍ക്കൊരപകടം പറ്റിയാല് പോലും 'അവന് വീണ് പാടായി'' എന്നാണ് പറയുക. അപ്പോള് എല്ലാത്തിനെയും നര്‍മ്മത്തോട് കൂടി കാണാന് കഴിയുന്ന ഏറ്റവും ബെസ്റ്റ് ആളുകള് തൃശൂരാണ് ഉളളത്. ഇങ്ങനെ ഉളള ഒരു ടൗണിലാണ് ഇതിലെ കഥ നടക്കാന് സാധ്യതയുളളത്. അവിടെ നിന്ന് കൊണ്ട് പറഞ്ഞാലെ ഈ കഥ ഫലവത്തായി ആളുകളിലെത്തൂ. വേറെ എവിടെ നിന്ന് കൊണ്ട് പറഞ്ഞാലും ഈ കഥ സീരിയസ്സും സദാചാര പ്രശ്‌നവുമൊക്കെയുളള ഒന്നായി തീരും. തൃശൂര് നിന്ന് കൊണ്ട് കഥയെ ഫണ്ണിയായി പറയാം.\nഅനു: പി.എസ് റഫീഖ് എന്ന തിരക്കഥാകൃത്തുമായുളള കൂടിച്ചേരലില് നിന്നുകൊണ്ടൊരു സ്‌ക്രിപ്റ്റ് എങ്ങനെ സംഭവിച്ചു?\nരതീഷ്: ഞാന് ആമേന് സിനിമയുടെ ചീഫ് അസോസിയേറ്റായിരുന്നു. ഒരുമിച്ച് വര്‍ക്ക് ചെയ്തപ്പോള് അദ്ദേഹത്തിന്റെ റൈറ്റിംങ് സ്‌റൈറലിഷ്ടമാവുകയും ഒരുമിച്ചൊരു സിനിമ ചെയ്യണമെന്ന് പ്ലാന് ചെയ്യുകയും ചെയ്തു. നാച്വറലായി അടുത്ത സിനിമയെപ്പററി ഡിസ്‌ക്ഷനില് വരികയും ചെയ്തു. ഞങ്ങള് തമ്മില് പെട്ടന്ന് യോജിച്ചു പോന്നു. പുളളിക്കൊരു നാടകത്തിന്റെ പശ്ചാത്തലം ഉണ്ടായിരുന്നു. എനിക്കും ബെയ്‌സായി നാടകം പോലുള്ള പരിപാടികള് ഒക്കെ ഉണ്ടായിരുന്നു. ബെയ്‌സിക്കലി ഞങ്ങള് ഒരു പോലെ ചിന്തിക്കുന്ന ആളുകളാണ്. അപ്പോള് എന്റെ കൂടെ വര്‍ക്ക് ചെയ്യാന് പുളളി കംഫര്‍ട്ടാണെന്നറിയുകയും തുടര്‍ന്നുളള മീറ്റിങ്ങുകളിലത് ഒരു സിനിമ ഫോമിലേക്കെത്തുകയും ചെയ്തു.\nഅനു: ആമേന് എന്ന ശക്തമായ തിരക്കഥയിലെ വിശ്വാസ്യതയും അതിന് പ്രധാന കാരണമായി അല്ലേ?\nരതീഷ്: റഫീഖിലുളള വിശ്വാസം വരുന്നത് ഞാന് ആമേനെന്ന സ്‌ക്രിപ്റ്റ് വായിച്ചപ്പോഴാണ്. അപ്പോള് തന്നെ ഞാന് റഫീഖിനോടും ലിജോയോടും പറഞ്ഞു, ഈയടുത്ത് വായിച്ചതിലെനിക്കേറ്റവും താത്പര്യം തോന്നിയ സ്‌ക്രിപറ്റ് ഇതാണെന്ന്. ഭയങ്കര റീച്ചാകും ഈ സിനിമക്കെന്ന കാര്യത്തില് ഞാന് ഭയങ്കര കോണ്‍ഫിഡന്റായിരുന്നു. അപ്പോള് തന്നെ ഞാന് റഫീഖിനോട് പറയുകയും ചെയ്തു; എനിക്ക് നിങ്ങളുടെ കഥ പറയുന്ന രീതി, ഹ്യൂമറെല്ലാം ഇഷ്ടമായി എന്ന്. എല്ലാം ഫ്രെഷാണെന്ന് മാത്രമല്ല നല്ല ലിറ്റററി ബാക്ക്ഗ്രൗണ്ട് കൂടി ഉളള ആളാണ് റഫീഖ്. അങ്ങനെ ആ സിനിമ പ്രതീക്ഷിച്ചതിലും ഇരട്ടിയായി ആളുകളേറ്റെടുത്തപ്പോള് റഫീഖിലുളള ആത്മവിശ്വാസം ഇരട്ടിച്ചു.\nഅനു: തൃശ്ശിവപേരൂര് ക്ലിപ്തം റിലീസിനും മുമ്പേ തൃശൂരിലെ ആളുകളും ഏറ്റെടുത്തില്ലെ?\nരതീഷ്: എല്ലാം പോസിറ്റീവാണ്. ട്രെയിലര് പുറത്തിറങ്ങിയപ്പൊഴേ ആര്‍പ്പാരവങ്ങളോടെയാണ് മറുപടികള്. ഒരു പരിചയവുമില്ലാത്തവരാണ് വിളിച്ചത്. ഒരു പ്രദേശം കഥാപാത്രമാകുന്നതിന്റെ താത്പര്യം കൂടിയാണാ കാണുന്നത്.\nഅനു: ഏതാണ്ട് പത്ത് വര്‍ഷത്തോളമായി സിനിമയില് നിലനില്‍ക്കുന്ന വ്യക്തിയാണ് താങ്കള്. സിനിമയില് കഴിഞ്ഞ കുറച്ചു വര്‍ഷങ്ങള്‍ക്കിടയില് വലിയ അളവില് വന്ന മാറ്റത്തെ തിരിച്ചറിയാനാകുന്നുണ്ടോ?\nരതീഷ്: മൂന്ന് നാല് വര്‍ഷം കൊണ്ടാണ് മലയാള സിനിമ തകിടം മറിയുന്നത്. ലോഹി സാറിന്റെ കൂടെ വര്‍ക്ക് ചെയ്യുമ്പോഴുളള മലയാള സിനിമയെ അല്ല ഇപ്പോ. ട്രാഫിക്, സാള്‍ട്ട് ആന്‍ഡ് പെപ്പര്, പാസഞ്ചര് അങ്ങനെയുളള, വലിയ താരങ്ങളില്ലാതെ, ചെറിയ താരങ്ങളെ വെച്ച് രസകരമായ രീതിയില് ആഖ്യാനത്തില് വരുത്തിയ മാറ്റം സിനിമക്ക് ഗുണകരമാകുന്നു. പ്രേക്ഷകര് ഒരുപാട് പേര് അത് കാണാന് ഇഷ്ടപ്പെടുന്നു എന്ന തരത്തിലേക്ക് മാറുന്നു. തൊട്ടു മുമ്പ് വരെ വലിയ നായകരും വലിയ സാമ്പത്തികവും വലിയ ഡ്യൂറേഷനും ഉളള സിനിമയാണ് നടന്നു കൊണ്ടിരുന്നത്. അതില് നിന്നെല്ലാം പെട്ടന്നാണ് ഒരു മാറ്റം സംഭവിക്കുന്നത്. വളരെ ചെറിയ ഫലിതങ്ങള്, ചെറിയ രംഗങ്ങള് അങ്ങനെ റിയലിസ്റ്റിക്കായ ലെവലിലേക്കാണ് ഒറ്റയടിക്ക് വലിയൊരു കുത്തൊഴുക്ക് സംഭവിച്ചത്. അന്ന് കണ്ടിരുന്ന സിനിമകളുടെ ഭാവുകത്വം, ടെല്ലിംങ്, ഇമോഷണല് ഇതെല്ലാം മാറി. ഇതെല്ലാം സ്വാഭാവികമായി സംഭവിക്കുന്ന മട്ടില് ആളുകള് സിനിമയെ എടുക്കാന് തയ്യാറാണ്. അതിഭാവുകത്വങ്ങളും വെച്ചുകെട്ടലുകളുമെല്ലാം ആളുകള്‍ക്ക് മടുത്തു, ക്ലീഷെയായി മാറി.\nസിനിമയില് ജോയിന് ചെയ്തിരുന്ന സമയത്തെ സിനിമയല്ല ഇപ്പൊ മനസ്സിലുളളത്. ലോഹിസാറില് നിന്ന് തുടങ്ങി ആമേന്, ഉട്ടോപ്യയിലെ രാജാവ്, അടി കപ്യാരെ കൂട്ടമണി പോലെ നിരവധി സിനിമകളില് വര്‍ക്ക് ചെയ്തു. പിന്നെ യൂ ട്യൂബിലെ ഷോട്ട് ഫിലിം തരംഗമൊക്കെ ഇപ്പോഴാണ് വരുന്നത്. ഞാന് ചെയ്തിരുന്ന മാങ്ങാണ്ടി എന്ന ഷോട്ട് ഫിലിമിന് സംസ്ഥാന അവാര്‍ഡ് ലഭിച്ച സമയത്ത് യൂ ട്യൂബിലെ സാധ്യതകളെ കുറിച്ചുള്ള ബോധം അത്രകണ്ട് പ്രചാരത്തിലില്ലായിരുന്നു. അഗ്‌നിപര്‍വത സ്‌ഫോടനം പോലുളള മാറ്റമാണ് ഇപ്പോള് മൊത്തത്തില് സംഭവിച്ചത്. പ്രൊഡ്യൂസേഴ്‌സ്, ആര്‍ട്ടിസ്റ്റുകള് തുടങ്ങി എല്ലാവരും ഇപ്പോള് പുതിയ സംവിധായകരോടൊപ്പം പ്രവര്‍ത്തിക്കാനും താത്പര്യം പ്രകടിപ്പിക്കുന്നു.\nഅനു: പത്ത് വര്‍ഷങ്ങള്, പല തരത്തിലുളള സംവിധായകരുടെ സഹായിയായി പ്രവര്‍ത്തിച്ചു. പ്രചോദനം ലഭിക്കുന്നത് ആരില് നിന്നാണ്?\nരതീഷ്: ഞാന് ഒരു സംവിധായകന് കീഴില് ഒരു വര്‍ക്കാണ് ചെയ്തു വരാറ്. അത് ഞാന് ബോധപൂര്‍വം സെലക്ട് ചെയ്ത് വരുന്ന ഒന്നാണ്. കാരണം ഒന്നു രണ്ട് മൂന്ന് വര്‍ക്ക് ഒരാള്‍ക്ക് കീഴില് തുടര്‍ച്ചയായി ചെയ്താല് അവരുടെ ഒരു ഫിലിം മെയ്ക്കിംങ് പാറ്റേണ് അവരുടെ കൂടെ വര്‍ക്ക് ചെയ്യുന്നവരിലേക്കെത്താറുണ്ട്. അപ്പോള് ഇന്ന വ്യക്തിയുടെ പ്രൊഡക്ടുമായി സിമിലാരിറ്റി വരും. അത് ഉണ്ടാകരുതെന്ന് പ്ലാന് ചെയ്തു. സീനിയേഴ്‌സിനൊപ്പം വര്‍ക്ക് ചെയ്യുമ്പോള് അവരുടെ അച്ചടക്കം, സെറ്റപ്പ് തുടങ്ങിയവ ഫോളോ ചെയ്യുന്നു. പുതിയ സംവിധായകര്‍ക്കൊപ്പം ആകുമ്പോള് അവര് നിലവിലെ നിയമങ്ങളെ ബ്രെയ്ക്ക് ചെയ്ത് സിനിമ എടുക്കുന്നത് പഠിക്കുന്നു.\nഅനു: സിനിമ എങ്ങനെയാണ് ജീവിതത്തിന്റെ ഒരു ഭാഗമാകുന്നത്?\nരതീഷ്: നന്നേ ചെറുപ്പത്തില് തന്നെ മറ്റെന്തെല്ലാം ഉപേക്ഷിച്ചാലും സിനിമ ഉപേക്ഷിക്കാനാവില്ല എന്ന ചിന്ത വന്ന കാലം തൊട്ടാണ് സിനിമ എന്റെ ജീവിതത്തിന്റെ ഭാഗമാകുന്നത്. ആ ചിന്തയാണ് ഇന്ന് തൃശ്ശിവപേരൂര് ക്ലിപ്തത്തിലെത്തി നില്‍ക്കുന്നത്.\nAparnaBalamurali asif ali ChembanVinod cinema MalayalaCinema mollywood Ratheesh Kumar Thrissivaperoor Kliptham


newman college incident; notice to koya and nasiruddeinനോട്ട\nകൊച്ചി: തൊടുപുഴ ന്യൂമാന്‍കോളേജ് അധ്യാപകന് പ്രൊഫ. ടി ജെ ജോസഫിന്റെ കൈവെട്ടിയ കേസുമായി ബന്ധപ്പെട്ട് പോപ്പുലര്‍ഫ്രണ്ട് ഓഫ് ഇന്ത്യ സംസ്ഥാന പ്രസിഡന്റ് നസ്‌റുദ്ദീന് എളമരത്തിനും ദേശീയസമിതിയംഗം പ്രൊഫ. പി കോയക്കും നോട്ടീസ്. അന്വേഷണസംഘത്തിനു മുന്നില് ഹാജരാകണമെന്നാവശ്യപ്പെട്ടാണ് നോട്ടീസയച്ചിരിക്കുന്നത്.\nനസ്‌റുദ്ദീന് ഈമാസം 12 നും പി കോയ 16 നും ഹാജരാകണമെന്നാണ് അന്വേഷണസംഘം ആവശ്യപ്പെട്ടിരിക്കുന്നത്. അതിനിടെ പോപ്പുലര്‍ഫ്രണ്ട് സംസ്ഥാന ജനറല് സെക്രട്ടറി പി അബ്ദുള്‍ഹമീദ് ഇന്ന് അന്വേഷണസംഘത്തിനു മുന്നില് ഹാജരാകില്ല. ഒരാഴ്ച്ചത്തെ സമയം ആവശ്യപ്പെട്ട് ഹമീദ് കത്തുനല്‍കിയിട്ടുണ്ട്.\nഅതിനിടെ കൈവെട്ടുകേസില് പോലീസ് ലുക്ക്ഔട്ട് നോട്ടീസ് പുറപ്പെടുവിച്ചവരുടെ സ്വത്തുവകകള് കണ്ടുകെട്ടാനുള്ള നീക്കം ആരംഭിച്ചിട്ടുണ്ട്. ബാംഗ്ലൂര് സ്‌ഫോടനക്കേസില് അറസ്റ്റിലായ സര്‍ഫ്രാസ് നവാസുമായി കൈവെട്ടുകേസിലെ പ്രതികള്‍ക്ക് എന്തെങ്കിലും ബന്ധമുണ്ടോ എന്നും പോലീസ് പരിശോധിക്കുന്നുണ്ട്.


വയനാട്ടിൽ ദമ്പതികൾക്ക് നടുറോഡിൽ ക്രൂര മർദനം; ദൃശ്യങ്ങൾ പുറത്ത് | PravasiExpress\nHome Technology Social Media വയനാട്ടിൽ ദമ്പതികൾക്ക് നടുറോഡിൽ ക്രൂര മർദനം; ദൃശ്യങ്ങൾ പുറത്ത്\nവയനാട്ടിൽ ദമ്പതികൾക്ക് നടുറോഡിൽ ക്രൂര മർദനം; ദൃശ്യങ്ങൾ പുറത്ത്\nകല്പറ്റ: വയനാട്ടില് ദമ്പതിമാർക്ക് നടുറോഡില് ക്രൂരമര്‍ദനം. തമിഴ്‌നാട് സ്വദേശികളായ സ്ത്രീക്കും ഭര്‍ത്താവിനുമാണ് മര്‍ദനമേറ്റത്. ഞായറാഴ്ച രാത്രിയായിരുന്നു സംഭവം. മർദിച്ചതിന്റെ കാരണം വ്യക്തമല്ല. പൊലീസ് സ്റ്റേഷനിൽ നിന്ന് 20 മീറ്റർ മാത്രം അകലെയാണ് അക്രമം നടന്നത്. കഴിഞ്ഞ ഞായറാഴ്ചയായിരുന്നു സംഭവം.\nസ്ഥലം കാണാനെത്തിയ തമിഴ്നാട് സ്വദേശികളായ ദമ്പതികളെ . അമ്പലവയല് സ്വദേശിയായ ഓട്ടോ ഡ്രൈവറായ ജീവാനന്ദൻ എന്നയാൾ ക്രൂരമായി മർദിക്കുകയായിരുന്നുവെന്നാണ് സൂചന.സംസാരിക്കുന്നതിനിടെ നിനക്കും വേണോ എന്നു ചോദിച്ച് ജീവാനന്ദൻ യുവതിയുടെ മുഖത്തടിക്കുന്നതു കാണാം. അതോടൊപ്പം യുവതിയെ അസഭ്യം പറയുകയും ചെയ്തു. ജീവാനന്ദിനോടു യുവതി പ്രതിരോധിച്ചതോടെ ഇയാൾ സ്ഥലം വിടുകയായിരുന്നു. ദമ്പതികൾക്കെതിരെ നടന്ന ആക്രമണം കണ്ടു നിന്നവരാണു മർദനത്തിന്‍റെ ദൃശ്യങ്ങൾ ഫോണിൽ പകർത്തി സാമൂഹ്യമാധ്യമങ്ങളിൽ പങ്കുവച്ചത്. വിഡിയോ കഴിഞ്ഞദിവസം മുതൽ സാമൂഹികമാധ്യമങ്ങളിൽ പ്രചരിച്ചിരുന്നു.\nസംഭവത്തില് പരാതി ലഭിക്കാത്തതിനാല് പോലീസ് കേസെടുത്തില്ല. അതേസമയം, വീഡിയോ വ്യാപകമായി പ്രചരിച്ചതോടെ ജില്ലാ പോലീസ് മേധാവി സംഭവത്തില് അന്വേഷണം നടത്തുന്നുണ്ട്.മർദനത്തിനു പിന്നാലെ ദമ്പതികളേയും ജീവാനന്ദനെയും പൊലീസ് സ്റ്റേഷനിലേക്കു വിളിപ്പിച്ചിരുന്നെന്നു സൂചനയുണ്ട്. എന്നാൽ പരാതി നൽകാൻ ദമ്പതികൾ തയാറായില്ല.\nPrevious articleഇറാന് പിടിച്ചെടുത്ത ബ്രിട്ടീഷ് എണ്ണക്കപ്പലിലെ ദൃശ്യങ്ങൾ പുറത്ത്; വിഡിയോയിൽ മലയാളിയും\nNext articleപ്രസവം നിര്‍ത്തല് ശസ്ത്രക്രിയയ്ക്ക് എത്തിയ നഴ്‌സ് മരിച്ചു; ചികിത്സ പിഴവെന്ന് ബന്ധുക്കൾ\nപൂജ്യം പൈസയും ഇരുപത് മിനിറ്റും: കേരളത്തിന്റെ ആരോഗ്യ മേഖലയെ പുകഴ്ത്തി ബാംഗളൂരിലെ പ്രമുഖ വ്യവസായിയായ ബാലാജി വിശ്വനാഥിന്റെ കുറിപ്പ്\nപറന്നുയര്‍ന്ന വിമാനത്തിനുള്ളില് പാമ്പ്!; ഹോളിവുഡ് ചിത്രങ്ങളെ വെല്ലുന്ന രംഗം നടന്നത് മെക്‌സിക്കോയില്; യാത്രക്കാരുടെ ഇടപെടലില്...


know more about fattyliver\nഫാറ്റി ലിവര് ഒഴിവാക്കൂ... ആരോഗ്യം സംരക്ഷിക്കൂ...\nഇന്ന് പലരേയും അലട്ടുന്ന പ്രശ്‌നമാണ് ഫാറ്റി ലിവര്. ഇതൊരു ജീവിതശൈലി രോഗമാണെന്ന് പറയാം.\nPublished on : 21 Oct, 2020 , 11:26 am\nഇന്നത്തെ കാലത്ത് സര്‍വ്വ സാധാരണമായി കാണപ്പെടുന്ന ഒന്നാണ് ഫാറ്റി ലിവര്. പ്രഷര്, ഷുഗര്, കൊളസ്ട്രോള് പോലെ മറ്റൊരു വില്ലനാണ് ഇവന്. ഇന്ന് പലരേയും അലട്ടുന്ന പ്രശ്‌നമാണിത്. ഇതൊരു ജീവിതശൈലി രോഗമാണെന്ന് പറയാം. ഈ രോഗാവസ്ഥ ശ്രദ്ധിച്ചില്ലെങ്കില് ഗുരുതരമായ ആരോഗ്യ പ്രശ്നങ്ങള്‍ക്ക് കാരണമായേക്കാം. ഫാറ്റി ലിവര് രണ്ട് തരത്തിലാണ് കാണപ്പെടുന്നത്. മദ്യപിക്കുന്നവരിലും മദ്യം കഴിക്കാത്തവരിലും. ഫാറ്റി ലിവറിന്റെ പ്രധാന കാരണമാണ് ആദ്യത്തേത്. സ്ഥിരമായി മദ്യപിക്കുന്നവരില് 90% പേരിലും ഈ രോഗാവസ്ഥ കാണപ്പെടുന്നുണ്ട്.\nമദ്യപിക്കുന്നവരില് മാത്രമല്ല, ജീവിതശൈലിയിലെ ക്രമക്കേടുകള്‍കൊണ്ട് മദ്യപിക്കാത്തവരിലും ഫാറ്റിലിവര് ഉണ്ടാകാറുണ്ട്. ഇത് നോണ്-ആല്‍ക്കഹോളിക് ഫാറ്റി ലിവര് എന്നാണ് അറിയപ്പെടുന്നത്. അനിയന്ത്രിതമായ പ്രമേഹം, അമിതവണ്ണം, ഉയര്‍ന്ന കൊളസ്ട്രോള് തുടങ്ങിയവയൊക്കെ മദ്യപിക്കാത്തവരിലെ ഫാറ്റി ലിവറിന് വഴിയൊരുക്കുന്ന ഘടകങ്ങള്.\nഭക്ഷണത്തില് ധാരാളമായി ഉണ്ടാവുന്ന കൊഴുപ്പാണ് പലപ്പോഴും രോഗാവസ്ഥയ്ക്ക് കാരണമാകുന്നത്. ആഹാരക്രമത്തില് അല്‍പം ശ്രദ്ധിച്ചാല് ഈ രോഗത്തെ നമുക്ക് ഇല്ലാതാക്കാന് സാധിക്കും. ആരോഗ്യമുള്ള ശരീരത്തില് കരള് വിഷവസ്തുക്കളെ നീക്കം ചെയ്യാന് സഹായിക്കുകയും ദഹന പ്രോട്ടീന് പിത്തരസം ഉത്പാദിപ്പിക്കുകയും ചെയ്യുന്നു. എന്നാല് ഫാറ്റി ലിവര് രോഗം കരളിനെ തകരാറിലാക്കും. ഇതോടെ ഗുരുതരമായ ആരോഗ്യപ്രശ്‌നങ്ങളിലേക്കാണ് നാം ചെന്ന് എത്തുക.\nഫാറ്റി ലിവറിന്റെ ലക്ഷണങ്ങള് :\nതുടക്കത്തില് ഫാറ്റി ലിവര് ഉള്‍പ്പെടെ മിക്ക കരള് രോഗങ്ങള്‍ക്കും പ്രകടമായ ലക്ഷണങ്ങള് ഉണ്ടാകാറില്ല. മറ്റ് ആവശ്യങ്ങള്‍ക്കുവേണ്ടിയോ, മെഡിക്കല്‍ചെക്കപ്പിന്റെ ഭാഗമായോ സ്‌കാന് ചെയ്യുമ്പോഴാണ് ഇതു കണ്ടെത്തുന്നത്. പക്ഷേ, രോഗം മൂര്‍ഛിക്കുമ്പോള് മാത്രം ചില ലക്ഷണങ്ങള് കണ്ടേക്കാം. അടിവയറ്റില് വേദന, തലചുറ്റല്, ക്ഷീണം, അസ്വസ്ഥത, ഭാരകുറവ് എന്നിവ ചിലര്‍ക്ക് അനുഭവപ്പെടാറുണ്ട്.\nരോഗം എങ്ങനെ കണ്ടു പിടിക്കാം?\nസാധാരണ അള്‍ട്രാസൗണ്ട് സ്‌കാനിങ്ങിലൂടെയാണ് ഫാറ്റിലിവര് ആദ്യം കണ്ടെത്തുക. രക്തപരിശോധന ചെയ്താല് തീവ്രത കുറച്ചും കൂടി മനസ്സിലാക്കാനാകും. ലിവര് ഫങ്ഷന് ടെസ്റ്റില് ലിവര് എന്‍സൈമുകളുടെ അളവുകള് സാധാരണത്തേക്കാള് കൂടുതല് കാണുന്നത് കരള് തകരാറുണ്ട് എന്നതിന്റെ ലക്ഷണമാണ്.\nഏതൊക്കെ ഭക്ഷണങ്ങളാണ് കഴിക്കേണ്ടതെന്ന് നോക്കാം\n* ഇലക്കറികള് ധാരാളം കഴിക്കാന് ശ്രദ്ധിക്കുക. ഇത് ഒരു പരിധിവരെ ഈ രോഗാവസ്ഥയെ തടയും. ബ്രോക്കോളി, ചീര, ബ്രസെല്‍സ്, കാലെ എന്നിവപോലുള്ള കൂടുതല് പച്ചക്കറികള് കഴിക്കുന്നത് ശരീരഭാരം കുറയ്ക്കാന് സഹായിക്കും. പച്ചക്കറികളും ഇലക്കറികളും കഴിക്കുന്നത് ആരോഗ്യത്തിന് വളരെ നല്ലതാണ്. എന്നാല് കൊഴുപ്പുള്ള കിഴങ്ങുവര്‍ഗങ്ങള് ഒഴിവാക്കാന് ശ്രദ്ധിക്കണം.\n* മത്സ്യങ്ങളായ മത്തി, സാല്‍മണ്, ട്യൂണ എന്നിവയെല്ലാം കഴിക്കാന് കൂടുതലായി ശ്രദ്ധിക്കുക. ഇവയിലെല്ലാം ധാരാളം ഒമേഗ3ഫാറ്റി ആസിഡ് അടങ്ങിയിട്ടുണ്ട്. ഇത് കരള് വീക്കം കുറയ്ക്കാന് സഹായിക്കുന്നു. മാത്രമല്ല കൊഴുപ്പിനെ ഇല്ലാതാക്കുന്നതിനും സഹായിക്കുന്നുണ്ട്.\n* വാള്‍നട്ട് കഴിക്കുന്നത് വളരെ നല്ലതാണ്. പല വിധത്തിലുള്ള ആരോഗ്യ പ്രശ്നങ്ങള്‍ക്ക് പരിഹാരം കാണുന്നതിന് ഇത് നമ്മെ സഹായിക്കും. ഒമേഗ -3 ഫാറ്റി ആസിഡുകള് ഇതില് കൂടുതലാണ്. വാല്‍നട്ട് കഴിക്കുന്നവരില് കരള്‍വീക്കത്തിന് പരിഹാരം കാണുന്നതിന് സാധിക്കുന്നു. എന്ന് മാത്രമല്ല കരള് രോഗമുള്ളവര്‍ക്ക് നമുക്ക് വാള്‍നട്ട് ദിവസവും കഴിക്കാവുന്നതാണ്\n* ഡയറ്റുകളില് ഉള്‍പ്പെടുത്താന് പറ്റിയ മികച്ച ഫലമാണ് അവഗാഡോ. ഇതില് ആരോഗ്യകരമായ കൊഴുപ്പ് കൂടുതലായി അടങ്ങിയിരിക്കുന്നു. ഇത് കരള് തകരാറിന് പരിഹാരം കാണുന്നതിന് സഹായിക്കുന്നു. ശരീരഭാരം നിയന്ത്രിക്കാന് സഹായിക്കുന്ന ഫൈബറും ഇവയില് സമ്പന്നമാണ്.\n* ഒരു ഗ്ലാസ്സ് പാല് ദിവസവും കുടിക്കുന്നത് എന്തുകൊണ്ടും നല്ലതാണ്. പാലും മറ്റ് കൊഴുപ്പ് കുറഞ്ഞ ഡയറിയും കേടുപാടുകളില് നിന്ന് സംരക്ഷിക്കുന്നു. ഡയറിയില് ഉയര്‍ന്ന അളവില് വേ പ്രോട്ടീന് അടങ്ങിയിട്ടുണ്ട്, ഇത് കരളിനെ കൂടുതല് നാശത്തില് നിന്ന് സംരക്ഷിച്ചേക്കാം. അതുകൊണ്ട് തന്നെ ഇത്തരം അവസ്ഥകളില് ആരോഗ്യത്തിന് മികച്ചതാണ് പാല്.\n* ഗ്രീന് ടീയുടെ ഗുണങ്ങളെപ്പറ്റി എടുത്ത് പറയേണ്ട കാര്യമില്ലല്ലോ. ആരോഗ്യ സംരക്ഷണത്തിന് മികച്ചതാണ് ഗ്രീന് ടീ. ഇത് ദിവസവും കഴിക്കുന്നതിലൂടെ ഇതിലുള്ള ആന്റി ഓക്സിഡന്റുകള് നിങ്ങളുടെ ആരോഗ്യത്തെ മെച്ചപ്പെടുത്തുന്നു. കരളിലെ അനാവശ്യ കൊഴുപ്പിനെ പരിഹരിക്കുന്നതിനും മികച്ചതാണ് ഗ്രീന് ടീ.


Sunday, September 26, 2021 18:36:37 PM\nസ്വന്തം ലേഖകൻ: കോവിഡ് ഡെൽറ്റ വകഭേദത്തെ നേരിടാൻ കടുത്ത നിയന്ത്രണങ്ങളുമായി ഓസ്ട്രേലിയയിലെ സംസ്ഥാനങ്ങൾ. ക്വീൻസ്‌ലാൻഡിലെ ബ്രിസ്ബേനിൽ കോവിഡ് ലോക്ക് ഡൗൺ നീട്ടി. ഡിഡ്നിയിൽ സൈന്യം പട്രോളിങ് ആരംഭിച്ചിട്ടുണ്ട്. എല്ലാവരും വീട്ടിൽ തന്നെ തുടരുന്നുവെന്ന് ഉറപ്പാക്കാനാണ് നഗരത്തിൽ സൈന്യത്തെ വിന്യസിച്ചിരിക്കുന്നതെന്നാണ് വാർത്താ ഏജൻസിയായ റോയ്ട്ടേഴ്സ് റിപ്പോർട്ട് ചെയ്യുന്നത്.\nരാജ്യത്ത് ഡെൽറ്റ വകഭേദം ആശങ്ക ഉയർത്തുന്ന സാഹചര്യത്തിലാണ് പ്രധാന നഗരങ്ങളിൽ കർശന നിയന്ത്രണം ഏർപ്പെടുത്തിയിരിക്കുന്നത്. കഴിഞ്ഞ 24 മണിക്കൂറിനിടെ ക്വീൻസ്‌ലാൻഡിൽ 13 കോവിഡ് കേസുകളാണ് റിപ്പോർട്ട് ചെയ്യപ്പെട്ടിരിക്കുന്നത്. ഒരു വർഷത്തിനിടയിൽ സംസ്ഥാനത്ത് ഒരു ദിവസം റിപ്പോർട്ട് ചെയ്യപ്പെടുന്ന ഏറ്റവും വലിയ സംഖ്യയാണിത്.\nവാക്സിനേഷനിൽ പിന്നിലാണെങ്കിലും കോവിഡ് നിയന്ത്രണത്തിൽ ഓസ്ട്രേലിയ മികച്ച പ്രകടനമാണ് നടത്തിയത്. 34,400 കേസുകൾ മാത്രമാണ് ഇവിടെ ആകെ റിപ്പോർട്ട് ചെയ്തിരിക്കുന്നത്. ആകെ മരണങ്ങൾ 925 ഉം.